
PRAKALBA. 


Rašydamas šitą veikalą aš nesiėmiau uždavinio patiekti gno- 
seologijos kursą ar gnoseologijos mokslo vadovėlį. Man čia rūpėjo 
iškelti ir pasvarstyti pagrindiniai gnoseologijos klausimai, kuriais 
nesusiorientavimas taip kenkia pradedančiam filosofijos studijas ap- 
skritai, o gnoseologijos ypatingai. Aš stengiausi sužadinti tikro kri- 
tiškumo dvasią, ir iš atžvilgio į rūpimus gnoseologijos klausimus 
ir iš atžvilgio į patį gnoseologijos klausimais beužsiimantįjį, trum- 
pai sakant, iš atžvilgio ir į pažinimo objektą ir į pažįstantį subjek- 
tą. Man rūpėjo padėti tam, kuris domisi gnoseologijos klausimais, 
išsaugoti dvasios laisvę bei nepriklausomumą nuo to, kas veda į 
klaidą ir į nekritiškus aprioristinius nusistatymus. 

Kai kurių kad ir svarbių klausimų, kaip antai, realizmo pro- 
blemos, justinio pažinimo klausimų, aš čia plačiau nedėsčiau, nes 
tais klausimais ruošiu atskirą studiją. Dėl tų pačių motyvų neju- 
dinau čia ir labai dabar nevieną dominančių naujausių gnoseologi- 
nių teorijų. 

Apie daugelį šitame veikale svarstomų dalykų buvo jau ma- 
no rašyta atskirais straipsniais mokslo žurnaluose. Nevieno savo 
straipsnio trumpesnes ir ilgesnes vietas aš ištisai panaudojau. Mat, 
man išrodė svarbu sutraukti tai į vieną veikalą; o iš kitos pusės aš 
nemačiau reikalo ką daug keisti tame, kas jau apie tuos dalykus 
buvo pirma mano rašyta. 


Autorius. 
Kaunas 
1930— XII- 10. 

Kas yra gnoseologija? 


Gnoseologijos supratimas. Svarbesnieji jos klausimai. 
Įvairūs to mokslo pavadinimai. Jos vieta ir reikšmė mok- 
slinio žinojimo srityje. 

1. Gnoseologija yra tai tilosotijos dalis, kurioje svarstoma pa- 
grindiniai klausimai apie žmogaus pažinimo vertę tiesos atžvilgiu. 

Su realybe ir gyvenimu besiskaitančioji filosofija turi turėti 
sąryšį su faktais ir stengtis iš giliausių svarstymo punktų juos nu- 
šviesti. Gnoseologija turi reikalą su pažinimo faktais; jų apsčiai 
patiekia ir gyvenimas ir mokslai. 

Kasdieninio ir nekasdieninio gyvenimo ir visų mokslų žinios— 
juk tai vis pažinimo faktai. Kai aš kalbu, kad per kiemą perlėkė 
paukštis, kad sode yra įvairių medžių, kad ten gatvėje eina trys 
žmonės, aš kalbu tuomet apie pažinimo faktus. Kai aš turiu gal- 
voje aritmetikos bei algebros skaičiavimus, geometrijos teoremas, 
fizines bei chemines daiktų ypatybes, astronomijos nurodymus apie 
atstumą saulės nuo žemės, botanikos, zoologijos, mineralogijos, 
istorijos ir kitų mokslų paduodamas žinias, tai visais tais atvejais 
aš turiu galvoje pažinimo faktus. 

Zinoma, kuomet aš sakau, kad ant to ir to medžio šiemet yra 
daug obuolių, tai aš nemanau sakyti, kad obelies ir obuolio visas 
egzistavimas susiveda prie to, kad jie yra pažinti; aiški juk būtų 
nesąmonė kalbėti apie saldų, rūgštų, saldarūgštį, kvepiantį, raudoną, 
apvalainį pažinimą, apie tai, kad kas valgo obuolį, tasai valgo paži- 
nimą. Panaši nesąmonė būtų manyti, kuomet aš kalbu apie tokį ir 
tokį saulės nuo žemės atstumą, kad aš čia turiu galvoje saulės 
pažinimo nuo žemės pažinimo atstumą. Betgi tie ir kiti įvairūs da- 
lykai, apie kuriuos aš kalbu ir galvoju, turi būtinai tą bendrą ypa- 
tybę, kad jie tuo laiku, kuomet aš apie juos galvoju, yra šiaip ar 
taip atsiradę pažinimo srityje. 

2. Tą bendrą visų pažintų daiktų ypatybę turi visų mokslų 
ir kasdienio gyvenimo pažinimo dalykai, kiek jie yra galvojimo 
objektai. Tačiau ne visi mokslai užsiima tos bendros visiems paži- 
nimo objektams ypatybės svarstymu. Mat, kiekvienas mokslas tyri- 
nėja dalykus tik tam tikrais atžvilgiais. Chemija, pavyzdžiui, tyrinėja 
tik chemines daiktų ypatybes, tizika tik fizines; jeigu daiktas pri- 
klauso negyvajai gamtai, tai jį galima svarstyti ir iš mineralogijos, 
gal kristalografijos ir kitų specialių mokslų punkto; jeigu daiktas 
yra iš gyvosios gamtos srities, tai jį galima tyrinėti biologijos, ana- 

tomijos, fiziologijos, botanikos ar zoologijos ir kitų atatinkamų 
mokslų atžvilgiais. 

Daiktų konkreti realybė yra per daug apsti, kad galima būtų 
ją visą ištirti vieno ar kito atskiro mokslo atžvilgiu. Teisingai sa- 
koma, kad visi atskiri mokslai stovi ant atotraukos (abstrakcijos) 
pamato, nes juose daiktai tyrinėjami tik tam tikrais atžvilgiais, turint 
tik tam tikros rūšies daiktų ypatybes. Cia tarp mokslų ypač pažy- 
mėtinas yra tas skirtumas, kad vieni turi galvoje visiems pažintiems 
daiktams bendras ypatybes, o kiti tik didesnei ar mažesnei daiktų 
grupei. Zoologija, antai, turi galvoj tik gyvulius, botanika tik au- 
galus. Tuo tarpu toks mokslas, kaip ontologija, kurs svarstymo 
objektu turi esybę, kaipo tokią, esmę, santykį tarp atsitiktinų ypa- 
tybių ir esmės, įvykimą ir jo priežastis, galimybę, turi galvoj tais 
bendrais atžvilgiais visus daiktus, nes toki svarstymai liečia visus 
daiktus. Panašiai liečia visus daiktus ir pažinimo svarstymai, nes 
visi daiktai, kuriuos tik mes galime turėti galvoj, yra tuo pačiu jau 
pažinimo objektai. 

3. Mokslai, kurie savo tyrinėjimais šiaip ar taip liečia visus 
pažintus ir galimus būti pažintais daiktus, vadinasi filosofijos 
mokslais. 

Kai kurie bando diskredituoti filosofijos mokslus, sakydami 
kad filosofija turi reikalo su atotraukomis, 0 ne su faktais. Iš to 
betgi, kas pirma pasakyta, pakankamai turi būti aišku, jog visi 
mokslai be išimties (net geografijos ir technikos mokslai), kaipo 
tyrinėjantieji ne visais atžvilgiais turimus galvoj daiktus, rymo ant 
atotraukos pamato. Kai dėl faktų, tai juk kiekvienas šiokios ar kito- 
kios realybės faktas gali būti konstatuotas kaipo realus tik paži- 
nimo pagalba. Apie visus kitus faktus galime kalbėti, ir mūsų kalba 
turės prasmės tiktai tuomet, kuomet jie bus šiaip ar taip mums 
žinomi, kuomet jie bus sąryšyje su pažinimo faktais. 

Kai kurie vėl bando neigti net pažinimo svarstymų vertę dėl 
to, kad, girdi, pažinimo, kaipo tokio, negalima nei matuoti, nei 
sverti, kad jis neturi materialinio fakto ypatybių. Bet teigimas, kad 
visi mokslinio tyrinėjimo objektai turi turėti materialinių iaktų ypa- 
tybes, gali remtis tik savotiška pasaulėžiūra; na, o šiokis ar kitokis 
pasaulėžiūros nusistatymo darbas gali eiti tik pažinimo priemonė- 
mis; taip pat tas teigimas yra savotiška pažinimo išdava; būtų tat 
sau pačiam prieštaravimas to teigimo autoritetu remiantis neigti 
pažinimo tyrinėjimų vertę. 

Atvirkščiai, filosofijos mokslai, palyginant su kitais, pavyz- 
džiui, eksperimentiniais gamtos mokslais, reikia laikyti pagrindiniais. 
Visi mokslai, taigi ir gamtamokslis, savo tyrinėjimų eigoje naudojasi 
logikos taisyklėmis, pretenduoja savo srityje tiesą pažinti, o tuo 
tarpu netyrinėja nei tų taisyklių vertės, nei nebando spręsti svarbiuo- 
sius apskritai pažinimo tiesą liečiančius klausimus. Kiek tie mokslai 
šitų dalykų nesvarsto, o betgi be jų apsieiti negali, tiek juos reikia 

pavadinti nekritiškais. Tokiu būdu svarstančioji tuos dalykus filoso- 
fija patiekia aniems mokslams kritiškumo pagrindą. 

4. Pažinimą nagrinėja ne vienas kuris filosofijos mokslas, bet 
keletas mokslų įvairiais atžvilgiais. Pažinimo kilmę, vyksmą sieloje, 
pažinimo proceso pergyvenimą liečiančius klausimus svarsto psicho- 
logija; apie pažinimo dorinę vertę kalba etika; apie pažinimo eigos 
reguliavimo dėsnius, norint prieiti prie tiesos, moko logika su 
metodologija; bendras su kitais visais įvykiais pažinimo ypatybes 
ir bendrus su visais kitais įvykiais pažinimo dėsnius tyrinėja onto- 
logija (ontologija, antai, kalba apie esybės, vienumo, gerumo, tie- 
sos, grožio, substancijos, atsitiktinumo, akto ir galimybės, priežasčių 
sąvokų ir pačių pagrindinių dėsnių realų pagrindą); 0 visi pagrin- 
diniai klausimai apis žmogaus pažinimo vertę tiesos atžvilgiu įeina 
į gnoseologijos mokslo sritį. 

5, Iš bendrosios gnoseologijos klausimų pažymėtini ypač šie: 

a) Kas tai yra gnoseologija? kaip ji kritiškai yra galima? iš ko- 
kių faktų išeinant, galima kritiškai pradėti gnoseologinius svar- 
stymus? 

Svarbesniųjų gnoseologijos srovių apžvalga. Kaip orientuotis 
gnoseologinių teorijų įvairume? 

b) Apie pažinimo esmines ypatybes; apie tiesos ir klaidos su- 
pratimą. 

c) Apie tiesos kriterijų (būtent, ar galima ir kaip galima at- 
skirti su tiesa sutinkantį pažinimą nuo klaidingo) ir visiško abejo- 
jimo vertę (skepticizmo pozicijų kritiškas įvertinimas, metodinio 
abejojimo ribų klausimas); apie kritiškai nepagrįstas dogmatizmo 
sroves. 

d) Apie pažinimo šaltinius ir jų tarpusavio santykį iš atžvilgio 
į tiesos pažinimą; čia ypač svarbu išsiaiškinti, kaip suprasti šį ta- 
riamą priešiugumą: abstrakčios bendros sąvokos iš vienos pusės 
ir konkretūs individualūs daiktai, sąvokomis žymimi, iš kitos pusės 
(kritiškas svarstymas ypač įvairių idealizmo, racionalizmo ir empi- 
rizmo rūšių). 

e) Apie kitą tariamą priešingumą: kiekvienas pažinimas esąs 
sąmonės turinys, tuo tarpu pažinimu manoma pasiekti ir ne sąmo- 
nėje egzistuojantieji išorinio pasaulio daiktai (kritiškas svarstymas 
idealizmo, fenomenalizmo). 

f) Apie trečią tariamą priešingumą: jeigu proto pažinimas ne- 
galimas yra be pojučių patyrimo medžiagos, tai kaip galima kėsin- 
tis protu pažinti justiniam patyrimui neprieinamas esybes, kaip an- 
tai, dvasinę sielą, Dievą. 

g) Teorinis ir praktinis pažinimas (pragmatizmo kritika). 

O specialinėje gnoseologijoje svarstoma atskiruose moksluose 
vartojamų pagrindinių specialių principų, metodų, dėsnių ir svar- 
besnių išvadų vertė tiesos atžvilgiu. 

6. Sitą filosofijos srities mokslą, kurį vadinu čia gnoseolo- 
gija, toli gražu ne visi taip vadina. Vieni jį vadina tiesiog kritika; 

bet toks pavadinimas išrodo per daug bendras ir neaiškus; mat, 
yra visokių kritikos rūšių, kaip antai, literatūros, politikos, meno 
kritika ir t. t. Netinka čia ir kriteriologijos pavadinimas, nes klau- 
simas apie protingo tikrumo kriterijus, tai tik vienas iš daugelio 
gnoseologijos klausimų. Kiti jį vadina epistemonologija (nuo grai“ 
kų žodžio šmtoTijųn — mokslas ir Aoyos — žodis), bet tas pavadi- 
nimas yra per siauras, nes šitame moksle reikia turėti galvoj ne 
tik atskirų mokslų svarstomus pažinimo dalykus, bet ir mokslų 
svarstymais neapimtus kasdieninio gyvenimo, nemokslinio pažinimo 
taktus. Kiti vėl jį vadina noetika; bet tas žodis savo prasme nuro- 
do vien į proto pažinimą, tuo tarpu gnoseologijoj tenka svarstyti 
ir justinio pažinimo vertė. Vokiečių ir prancūzų filosofų tasai mok- 
slas dažnai vadinamas pažinimo mokslu, pažinimo teorija (Erkennt- 
nislehre, Erkenntnistheorie, thčorie de la connaissance); bet jį va- 
dinti pažinimo teorija sunku sutikti tam, kurs yra įsitikrinęs, kad 
šitame moksle galima prieiti tikroji tiesa, sužinoti, kad čia nėra 
reikalo ir nėra pagrindo visame tenkintis mažiau ar daugiau apytik- 
rumo turinčiomis teorijomis; o pavadinti stačiai pažinimo mokslu 
nedera dėl to, kad it psichologijos dalį, kur kalbama apie pažini- 
mą, lygia teise galima pavadinti, ir kai kurie taip ir vadina, pažini- 
mo mokslu; be to, kur kas tiksliau tam ar kitam mokslui pavadinti, 
jei tik galima, vieną žodį vartoti, o ne du. Netinka šitą mokslą va- 
dinti įsitikrinimo teorija, įsitikrinimo mokslu (Gewissheitslehre, thčo- 
rie de la certitude), nes gnoseologija yra greičiau mūsų įsitikrinimų 
patikrinimas tiesos atžvilgiu; 0 kaip mumyse įvyksta įsitikrinimas, 
tai psichologijos klausimas. Paskutiniais laikais vokiečių ir pran- 
cūzų filosofijoj kas kart dažniau tas mokslas vadinamas gnoseolo- 
giją; italų ir anglų jau seniau tas terminas vartojamas; rusai jau 
prieš porą dešimčių metų tuo žodžiu 14 mokslą dažnai vadino. Tas 
pavadinimas neturi tų ydų, apie kurias dėl kitų pavadinimų kalbė- 
jau. Tiesa, gnoseologija, žodžio kilmės žiūrint, reiškia pažinimo 
mokslą, bet senovės graikų kilmės žodžiui lengva duoti tikslų spe- 
cialų terminologijoj paskyrimą; juo labiau, kad iki šiol tas žodis 
kita prasme ir nebuvo vartojamas )). 

7. Gnoseologija drauge su ontologija iš atžvilgio į sprendžia- 
mus jose klausimus — tai pagrindinės filosofijos dalys. Gnoseolo- 
gija yra kaip ir kritiška įvada į ontologiją su teodiceja; ontologija 
gi savo klausimais užima centrinę vietą visoj filosofijoj ir tokiu bū- 
du visoje kritiško mokslinio žinojimo srityje. Gnoseologija kritiškai 
įprasmina logikos darbą, kai išaiškina bendrai sąvokų, spręsmų ir 
protavimų vertę tiesos pažinimui. Racionalinė psichologija ir gam- 


1) Aš čia paminėjau tik dažniau sutinkamus ir aktualesnius to mokslo 
pavadinimus. Neminėjau pavadinimo logica maior, logica materialis, nes tie pa- 
vadinimai sutinkami veik tik lotyniškuose filosotijos vadovėliuose; be to, jie 
yra aiškiai netikę, nes minėti kad ir bendrosios gnoseologijos klausimai toli 
Ala ne logikos klausimai ta prasme, kaip logiką suprato Aristotelis ir Tomas 

kvinietis, kurių orientacijos tuose vadovėliuose, kaip tik ir norima laikytis. 

tos filosofija savo objektams nušviesti panaudoja ontologijoj ir gno- 
seologijoj pagrįstus nusistatymus. Gnoseologijos svarstymai turi di- 
delės reikšmės ir etikos mokslui; mat, gnoseologijoj sprendžiama 
klausimai apie santykį tarp teoretinio ir praktinio pažinimo apskri- 
tai, kritiškai įvertinama moralinio dogmatizmo, pragmatizmo pozici- 
jos, nustatoma santykis tarp metafizikos ir etikos. Trumpai kalbant, 
gnoseologijos dalykas yra garantuoti filosofijai tikro kritiškumo 
charakterį. 

Toliau, gnoseologijai tenka išsitarti apie filosofijos santykius 
su specialiais mokslais ir nemoksliniu pažinimu. Gnoseologijos da- 
lykas yra duoti nurodymų, kaip orijentuotis specialių mokslų, filo- 
sofijos ir kultūros vertinimo krizėje. Gnoseologijos uždavinys yra 
padėti kritiškai nusistatyti mokslinės pasaulėžiūros pagrindus. 

Su realybe ir gyvenimu besiskaitančioji gnoseologija paker- 
ta šaknis indiferentizmui idejinėje srityje, duoda galimumo įrodyti 
dvasinės kultūros ir apskritai kultūros pažangos vertę. Gnoseolo- 
gija, kritiškai nurodanti prie objektyvios tiesos priėjimą, duoda pro- 
tingo pagrindo kilnios tiesos reikalavimais saistyti valią ir su visu 
pasitikėjimu energingai eiti prie tikrai pažinto kilnaus tikslo. Gno- 
seologija daug gali prisidėti prie prašalinimo anarchijos iš žmogaus 
sielos ir tokiu būdu yra svarbi priemonė išvengti ararchijos ir vi- 
suomenės gyvenime. Gnoseologija duoda pagrindo tvirtam dvasi- 
niam susipratimui „kai vienaip suprantama dvasinės vertybės. 

Tiek šiuo tarpu apie gnoseologijos vietą ir svarbumą moksli- 
nio žinojimo srityje. Tolimesnių svarstymų eigoje daug kas bus 
išaiškinta ir įrodymais paremta, kas čia tik konspektiniu būdu pa- 
reikšta. 


-20Onūš:- 


Ar galima ir kaip yra galima kritiška 
gnoseologija? 


Ar galima yra kritiška gnoseologija? Ko reikia sau- 
gotis, į ką ypatingai kreipti dėmesį gnoseologinių svar= 
stymų pradžioje? Kokios yra kritiškos gnoseologijos ypa- 
tybės? 

1. Kai kurių filosofų sakoma, kad užsiimti kritiškos gnose- 
ologijos tyrinėjimais tai reiškia suktis užburiame rate... Gnoseoloi 
gija, mat, imasi svarstyti pažinimo vertę tiesos atžvilgiu; bet, gird,- 
kad tie svarstymai būtų patikimi tiesos atžvilgiu, reiktų remtis jan 
nusistatytomis gnoseologinėmis pažiūromis; o kad galima būtų pa- 
sitikėti šilų nusistatytų pažiūrų verte, reiktų remtis pirmiau pada- 
rytais jų patikrinimais; šitų patikrinimų vertę taip pat esą negalima 
priimti be kritiško svarstymo ir t. t. 

Į tai reikia atsakyti, kad ir be mokslinių gnoseologijos svar- 
stymų gali būti tokių pagrindinių tiesų, kurios iš savęs aiškios kai- 
po tiesos, kurių tat aiškinti su pagalba kitų nėra jokio reikalo ir 
apie kurių vertę negalima rasti abejojimui jokio protingo pagrin- 
do; tos tiesos prieinamos kiekvienam kad ir nemokytam žmogui. 
Pirmiau už visokią refleksiją apie pažinimą yra faktinis pažinimas; 
pirmiau už visokį mokslinį svarstymą yra priešmokslinis pažini- 
mas. Gnoseologas tat priešmoksliniame faktiniame pažinime šalia ne 
aiškių, abejotinų, klaidingų pažiūrų randa ir tokių, kurių vertė tiesos 
atžvilgiu susyk pasirodo neabejotina ir su jų pagalba gali paskui va- 
ryti kitų patikrinimo darbą. Tokia tat yra atsimintina galimybė iš- 
vengt pakliūti į užburtą ratą. Sitos galimybės kritiškai žiūrinčiam į 
gnoseologijos svarstymus negalima nepaisyti. Kokios įsakmiai yra 
tos iš savęs aiškios tiesos, kodėl apie jų vertę abejoti negali būti 
protingo pagrindo, apie tai bus kalbama toliau, kritikuojant visuo- 
tinio skepticizmo pozicijas. 

2. Nusistatant pagrindinius pradedamuosius gnoseologijoj punk- 
tus apie reikiamą svarstymo medžiagą, apie orientacijos principus, 
apie svarstymo ypatybes, reikia elgtis labai ir labai atsargiai. Cia, 
rodos, nežymi iš pradžių klaida turi paskui dažnai labai kenksmin- 
gos įtakos visiems tolimesniems išvadžiojimams. 

a) Kritiškai gnoseologijai reikia jau iš pat pradžių saugotis su- 
siaurinti savo požiūrį. Reikia turėti galvoj visus pažinimo faktus, o ne 
tik kokią jų ypatingą rūšį, nes kitaip, gnoseologinės pažiūros gali 
nerasti pritaikymo neturėtiems galvoj faktams; tuomet šitiems aiškinti 


Ar galima ir kaip yra galima kritiška gnoseologija? 4 


reiktų sugalvoti atskirą gnoseologijos sistemą ir negalima būtų su- 
prasti santykį tarp tų dviejų gnoseologijų. Jei pagaliau kam išrodo 
reikalinga išsyk susiaurinti savo žvilgsnį, tai bent turėtų paban- 
dyti kritiškai tai pagrįsti; tas bandymas tuoj parodytų, jog tokiam 
siaurinimui negalima rasti jokio protingo pagrindo. 

Kai kas prikiša, negalima esą turėti galvoj ateities ir nepriei- 
namos praeities pažinimo faktų; bet nusistatant pagrindines pažiū- 
ras į pažinimą, galima žiūrėti į bendriausias, būtinai visiems paži- 
nimo faktams priklausomas ypatybes: kad kiekvienas pažinimas yra 
kieno nors (kokio nors pažįstančio subjekto) pažinimas ir apie ką 
nors (pažinimas turi turėti objektą), kad pažinimas yra vyksmo rū- 
šis; taigi visi pažinimo faktai savaime yra paliečiami, kai svarstoma 
pažinimo santykio tarp subjekto ir objekto esmė bei esminės ypa- 
tybės (pav., tiesa, klaida, tiesos kriterijus, transcendentiškumas ar 
imanentiškumas objekto!) subjektui). Visus pažinimo faktus paliečia 
svarstymai iš ontologijoj nagrinėjamų sąvokų ir principų punkto (esi- 
mas, vienetas, vertė, aktualumas, galimybė, substancija, atsitiktinu- 
mas, santykis, priežastys). 

Taigi, gnoseologijoj galima ir reikia kreipti dėmesį į visų pa- 
žinimo taktų bendras pagrindines ypatybes. Klaidingai tat elgiasi 
tie, kurie imasi nusistatyti sau gnoseologines pažiūras, atsižvelgda- 
mi tik į vieną ar kitą pažinimo sritį. Pačioj tat gnoseologijos pra- 
džioj aišku, pavyzdžiui, klaida Kanto, kurs dėmesį kreipia tik į ma- 
tematiką ir matematišką gamtamokslį, o neturi čia galvoj nei isto- 
rijos faktų, net etikos pažiūrų, nei pagaliau priešmokslinio pažini- 
mo; juk ne visas gi pažinimas galima suimti į matematikos ir ma- 
tematišks gamtamokslio svarstymų sritį. Panašiai iš pat pradžios 
filosotijoj daro klaidą pozityvistai, kurie stengiasi aklai užsidaryti 
pojūčiams prieinamų dalykų ribose, nenorėdami įsisąmoninti sen- 
sualistinio empirizmo žlibumą ir sau pačiam jo prieštaravimus. 

b) Gnoseologojos svarstymų pradžioj labai reikia saugotis 
aklai pasiduoti madoje esančių autoritetų ir šūkių įtakai. 

Daugelio manoma, kad nėra reikalo kreipti dėmesio į tas fi- 
losofijos sistemas, kurios viešpatavo prieš Dekartą, arba net prieš 
Kantą. Daugelio tikima ), kad Kantas galutinai tiesai atatinkamai 


2 iai = 


1) Objekto transcendentiškumas reiškia, kad objektas yra bent skirtinas 
nūo aktualaus jo pažinimo. Dažnai transcedentiška vadinama tai, ko negalima 
jutimais patirti; bet tai jau yra siauresnė to žodžio prasmė. 

Imanentiškas objektas radikaliausia prasme reiškia, kad jo egzistavimas 
nesiskiria nuo aktualaus jo pažinįmo pergyvenimo. Dažnai imanentiška vadina- 
ma tai, kas yra mūsų sąmonės ribose, o už sąmonės ribų jokiu būdu neegzis- 
tuoja. 

į 2) Sakau tikima, tiki, nes be kritikos čia priimama kantizmo ar pozity- 
vizmo pagrindinės pažiūros. Kiek tiek kritiškai susipažinusiems su kantizmo ar. 
pozityvizmo pagrindais lengvai juk galima suprasti jų aiškus klaidingumas. Net 
ir objektyvios tiesos sąvoka juk tose sistemose neišsitenka. Pagaliau nei kan- 
tizmo nei pozityvizmo negalima laikyti moksliniais dalykais nes, einant jų pačių 
nurodymais, mokslinis pažinimas yra galimas tik pojučių patyrimui prieinamų 

yra įrodęs, būsią negalima nieko tikro sužinoti apie pojučiams ne- 
prieinamus dalykus, kad tokiu būdu kritiškos tilosotijos gadynė 
prasideda tik nuo Kanto laikų. Kiti tiki, kad tiktai pozityvizmas 
nustatė tikrą filosofijai orientaciją; taigi su tuo, kas buvo seniau 
filosofų rašyta, jų nuomone, nėra jau reikalo rimtai skaitytis. 

Paskutiniais laikais betgi daugelio pradėta, net ir iš tarpo bu- 
vusių karštų kantizmo ir pozityvizmo pasekėjų, įrodinėti, kad tų 
sistemų dogmatiškai besilaikant prieinama prie neišbredamo tilo- 
sofijoj krizio, prie visiško chaoso, kad dėl to reikia išsivaduoti iš 
tų sistemų vergovės. Iš tikro, kritiškos gnoseologijos sistemos ne- 
galima susidaryti nei aklai laikantis Kanto, nei pozityvistų, nei ku- 
rios kitos srovės filosofų autoriteto. Norint čia kritiškai elgtis, rei- 
kia gerai susipažinti bent su visomis svarbesnėmis filosofijos isto- 
rijoj ir dabartyje žinomomis filosofijos srovėmis. Ypač gi reikia 
išsemiamai susipažinti su tomis srovėmis, kuriose turima sąmonės, 
jog galima pažinti objektyvią tiesą, kuriose pajėgiama be sau pa- 
čiam prieštaravimų nusistatyti pagrindines pažiūras, kaip antai Ari- 
stotelio ir Tomo Akviniečio sistemose. Be to, juk gerai žinoma, 
kad Aristotelio sistema priklauso auksiniam senovės graikų fiioso- 
fijos periodui; panašiai ir viduramžių filosofijos genijus Tomo Ak- 
viniečio sistemoj pasiekia kulminacinį punktą. Tuo tarpu kai kurių 
rimtų filosofijos istorijos žinovų !) bandoma pagrįstai nurodinėti 
ne tik į dvasinę, bet ir istorinę giminystę tarp dekadentinių seno- 
vės (tarpininkaujant renesanso gadynei) ir viduramžių filosofijos sro- 
vių ir pagrindinių kantizmo ir pozityvizmo pozicijų. 

Daugelio bandoma betgi įrodinėti, kad būtų atžagareivišku- 
mas daugiau vertinti kokią senovės ar viduramžių tilosotijos siste- 
mą, nes juk paskutiniais šimtmečiais mokslas esą padaręs milži- 
nišką pažangą. Į tai reikia atsakyti, kad toji pažanga yra padaryta 
ne filosofijoj, bet kituose moksluose. Filosofija, ypač savo pagrin- 
dinėje dalyje nepriklauso nuo atskirų mokslų pažangos; ji gali tin- 
kamai nusistatyti čia pažiūras ir be atskirų mokslų pagalbos, mat, 
atskiri mokslai neužsiima tyrinėjimu tų realybės savybių, kurias 
svarsto pagrindinė filosofija; na, o jeigu neužsiima, tai nei atskirų 
mokslų progresas nei regresas negali turėti esminės įtakos filosofijos 
padėčiai ?). —inoma, randant pagrindo aukščiau statyti Aristotelio ir 
Tomo Akviniečio filosofiją, negu Kanto ir pozityvistų, tai dar nereiš- 
kia, kad nereikia jau atsiminti po XIII šimtmečio buvusių ir dabar 


dalykų; o kantizmas ir pozityvizmas, kaipo minčių sistemos, nėra“ juk pojučiams 
prieinamas dalykas. Toliau šitame veikale kalbama apie kantizmo ir pozityviz- 
mo (k. s. sensualistinio empirizmo) vertę. 

1) pav. 0. Willmann, Geschichte des Idealismus II ir III B. Braunschweig 
2 J. Marėchal, Le point de dėpart de la mėtaphysigue. Cahier I, II, III, 
-Bruges. 
r 2) Plačiau šitą dalyką esu palietęs strapsnyje „Filosofijos supratimas ir 
jos santykiai su kitais mokslais“, pirmose „Logo“ knygose 1921 m. 8—17 pusl. 
Šiais laikais šituo dalyku paprastai daroma filosofijai labai pragaištinga klaida 
visų, kurie tik yra Kanto ir pozityvistų įtakoje. 

esančių filosofijos sistemų. Gali visados atsirasti reikalo šį ią pa- 
pildyti, šį tą paaiškinti, šį tą patobulinti ir pačioje pagrindinėje da- 
lyje; tam galima daugiau ar mažiau rasti akstino ir pagalbos susi- 
pažįstant ir su kitomis svarbesnėmis sistemomis. 

O toje antraeilėje filosofijos dalyje, kurioje užsiimama suve- 
dimu į sintezį atskiruose moksluose pasiektų rezultatų, nuolat turi 
būti daroma revizija ir taisymas, kuomet pasiekiama žymesnių naujų 
rezultatų atskiruose moksluose. Laikantis tat Aristotelio ir Tomo 
Akviniečio filosofijos pagrindų, jeigu tik jų laikomasi kritiškai įsi- 
sąmoninant jų vertę, galima nurodyti pakankamai galimybės filoso- 
iijos pažangai. 

c) Gnoseologijos svarstymų pradžioj taip pat labai reikia sau- 
gotis įsigalėjusių subjektyvizmo prietarų. Ypač nuo Dekarto laikų 
daugelyje įsivyravo pažiūra, kad gnoseologijoj reikia laikyti pirmuo- 
niais betarpiškai aiškiais, pagrindiniais tikrumo atžvilgiu tik sub- 
jekto sąmonės faktus. Tik pasiremiant subjektiniais sąmonės faktais 
galime esą bandyti daryti išvadas apie objekto, kaipo skirtingo 
subjekto, egzistavimą ir ypatybes. Betarpiškai esą mums žinoma tik 
subjektinė sąmonės faktų realybė, o objektinė realybė betarpišku 
būdu pažinimui esanti visai neprieinama. Kaip nutiesti tiltą, tarsi 
per bedugnę, iš subjekto prie objekto pažinimo, tai išrodo čia 
daugeliui klausimu, kurį nėra būdų tikrai išspręsti, kurį galima 
bandyti tik šiek tiek paaiškinti hipotezėmis. 

Bet toji bedugnės, toji tilto tarp sujekto ir objekto teorija 
negalima jokiu būdu dėti gnoseologinių svarstymų pagrindan. Toji 
teorija savo kilme yra blogosios rūšios metafizikos teorija. Ji re- 
miasi kitomis teorijomis, kurių yra vertė taip pat labai abejotina, 
būtent: Dekartas ') skelbė, kad sielos esmę sudaro proto veikimas, 
o išorinio pasaulio daiktų esmę sudaro erdvė; iš čia išvedama, 
kad tarp sielos ir tarp materialių daiktų nieko nėra bendra, negali 
būti suprantama nei veikimas sielos materiją, nei materijos sielą; 
taigi nesuprantama, kaip galima ką tiesiog betarpišku būdu suži- 
noti apie išorinę realybę; pažinimo galios veiksmas išrodo čia net 
stačiai negalįs nieko pasiekti, ko nėra sieloje, ko nėra subjekte. 

Bet iš pradžios gnoseologinių svarstymų negalima remtis to- 
mis metafizinėmis pažiūromis apie sielos ir materijos esmę: mat, 
tos pažiūros nėra juk neginčytinos, nėra savaime aiškios, daugelio 
rimtų filosofų jos yra laikomos visai klaidingomis. 

Įsisąmoninant žmogaus proto pažinimo ypatybes, pirmučiausia 
juk aišku, kad ne tik kiekvienas pažinimas yra subjekto veiksmas, 
bet ir kad kiekvienas pažinimas turi objektą, apie kurį tą ar kitką 
pareiškia. Neišrodo tat, kad pažinimui būtų tolimesnis objektas už 
subjektą Ž). Be to, įsisąmoninimas, kad pažinimas yra subjekto veiks- 


') Dekartas (Descartes) prancūzų filosofas gyveno 1596 iki 1650 m. Jis 
laikoma modernosios, priešingos Aristotelio ir Tomo Akviniečio, tilosofijos tėvu. 
„ 2) Nėra pagrindo sekti Dekartą ir laikyti cogito ergo sum (galvoju, taigi 
esmi) pačiu pirmuoju proto pažinimu ir pirmutiniu tiesos aiškumo atžvilgiu prin- 

mas, tai jau refleksijos dalykas; o refleksija suponuoja (prileidžia) 
tiesioginį dalyko pažinimą; pavyzdžiui, kad aš galėčiau įsisąmoninti 
to ar kito daikto pažinimo vyksmą, kaipo mano, reikia pirma turėti 
tiesioginį daikto pažinimą, nes kitaip nebūtų, ką įsisąmoninti; ref- 
leksija apie daikto pažinimą suponuoja tiesioginį daikto pažinimą. 
Taigi nėra visai pagrindo įsivaizduoti iš pat pradžių gnoseologinių 
tyrinėjimų esant kaž kokios bedugnės tarp subjekto ir objekto. Zi- 
noma, galima ir reikia stengtis išsiaiškinti visos pasitaikomos sun- 
kenybės, reikia, tarp kitko, gnoseologijoj pasvarstyti, kaip per paži- 
nimą subjektas įeina į santykius su objektų; bet tų svarstymų pra- 
džioje, kaip matėm, visai nėrą pagrindo pradėti nuo priėmimo teo- 
rijos apie betarpiško pažinimo subiektinį pobūdį, apie bedugnę tarp 
subjekto ir objekto realybės. 

d) Gnoseologijos svarstymų pradžioje reikia saugotis pamesti 
siūlą su realybe. Reikia turėti galvoj žmogaus realų pažinimą, kurs 
gali būti tik individo (o ne kaž kokios sąmonės apskritai) veiksmu. 
Gnoseologijoj negalima visai nepaisyti pažinimo kilmės tik dėl to, 
kad apie tai kalba psichologija. Gnoseologija, turėdama tikslą spręsti 
apie žmogaus pažinimo vertę tiesos aižvilgiu, neprivalo be pagrindo 
siaurinti savo žvilgsnį, bet turi paisyti visa, kas reikalinga jos klau- 
simams išspręsti; žinoma, paisyti čia ne reiškia be patikrinimo pri- 
imti. Kaip klaidingas antipsichologinis nusistatymas daugelio šių 
dienų gnoseologų aišku iš to, kad, pavyzdžiui, suprasti istorijos 
dokumentų vertę tiesos atžvilgiu labai ir labai padeda ištyrimas tų 
dokumentų kilmės, jų atsiradimo vietos ir laiko )). 

Žinoma, reikia saugotis stoti ant psichologistų pozicijos. Psi- 
chologistai, mat, neatskiria pažinimo, kaipo vyksmo, nuo pažinimo 
turinio, reikšmės. Iš to, kad pažinimas yra individualus, laikinas 
vyksmas, visai neišeina, kad pažinimo turinys negalėtų išreikšti 
bendras, būtinas, nesimainomas tiesas. Kaip pažinimas tokias tiesas 
gali pažinti, tai reikia gnoseologijoj pasvarstyti; bet neleistina iš pat 
pradžių neatskirti, per viena laikyti du skirtingu savo reikšme da- 
lyku: minčių egzistavimą žmogaus prote ir tų minčių turinio prasmę. 

e) Kažkodėl daugeliui atrodo, kad palinkimo į skepticizmą, re- 
liatyvizmą, subjektyvizmą nėra reikalo logiškai pateisinti, kad tokio 
pateisinimo reikalingos tik pozityvios filosofinės pozicijos. Cia už- 
simirštama, kad šioks ar kitoks filosofijoj nusistatymas turi būti 
kritiškai pagrįstas, kad viena svarbiausių filosofinio darbo taisyklių — 
neteikti jokių ypatingų privilegijų nei abejojimui, nei neigimui, nei 
teigimui. Tiek iš tikro turi vertės abejojimai, neigimai, teigimai, kiek 
turi vertės pagrindai, ant kurių jie remiasi. 
cipu. Juk jeigu nepripažinti objektyvios vertės tapatybės ir prieštaravimo dėsniui, 
tai ir tas Dekarto garsinamas principas negalėtų būti laikomas objektyviai tikru. 

J) Jeigu, pavyzdžiui, kokiame istorijos dokumente kalbama apie įvykius 
prieš Kristaus gimimą, o pats dokumentas parašytas septynioliktame mūsų eros 
šimtmetyje, tai jeigu neaišku, kad jis remiasi artimais įvykiams šaltiniais, tai 
jo vertė visai kitokia, negu tokio dokumento, kurs yra parašytas pačių aprašo- 
mųjų įvykių dalyvių. 

Jeigu reikia mokėti kritiškai pateisinti tokių ar kitokių realių 
daiktų ypatybių, toje ar kitoje srityje objektyvios tiesos pripažinimą, 
tai ne mažiau reikia rūpintis kritiškai įrodyti tokio ar kitokio abe- 
jojimo, tokio ar kitokio neigimo vertę. 

i) Nemaža kliudo gnoseologijos kritiškumui ir nelygus matas 
savo ir kitų pažiūroms, savo ir kitų pasaulėžiūros pagrindams. Yra 
filosofų, kurie nemėgiamoms sistemoms stato perdėtus kritiškumo 
reikalavimus, o tuo tarpu savo filosofiją stato ant priimių be rei- 
kiamo kritiško patikrinimo pozicijų. Antai, laikytis subjektyvizmo, 
pozityvizmo kai kam išrodo galima be kritiško pagrindo; bet kad 
ką nors teigti apie realius daiktus, tai išrodo, kad tokį teigimą rei- 
kia pervaryti per skeptiško kriticizmo ugnį. Teisingas metodas būtų 
toks: tuos kritiškumo reikalavimus, kuriuos norima statyti kitiems, 
pirma pritaikyti savo pažiūroms ir tokiu būdu išbandyti tų pažiūrų 
vertę. Tik rimto čia savo pažiūrų išbandymo šviesoje pavyks pas- 
kui tinkamai įvertinti ir kitų pažiūras. 

g) Daug kliudo gnoseologijos kritiškumui ir bet kuo tenkini- 
masis pasaulėžiūros srityje. Juk filosofijos kilniausias uždavinys — 
tai padėti žmogui orijentuotis svarbiausiuose pasaulėžiūros klausi- 
muose. Dėl to, kuomet kas nesirūpina savo pasaulėžiūros kritiškai 
pagrįsti, tai tokiam žmogui filosotijos darbas nustoja tikro reikš- 
mingumo. Tokiam žmogui filosofija ima atrodyti, kaip kokia nesvarbi 
pramoga, tartum kokia gyvenimui paįvairinti poezija, tikra Begrifis- 
dichtung. Filosofijos istorijos faktai liudija, kad šitokia nuotaika 
sudaro gerą dirvą tarpti visokioms filosofinėms ekstravagancijoms, 
nes savo asmenybės centre žmogus tada nesijaučia atsakomingas 
už savo filosofinius nusistatymus. 

Toks filosofo sieloje pasaulėžiūros nuo filosofijos atskyrimas 
negali geran išeiti nei jo pasaulėžiūrai, nei jo filosofijai; pasaulėžiūra 
jo sieloje neturi tada sąmoningo, protingo pagrindo, o filosofija 
jam atrodo kaip daugiau žaidžiančios vaizduotės padaras, 0 ne 
rimtas kritiško proto nusistatymas. Kai šitaip filosofija atskiriama 
nuo pasaulėžiūros, tai lengva širdimi sutinkama filosotijoj laikytis 
subjektyvizmo, reliatyvizmo, gnoseologinio idealizmo ir net skepti- 
cizmo. Šitoks dvejopų tiesų (vienaip nusistatoma nepriklausomoj 
nuo filosofijos pasaulėžiūroj, kitaip filosofijoj) laikymasis didelėje 
dalyje išaiškina mums modernųjų laikų filosofijoj pakrikimą, nesu- 
tarimą ir gnoseologijoj pastangų nevaisingumą. 

h) Gnoseologijos kritiškumui labai kliudo taip pat neatskyri- 
mas paklausimų nuo sisteminių nusistatymų. Visos tos gnoseolo- 
ginės teorijos, kuriose nėra vietos objektyvios tiesos pažinimui, 
negali turėti pretenzijos ir pačios tikrą tiesą išreikšti; kitaip sakant, 
į jas negalima žiūrėti, kaipo į kokias savyje pagrindą turinčius nu- 
sistatymus, bet tik kaip į paklausimą ar paklausimų eilę, užduotų 
sisteminio nusistatymo atstovams; mat, tik kaipo paklausimai, su- 
ponuojantieji, kad yra kam klausimai statyti, tos teorijos gali turėti 
prasmingos reikšmės; kitaip jos būtų tik beprasmiai žodžių junginiai. 

Tik kaip į paklausimų eilę galima žiūrėti, pavyzdžiui, į skepti- 
cizmą, į subjektyvizmą, į gnoseologinį idealizmą, į sensualizmą ir 
ant jo rymantį materializmą. Jeigu nebūtų kitokių nusistatymų, tai 
nebūtų į ką kreiptis su paklausimais; tada patys paklausimai nu- 
stotų visai prasmės. 

Paklausimai, kaipo toki, negali sudaryti pagrindą filosofijos 
sistemai ar filosofijos sistemos daliai, nes paklausimai iš esmės 
priklauso skirtingų sisteminių nusistatymų ir be tos priklausomybės 
nustoja visai prasmės. Juo labiau paklausimai negali būti kritiškai 
dedami pasaulėžiūros pagrindan. Iš to, jei kas negauna į tą ar kitą 
paklausimą patenkinančio atsakymo, visai neseka, kad galima būtų 
dėl to jau ramiai sau tūnoti paklausime, kaip kokioje savitoje pozi- 
cijoj ir iš jos išeinant tvarkyti savo pažiūras į pasaulį ir į gyve- 
nimą. Pasaulėžiūrai ir gyvenimui tvarkyti galima gauti šviesos tik 
iš turinčių tikrą atramą idėjų, o paklausimai, kaipo toki, tokios atra- 
mos neturi. Norint pasilikti vien paklausimų ribose, negalima tada 
būtų pareikšti jokio prasmingo tikro nusistatymo. 

Ir taip, savaime aišku, kad skepticizmas negali duoti jokios 
protingos atramos ir pasaulėžiūrai, ir filosofijai. Subjektyvizmas, kų- 
riam jokia objektyvi, taigi tikra tiesa nėra prieinama, negali pasaky- 
ti nieko tikra apie jokio dalyko padėtį (net ir apie subjektyvius da- 
lykus, nes ir čia reikia objektyvaus jų nušvietimo). Gnoseologinis 
idealizmas, kuriame taip pat nėra vietos objektyviai tiesai, yra čia 
panašioje padėtyje, kaip ir subjektyvizmas. Panašiai yra ir su sen- 
sualizmu bei materializmu. 

Sunkią krizę tat gyvena filosofija, kai norima užsidaryti tokių 
teorijų ribose, kurios pačios neturi savyje jokio tvirto pagrindo ir 
gali būt suprantamos tik kaipo paklausimai, užduoti kitokių čia nu- 
sistatymų atstovams. 

i) Gnoseologijos kritiškumui kenkia ir užsidarymas vien įva- 
dose bei metodologiniuose klausimuose. Ir tos įvados ir metodo-- 
loginiai klausimai išrodo tada be sąryšio su realiais nusistatymais 
ir netenka tikros prasmės. Įvados ir metodai turi būti taikomi prie- 
turinio. Kitaip susidaro tuščio formalizmo atmosiera ir filosofijos 
pažangai nėra tada kaip pasireikšti. 

Pati gnoseologija, iš tikrųjų, turi būti laikoma, kaipo įvada į. 
metafiziką ir tik, kaipo tokia, turi savo pilną prasmingą reikšmę. 
Ne visa čia yra gera šiais laikais ir Aristotelio ir Tomo Akviniečio 
pasekėjų tarpe, kai griežtai skyrium jie gvildena gnoseologijos ir 
ontologijos klausimus; kai tokiu būdu kategorijų kritiškam svars- 
tymui gnoseologijoj nėra vietos, tai dėl to prie modernose gnose- 
ologinėse sistemose svarstomų klausimų pripratusiam aristotelistų 
bei tomistų gnoseologija atrodo per daug sekli ir siaura. Žinoma, 
apie kategorijas kritiškai kalba pas juos ontologija, bet šita filoso- 
žinė disciplina dažnai jų nesurišama pakankamai su gnoseologija 
išrodo dėl to kažkaip dogmatiškai ir nesudaro pagrindinės kritiš- 
kos filosofinės disciplinos išvaizdos. 

3. Iki šiol čia suminėta, ko ypač reikia saugotis kritiškos gno- 
seologijos pradžioje. Dabar patieksiu keletą daugiau pozityvių nu- 
rodymų, į ką čia reikia ypatingai kreipti dėmesį. 

a) Pirmiausia, reikia čia kreipti dėmesį į tinkamą susiorien- 
tavimą gnoseologinėje problemologijoje. 

Ne nuo šiandien juk daug žalos daro gnoseologijai, kai krei- 
piama dėmesio vien į pažinimo objekto kritiką, o nesirūpinama pa- 
žinimo subjekto kritika. 

Kai pažinimo subjektas lieka kritikos nepaliestas, tai jame susi- 
krauna ir ramiai išsilaiko visoki prietarai bei nepatikrinti nusista- 
tymai. Kai kritiškai neįsisąmoninama, kas stato ir sprendžia gnose- 
ologijos klausimus, kokių reikalavimų, kriterijų vardu jis sprendžia, 
kokia kompetencija tai daro, iš kur jo imama gnoseologiniams svar- 
stymams medžiaga, kaip patikrinamas jos tinkamumas, kieno atsa- 
komybe tai daroma, tai tada gnoseologinis darbas negali turėti rei- 
kiamo rimtumo ir kritiško objektyvumo. Kai kurie pažįstantį, taigi 
ir filosotuojantį subjektą laiko kažkokiu Bewusstsein iūberhaupt, 
kažkokiu reines, tik logisches Subjekt (sąmonė apskritai, grynas, 
logiškas subjektas); bet toks subjektas — tai ne žmogus ir sunku no- 
rėti, kad jis prieittų žmogui reikalingų dalykų pažininimą. 

Tie tik ką minėti pažinimo subjektą liečiantieji klausimai turėtų 
sudaryti vieną iš svarbiausių gnoseologijos dalių. Tuos klausimus 
tinkamai išsprendus, savaime paaiškėtų daugelis klaidų ir lengviau 
būtų paskui prieiti tinkamai kritiškai įvertint daugelį tiesų. 

Darant pažinimo subjekto kritiką, lengvai paaiškėtų tikri santy- 
kiai tarp gnoseologijos ir psichologijos. Būtų tada lengviau išvengti 
ir psichologizmo ir transcendentalizmo nesąmonių. 

Rūpinantis ne tik pažinimo objekto, bet ir pažinimo subjekto 
kritika, būtų lengviau suprantama, kaip svarbu pirmoje eilėje nusta- 
tyti pažiūras į esmines pažinimo, kaipo tokio, ypatybes ir santykius 
tarp pažinimo ir įvykimo, tarp pažinimo ir esybės, taigi tarp gnoseo- 
logijos ir ontologijos. 

Tada lengviau būtų suprantama, kad pažinimo faktą išreiškia, 
ne cogito, bet cogito aliguid, kad cogito yra tik pažinimo fakto 
dalis, kuri konkrečiai negali egzistuoti be esminio sąryšio su objektu. 

b) Gnoseologijos kritiškumui svarbu yra iš pat pradžių uni- 
versalių bei bendrų savokų vertę kritiškai išspręsti. Juk be tų 54- 
vokų vertės supratimo negalima kritiškai susiformuluoti nė pačios 
gnoseologijos pagrindinių uždavinių. Juk visus gnoseologijos klau- 
simus sprendžiant, mes kalbame ne apie atskirus individualius paži- 
nimo vyksmus, ne apie atskiro tik individo pažinimą, bet spren- 
džiame bendrai apie pažinimo ypatybes, apie pažinimo kritikos klau- 
simus. Tad kas universalių bei bendrų sąvokų klausimo nėra iš- 
sprendęs, tas nepajėgs ir visuose kituose gnoseologijos klausi- 
muose kritiškai susiorijentuoti. 

Kas universalių bei bendrų sąvokų klausime nusistato subjek- 
tyvistiškai, sensualistiškai, tam paskui jokia tikra objektyvi tiesa nėra 

prieinama, tam dėl to joks kritiškas sistemingas filosofinis nusista- 
tymas yra nepasiekiamas. Ir atvirkščiai, kam pavyksta surasti ob- 
įektyvų, realų universalioms bei bendroms sąvokoms pagrindą, tam 
paskui ir kiti realybės pažinimo klausimai nesudaro nenugalimų 
sunkenybių. 

Universalių bei bendrų sąvokų klausimą sugebėti tinkamai 
išspręsti — tai reiškia pačioj pradžioj paimti tikrą liniją gnoseolo- 
gijos darbe. Užtai prie šito klausimo iš pat pradžių gnoseologijoj 
reikia sukoncentruoti savo dėmesį ir proto energiją. 

c) Gnoseologijos kritiškumui nereikia bijotis kad ir didžiausio 
radikalizmo, žinoma, metodiškumo ir kritiškumo ribose. 

Labai svarbu, antai, yra rimtai pasistengti atsakyti į visus 
svarbesnius skepticizmo priekaištus. Kai bus jiems surasta tinka- 
mi atsakymai, tai tada skepticizmas bus net didelė pagalba, susi- 
duriant su įvairiomis filosofinėmis srovėmis. Daugelis kitų priekaištų, 
kitų srovių nusistatymai greit tada paaiškės savo vertėje, kai bus jie 
pervaromi per skepticizmo argumentų ugnį. Kas šitos ugnies neišlai- 
ko, tas, žinoma, negali rasti vietos kritiškos gnoseologijos sistemoje. 

Panašiai tenka elgtis ir su radikaliuoju gnoseologiniu idea- 
lizmu.  Pirmučiausia reikia ir to idealizmo argumentus gerai sukri- 
tikuoti; o paskui, paaiškėjus to idealizmo klaidingumui, greitai bus 
galima pastebėti klaidingumą ir visų tų gnoseologinių pažiūrų, ku- 
rios nuosekliai veda prie to gnoseologinio idealizmo. 

d) Reikia stengtis, kad gnoseologija būtų tikrai filosofinė 
disciplina. 

Negalima dėl to gnoseologijos statyti ant pagrindo kokio nors 
specialaus mokslo, matematikos ar fizikos, ar eksperimentinės psi- 
chologijos ir t. tt Tuomet gnoseologija neturėtų pritaikymo tų pa- 
žinimo faktų atžvilgiu, kurie neįeina į tą specialų mokslą. Gnoseo- 
lagijos pagrindinius klausimus sprendžiant, reikia imti dėmesin vi- 
siems pažinimo faktams be išimties bendras ypatybes. Tik tada 
bus galima Ilemtai išspręsti bendrieji pažinimo kritikos klausimai, 

e) Negalima žiūrėti į pažinimo faktus tik paviršium, bet reikia 
siekti jų esmės. Tik šitoki, pažinimo esmę siekiantieji svarstymai 
čia užsitarnauja filosofinių svarstymų vardą, Užtai tos filosofinės 
srovės, kurios skelbiasi negalinčios pažinti dalykų esmės, taigi ir 
pažinimo esmės, kad jos galinčios pažinti tik dalykų paviršių, arba, 
kitaip sakant, tik fenomenus, tuo pačiu pareiškia savo nekompe- 
tentingumą šiaip ar kitaip spręsti giliesiems, pagrindiniams gnoseo- 
logijos klausimams. | 

i) Gnoseologijoj reikia žiūrėti kritiškumo, bet ir laisvo priė- 
jimo prie vertingų tiesų. Gnoseologijos juk svarbiausias uždavi- 
nys būti įvada į pozityvią vertingą pasaulėžiūrą. Tat gnoseologijos 
svarstymuose reikia nenustoti dvasios laisvės bei nepriklauso- 
mumo, reikia stengtis prašalinti kliūtis nuo kelio į gilesnį, platesnį 
pažinimą, nuo kelio į pačių pagrindinių pasaulėžiūros klausimų 
išsprendimą. 

4. Tarp kritiškos gnoseologijos ypatybių ypač žymėti- 
nos šios: 

a) Kritiška gneseologija turi būti nepriklausoma nuo visa to, 
kas nėra paremta kritiškais proto reikalavimais. Tąjį nepriklauso - 
mumą galima išlaikyti, kai žiūrima griežtai tik objektyvios tiesos, 
kai nepasiduodama svetimų kritiškam protui faktorių (kokių ir- 
racionalių motyvų, aprioristinių be pagrindo nusistatymnų, kokių 
prietarų) įtakai. Cia reikia vengti ir savo asmeninių individualių siau- 
rumų, kokių nors savo subjektyvių įgeidžių. Netekus objektyvumo, 
gnoseologija nustoja faktinai savo nepriklausomumo santykiuose su 
kitomis kultūros, gyvenimo sritimis ir su kritiškai nepamatuotais 
žmogaus sielos nusiteikimais. 

Reikia atsiminti, kad gnoseclogijoj nepriklausomumas nereiš- 
kia dvasios anarchiją ir sauvalę, bet nepriklausomumą nuo visa 
to, kas nėra paremta kritiškai pažinta tiesa ir kas yra priešinga 
kritiško tiesos ieškojimo sąlygoms. 

b) Kritiška gnoseologija negali remtis nepatikrintais prileidi- 
mais.  Gnoseologijoj reikia kritiškai žiūrėti į savo paties reikalavi- 
mus, į savo kompetentiškumo charakterį čia klausimams spręsti, į 
savo būdus statyti taip, o ne kitaip gnoseologijos klausimus. Rei- 
kia čia kritiškai žiūrėti į svarstomų taktų pasirinkimą ir į punktų 
vertę, iš kurių išeinant norima čia klausimus rišti. 

c) Kritiška gnoseologija turi būti metodiška. Tenka čia ypač 
saugotis, kad nuo specialesnių, paviršutinesnių klausimų išrišimo 
nepadaryti priklausomą bendresnių, gilesnių dalykų supratimą. Iš to, 
pavyzdžiui, kad kokioje senesnėje filosofinėje sistemoje buvo koki 
klausimai susiję su to laiko specialių mokslų padėtimi, buvo, kaip 
dabar atrodo, nevykusiai sprendžiami, visai neseka, kad dėl to jau 
reiktų ir tos sistemos pagrindines pažiūras laikyti netikusiomis. 
Jeigu specialesnės rūšies faktai, neturint tada atatinkamų prietaisų 
juos geriau ištirti, negalėjo būti tiek pažinti, kiek dabar, tai iš to 
visai neišeina, kad ir be ypatingų prietaisų ir tada ir dabar priei- 
nami faktai negalėjo toje senesnėje filosofinėje sistemoje tinkamai 
būti nušviesti. 

d) Kai dėl gnoseologijos pažangumo, tai reikia atsiminti, kad 
čia niekas negali būti pažangesnis už kritiško proto reikalavimus. 
Tik kritiško proto reikalavimų vadovaujama gali čia pažanga tei- 
sėtai rasti vietos. 

e) Kai kas pabrėždamas reikalauja gnoseologijoj laikytis radi- 
kalumo. Bet ką čia gali reikšti tiesai į kelią nepareinąs radikalu- 
mas? Nieko daugiau, kaip svarstymą iš pagrindų, einant kritiško 
proto reikalavimais. 

i) Kai dėl gnoseologijos pozityvumo, realumo, tai kritiška gno- 
seologija turi būti laikoma realiausiu, pozityviausiu mokslu, nes čia 
svarstomi pagrindiniai klausimai apie realybės pažinimą, apie ob- 
jįektyvios tiesos pažinimą. O kas gi gali būti realesnio už pačią. 
realybę, kas pozityvesnio už objektyvią tiesą?! 


Svarbesniųjų gnoseologinių srovių 
apžvalga. 


I. Skepticizmas. 


1. Pažinimo tikslas yra pažinti tiesą, būtent, pažinti tą dalyką, 
apie kurį galvojame, taip kaip jis iš tikrųjų yra tuo atžvilgiu. Bet 
kyla klausimas, ar mes galime tikrai žinoti, kad mūsų pažinimas 
sutinka su tiesa. Pilnojo skeptizizmo šalininkai sako, kad mes nie- 
kados negalime įstengti tikrai tai sužinoti; šiuo klausimu, sako jie, 
reikia laikytis pilno abejojimo. Rimtesnieji skeptikai pripažįsta, kad 
visi žmonės turi instinktyvų palinkimą tikėti savo pojučiams, savo 
atminčiai, savo protui; jie neneigia, kad žmonės instinktyviai mano 
tą ar tą tikrai pažįstą. Jie reiškia tik abejojimą, kad būtų galima su- 
žinoti, ar subjektyvus įsitikinimas iš tikro atsako esančiai tikrai da- 
lyko padėčiai. 

2. Iš skeptikų senovėj buvo žymesni šie: Pyrrhonas (dėl 
jo autoriteto skeptikų tarpe skepticizmas dažnai vadinamas pyrro- 
uizmu), gyvenęs 365 — 275 m. prieš Kristų, Enesidemas, gy 
venęs pirmame šimtmetyje prieš Krisių ir Sekstas Empirikas, 
gyvenęs pabaigoje antro ir pradžioje trečio šimtmečio Kristui gimus. 

Renesanso laikais pasižymėjo savo raštais ypač šie skeptikai: 
Montaigne(1533—1592), Charron (1541—1603), La Mothe- 
1e-Vayer (1588—1672). Naujesniais laikais visame kame abejo- 
jimą reiškiančių žymesnių filosofų nėra; šitame perijode sutinkame 
tik dalinio skepticizmo šalininkų, tai yra reiškiančių abejojimų dėl 
kai kurių dalykų pažinimo vertės, ypač dalykų, neprieinamų pojų- 
tiniam patyrimui. 

3. Čia kalbėsiu šiuo tarpu tik apie pilnojo skepticizmo pozici- 
jas. Šito skepticizmo atstovų svarbesnius argumentus galima su- 
vesti į šešetą. 

a) Sąmonė mums liudija, sako skeptikai, jog mes dažnai klys- 
tame. Klaidina dažnai mus pojučiai (pav, kai mes lazdos galą 
įkišame į vandenį, lazda išrodo perlaužta), dažnai suklysta protas. 
Tat išmintingas žmogus turįs pagrindo manyti, kad mūsų pažinimo 
galios visada gali mus įvesti į klaidą; užtai išmintinga esą susilai- 
kyti nuo pripažinimo ko nors tiesa, kitaip sakant, išmintingas žmo- 
gus turįs dėl visko abejoti. 

b) Kad būtų galima laikyti kokį sakinį tikrai sutinkančiu su 
tiesa, reiktų jį paremti įrodymu. Bet sakinys ar sakiniai, panaudoti 
įrodymui, patys yra reikalingi įrodymo, jeigu nenorima jų be pa- 
tikrinimo laikyti sutinkančiais su tiesa; tą patikrinimą  sudarantieji 
sakiniai vėl reikalingi įrodymo paramos; toji parama vėl turi būti 
paremta įrodymu ir. t. tt Tokiu būdu mes neprieisime įrodinėjimo 

galo, kada turėtume teisės pasakyti, jog jau tas ar kitas teigimas 
nereikalingas yra patikrinimo; o nesuradę tokio galo, neturime tei- 
sės ir visus kitus sakinius, kuriuos bandėme remti įrodymais, lai- 
kyti tikrai išreiškiančiais tiesą. Sitas skeptikų argumentas vadinasi 
dialelon (3v'adykos t. y. kitas kito pagalba), arba užburto rato (cir- 
<ulus vitiosus) įrodymu. 

c) Sutinkame priešingumų žmonių nuomonėse apie tuos pa- 
čius daiktus. Jeigu žmonės pažintų tiesą, kadangi tiesa apie tą 
patį dalyką yra viena ir visados identiška, tai visų visados būtų 
sutikimas dėl to paties daikto pažinimo. Toliau, to paties žmo- 
gaus protas dažnai sako ką kita, pojučiai liudija ką kita, protas taip 
pat neretai apie tą patį dalyką vieną kartą turi tokią pažiūrą, kitą 
kart kitokią. Skirtumai pažiūrose liečia ne vien atskirus atvejus, 
bet ir pačius pagrindinius klausimus. Pavyzdžiui, vieni vienaip, 
kiti kitaip aiškina pažinimo vertę; yra skeptikų, kurie mano, jog 
reikia viskuo abejoti, yra taip pat tokių filosofų, kurie labai pasitiki 
proto galia tiesai pažinti. Ir vieni ir kiti duoda argumentų. Ir vie- 
mi ir kiti protu operuoja, bet prieina prie priešingų rezultatų. Nėra 
tat galima turėti tikrumo, kad kame nors kas pažįsta tiesą. 

d) Abejonę pažinimo verte sukelia taip pat mintis, kad gal 
kokia galingesnė už mus piktoji esybė (dvasia) tyčia kliudo mums 
pažinti tiesą. Mes stengiamės, pavyzdžiui, tą ir tą pažinti, o ji gal 
tyčia pakiša mums visai ką kita, apie ką mes visai negalvojome ir 
nė mažiausio supratimo neturime. Tai turint galvoje, niekados nega- 
lima tikrai žinoti, kad mes pažįstame tiesą. 

e) Visos tiesos yra tarp savęs sąryšyje taip, jog, norint kad 
ir vieną jų tikrai pažinti, reiktų visas žinoti. Bet tiesų sritis yra 
begalinio platumo; mūsų aprėžta proto galia neįstengia visų tiesų 
pažinti; o visų tiesų nepažindami, negalime žinoti, ar mes bent 
vieną tiesą apie ką nors tikrai sužinome. 

t) Pagaliau šitaip argumentuoja sistemingiausias skepticizmo 
šulas Sekstus Empirikas: 

Galimas daiktas, kad koks filosofas sėkmingai atsakys į skep- 
tikų argumentus ir manys turįs teisės teigti, kad tikrai jo pusėje 
tiesa, o ne skeptikų. Bet čia reikia giliau pagalvoti, ir mes pama- 
tysime, sako Sekstus Empirikas, kad tokio filosofo poziciją iš anksto 
jau reikia laikyti netvirta tiesos pažinimo atžvilgiu. Kuomet skep- 
tikas sukritikuoja panašių dogmatikų filosofų argumentus, jis taip 
pat mano, kad dėl to reikia laikytis skepticizmo, o betgi paskiau 
pasirodo, kad ir jo kritikos prieinamos sėkmingiems kito dogma- 
tiko puolimams. Taigi ir šitas paskutinis filosofas dogmatikas |), 
tariamai galutinai pergalėjęs skepticizmą, gali sutikti taip pat tokį 
„priešininką, kurs sėkmingai įrodys jo protavimų silpnumą. 


!) Dogmatiku skeptikai vadina kiekvieną filosofą, kurs ne visu kuo abejoja, 
net tokį, kurs visokio pažinimo vertę neabejodamas neigia. 


18 Svarbesniųjų gnoseologinių srovių apžvalga. 


3. Atsakymai skeptikams. A) Dažnai nevykusiai 
ginamasi nuo skepticizmo. Stengiamasi, antai, įrodyti, kad nega- 
lima be prieštaravimo prileisti visuotinio abejojimo, kad reikia būti- 
nai bent keletą tiesų pripažinti tikrai pažinimui prieinamomis be 
jokio kritiško jų svarstymo; mat, esą, kitaip pažinimas būtų nega- 
limas; pagaliau tos tiesos esančios tokios rūšies, kad jos pripažįs- 
tamos pačiu neigimo ar abejojimo faktu; pavyzdžiui, kad egzistuoja 
tasai, kurs abejoja, kad yra skirtumas tarp abejojimo ir neabejoji- 
mo, taigi pripažįstama čia prieštaravimo dėsnis; pagaliau skeptikų 
pripažįstama, kad skepticizmo pozicija išreiškia tiesą, taigi pripažįs- 
tama bent šitame dalyke, kad žmogaus protas gali tiesą pažinti, ir 
tokiu būdu abejojama ne dėl visų tiesų pažinimo galimybės. 

Bet nenorint iš vienos pusės leisti tas tiesas svarstyti kritiš- 
kam pažinimui, kurs jas išbandytų abejojimo ugnimi, ir pabrėžiant 
iš kitos pusės tų tiesų būtiną sąryšį su kiekvienu protavimu, tuo 
pačiu kaip tik dirbama skepticizmo naudai. Mat, skepticizmas rim- 
tesnių savo atstovų lūpomis nesibijo pripažinti, kad žmogus savo 
prigimties instinkto yra būtinai priverčiamas kai ką laikyti tiesa; tik 
čia visas dalykas skeptikų pažiūromis yra tas, kad tai psichologi- 
nei būtinybei nėra galima duoti logiško pateisinimo. 

Nepakankama yra kritika, kuri tenkinasi tik nurodžius į skep- 
tikų prieštaravimus, kuomet jie abejodami turi reikšti, jog jie žino 
tą tiesą, kad jie abejoja, kad abejojimo geriau yra laikytis negu tei- 
gimo. Metodingesni skeptikai į tai atsako, kad savo pozicijos jie 
nelaiko daugiau tikra, negu priešingos, kad jie savo argumentais 
įsisąmonina tik silpnumus dogmatikų pažiūrų, o nemano už jų ri- 
bų ką nors pozityviai skelbti!) 

B) Norint tikrai sėkmingai nugalėti skepticizmą, reikia klausi- 
mą statyti pagrindingiau. Pirmučiausia reikia įsisąmoninti šiuodų 
dalyku. 

2 a) Abejojimas negali būti laikomas pažinimo tikslu, bet turi vertę 
tik kaipo priemonė apsisaugoti, kad į tiesos vietą nepriimtum klaidos. 

3) Kaip teigimas, taip ir neigimas bej abejojimas, jeigu jis 
rimtai re škiamas, turi remtis protingu pagrindu, ir tiek kiekvienas. 
abejojimas turi vertės, kiek turi vertės tasai pagrindas, ant kurio 
jis remiasi. Jeigu tat pavyksta įrodyti skepticizmo pagrindų klaidin- 
gumą, tai tuo pačiu skepticizmas netenka teisės, kad su juo būtų 
paskui skaitomasi protingumo reikalavimais besivaduojančioj filo- 
sofijoj. 

C) Pažiūrėkime tat, ko verti anksčiau išdėti skepticizmo argu- 
mentai. 

a) Iš to, kad pasitaiko mums suklysti, visai neišeina, kad jau 
mes visur klystame. Iš to paaiškėja tik reikalas būti atsargiam, kad 


1) Žinoma, naudinga ir reikalinga yra įsisąmoninti tuos skeptikų priešta- 
ravimus, kad suprastum, jog skepticizmas negali būti laikomas kaipo savita, nepri- 
klausoma pozicija, bet kad tai tik abejojimo formoj reiškiamas priekmštas pozi- 
tingūs sistemai. 


Svarbesniųjų gnoseologinių srovių apžvalga. 19 


per neapsižiūrėjimą neįpultum į klaidą. Iš to jau, kad mes turime 
sąmonę, jog kartais klystame, mes tuo pačiu turime turėti suprati- 
mą žiną tiesą, nes negalima manyti, ką nors esant klaida, jeigu mes 
visai nežinotume tuo dalyku tiesos; klaidą galima pažinti esant klaida 
tik iš jos priešingumo pažintai tiesai. Pagaliau, kad galima būtų iš klai- 
dos atsitikimų daryti išvadą, jog mes visados visur galime klysti, reiktų 
įrodyti, kad klaida nėra atsitiktinas įvykis, bet yra būtiname santy- 
kyje su mūsų pažinimo galių prigimtimi; bet tokio įrodymo skep- 
tikai duoti neįstengia. 

b) Dialelio argumentas be pagrindo teigia, kad kiekvienas saki- 
nys tik tuomet galėtų būti laikomas tikrai sutinkąs su tiesa, jeigu 
jis būtų įrodytas su kito sakinio pagalba. Cia skeptikai remiasi 
šiąja aprioristine neįrodyta supozicija, būsią yra tik viena sakinių 
rūšis, būtent, tokių, kurių vertę galima ir turima paaiškinti su 
pagalba aiškesnių, jei norima juos laikyti tikrai atatinkančiais tiesą. 
Skeptikai betgi neįrodo ir negali įrodyti, kad negali būti tokių sa- 
kinių, kurių kaip tik žodžių reikšmę įsisąmoninam, tuoj protas be- 
tarpišku būdu mato aiškiai tarp jų esantį sąryšį. 

Neturėtų iš tikro prasmės pati kalba apie įrodymus, jei nebūtų 
tokių sakinių, kurių tiesa būtų savaime aiški, kurių tat jau nereiktų aiš- 
kinti su pagalba aiškesnių, kur visai aišku, jog klaidos nėra, nes nėra čia 
jokios galimybės suklysti. Imkim, pavyzdžiui, tapatybės dėsnį, išreikštą 
bendriausioj formoj, kad esybė, kaipo esybė, yra sau pačiai iden- 
tiška; čia jokio suklydimo būti negali, nes negali čia būti jokio 
sumaišymo. Viskas juk, kas egzistuoja ir kas gali egzistuoti, ir apie 
ką galima galvoti ar patirti, turi šiuo tuo būti; ko visiškai nėra, to 
negalima nei pažinti, nei patirti. Nei protas, nei pojučiai negali čia 
mus suklaidinti. Cia ir pikčiausia dvasia, kad ir kažin kaip ji būtų 
galingesnė už žmogų, neįstengs, ką nors čia besistengdama pakei- 
sti, mus suklaidinti; ar šį ar tą ims kišti, norėdama ką pakeisti, su- 
maišyti, vis dėlto bus šiuo tuo, bus šiokia ar tokia esybe, taip kad į 
esybės vietą nėra galimybės kad ir su blogiausiais norais ką nors | 
kitą pastatyti. 

c) Cia, kritiškai žiūrint, negali ir atsirasti nuomonių skirtumo, 
nes kiekviena nuomonė turi šį tą turėt galvoj, o tas šis-tas turi 
turėti esybės ypatybę. 

Taip pat visos tiesos ir sužinotos ir nesužinotos, turi būtinai 
turėti tikslą išreikšti šį tą, taigi remtis tapatybės dėsniu; nėra tat 
reikalo skyrium visus daiktus, visas tiesas pažinti, kad turėtum teisės 
tai pasakyti; užtenka čia įsisąmoninti bendrą tiesos sąvokai priklau- 
sančią ypatybę. 

„ Užtenkamai iš čia irgi aišku, kad nėra pagrindo manyti, jog 
gali atsirasti ateityje koks nors filosofas, kurs įrodytų tapatybės 
dėsnio klaidingumą arba reikalingumą abejoti dėl jo vertės. 

D) Iš to, kas iki šiol pasakyta, turi būti aišku, kad visuotinis 
skepticizmas neturi pagrindo. Yra, mat, tokių tiesų, kurios pačios iš 
savęs turi aiškumą, dėl kurių tat vertės abejoti negalima rasti jokio 

protingo pagrindo. Galima, žinoma, bandyti ir dėl jų abejoti, bet 
kas įsisąmonina abejojimo prasmę bei tikslą, tas tuojau lengvai pa- 
mato, kad čia abejoti nėra jokio protingo reikalo, kuomet tiesa yra 
visai aiški ir suklydimui čia negali būti vietos. Ne kokia tat nesu- 
prantama psichologinė prievarta neduoda čia mums abejojime apsi- 
stoti, bet aiškiai pažinta tiesa. Kad ir visuotiniausio abejojimo ban- 
„dymo čia bijoti netenka, jei tik abejojime bus laikomasi protingumo 
reikalavimų, būtent, jei tik tuomet abejojimas bus laikomas rimtu, 
kuomet jis turi protingą pagrindą. O su abejojimais, neturinčiais pro- 
tingo pagrindo, nėra reikalo gnoseologijoj rimtai skaitytis. 

Negalima taip pat abejoti tuo, kad mes turime tokius ir tokius 
pajutimus, kokius mes jaučiame. Aš, galiu abejoti, pavyzdžiui, ar 
raudonumo pajutimui, kurį aktualiai juntu, atatinka taip pat objek- 
tyviuj realybėje toks pat raudonumas, bet nėra jokio pagrindo abe- 
joti, kad aš iš tikrųjų turiu raudonumo patyrimą, kuomet aš jį juntu. 

Pojučių patyrimo išvaizda gali pareiti nuo šių trijų svarbes- 
niųjų veiksnių: nuo organo stovio (gali būti kartais organas nenor- 
maliame stovyje, kokioje ligoje), nuo atstumo, kuris yra tarp organo 
ir tarp daikto (iš tolo dažnai daiktas kitaip atrodo, negu iš arti; 
įvairiai daiktas atrodo, kuomet mes į jį žiūrime per įvairios spalvos 
ir formos stiklą) ir pagaliau nuo paties daikto stovio (nes ir jis gali 
mainytis). Proto dalykas yra ištirti indukcijos pagalba įvairius po- 
jučių liudijimus ir suvokti, kokios yra objektyviai esminės ir kokios 
pripuolamos daikto ypatybės. Žinoma, žmogus protu gali čia daž- 
niau ar rečiau suklysti. Jis visados turi atsiminti, kad reikia patik- 
rinti savo išvadžiojimus, suvedant juos į sąryšį su pirmaisiais pro- 
tavimo dėsniais (būtent, dėsniais, kurie remiasi esybės, kaipo tokios, 
ypatybėmis, apie kurių vertę taip, kaip ir apie esybės, kaip aukščiau 
sakyta, negali būti jokio abejojimo, nes nėra galima jų pažinime 
suklysti; toki dėsniai yra, pavyzdžiui, tapatybės, prieštaravimo dės- 
niai) ir su betarpiškais pojučių liudijimais. 

E) Kai kurių klaidingai manoma, kad skepticizmas tai radika- 
liausia, giliausiai siekianti savo pareiškimais srovė. Bet radikaliau yra 
svarstomas pažinimas, kai giliausiais atžvilgiais svarstoma abejojimo 
prasmė ir tikslas. Giliau imama dalykas, kai prieš abejojimo radika- 
lumą pastatoma įsisąmoninimo visašališkumas, taigi įsisąmoninimas 
apie abejojimo teises ir ribas tiesos pažinimo reikalui. 

F) Kritiškoje gnoseologijoje ne vien tenka kritikuoti skepticizmą, 
bet tenka ir juo pasinaudoti. Mat, skepticizmas tuo yra naudingas, 
kad per jo argumentų, priekaištų ugnį pervarius, greičiausiai paaiš- 
kėja tokios ar kitokios gnoseologinės sistemos vertė. Ar mes, pa- 
vyzdžiui, imsime pozityvizmą, ar kantizmą, ar ontologizmą, ar tra- 
dicionalizmą, ar kitą kurią priešingą tikram realizmui teoriją, greit 
mes pastebėsime, kad tos teorijos neįstengs nieko galutinai tikrai 
skeptikams atsakyti. 

G) Lengva pastebėti, kad prieš skepticizmą neįstengia nieko 

rimia pastatyti visoki ir senovės probabilistai ir naujųjų laikų hipo- 
tetistai, siubjektyvistai. 

Senovės probabilistai Arkesilaos (gyveno Ill-iame šimtmetyje 
prieš Kristų) ir Karneades (gyveno II šimtmetyje prieš Kristų) skelbė, 
kad tikros tiesos pažinti negalima, kad reikia tenkintis tik panašu- 
mais į tiesą. Garsieji skeptikai Enesidemas ir Sekstas Empirikas 
sėkmingai yra jiems atsakę, kad kas jokios tikros tiesos nežino, tas 
neturi pagrindo, kaip sužinoti, kas yra į tiesą panašu, o kas ne- 
panašu. 

Tokia pat vertė yra ir tų šių laikų gnoseologų teorijų, kurie 
mano visame kame tenkintis tik hipotezėmis ir subjektyviomis pa- 
žiūromis. Svarbu tuos šių laikų probabilistus, hipotetistus, subjek- 
tyvistus pastatyti prieš skeptikų argumentus ir tuomet lengva bus 
pamatyti jų visą pozicijų silpnumą. 


II. Sensualistinis empirizmas. 


1. Dar ir šiais laikais yra filosofų, kurie nepripažįsta proto 
kaipo savo esme skirtingo pažinimo šaltinio ir visą mūsų pažini- 
mą stengiasi suvesti prie jutimų ir jų įvairių kombinacijų !). Tai, 
ką mes vadiname protu, tai esą ne kas kita, kaip jutimų organiza- 
vimas į grupes, sprendimais ir sąvokomis vadinamas, ir jų skirtin- 
gumo ir giminystės pažymėjimas. Proto ypatingos galios pasireiš- 
kimą maioma dažnai proto pažinimo atitrauktose sąvokose ir spren- 
dimuose; bet tai visa, sako empiristai, jei būtų savo esme skirtinga 
nuo jutimų, negalėtų išreikšti realybės, kuri yra konkreti ir indivi- 
duali, kaip ir jutimai. Tik realybę išreiškiąs pažinimas turi vertės, 
sako empiristai; taigi proto idejos ir sprendimai, tik, kuomet jie 
galų gale suvedami į jutimus, gali turėti sąryšį su realybe; kitaip 
juos reiktų laikyti įsisvajojimo padaru. Iš čia išeina, teigia empi- 
ristai, kad visa, kas yra neprieinama pojutiniam patyrimui, negali būti 
pažinta. 

2. Kritikuojant sensualistinių empiristų teoriją, reikia pirmu- 
čiausia pastebėti, kad jų išvadžiojimai, nematerialinių dalykų paži- 
nimo neigimas ?) nėra tai pojučių konstatavimui prieinami dalykai. 
Pojučiais neišaiškinsi išdėtų veikaluose minčių supratimo. Pojučių 
faktai mums nurodo tik tai, kas tuo momentu patiriama, bet nenu- 
rodo, kad to ir to negali būti, kad to ir to mes negalime pažinti. 
Jei visas mūsų pažinimas susidėtų tik iš jutimų, tai ir mus pačius 
(tai yra pažįstančius subjektus) reiktų laikyti ne daugiau kaip juti- 
mų grupėmis. Būtų taip pat tuomet nesuprantama, kaip pas mus 


') Zymiausiais šitos srovės atstovais reikia laikyti D. Humes'ą (1711 — 
1776), A. Comtėą (1793 — 1857), J. St. Miltį (1806 — 1873), H. Spencer'į 
(1820 — 1903) ir, žinoma, materializmo šulus (mat, materialistai negali pripažinti 
proto, kaipo esmiškai skirtinos nuo pojučių dvasinės galios). 

*) Šiuo atžvilgiu jie vadinasi pozityvistais. 

galėjo atsirasti sąvokos nematerialinių dalykų, kaip antai dvasių, 
Dievo, prievolės, būtinumo, galimumo ir t. t. 

3. Jutimai nuolat keičiasi; tat ant jų pagrindo jokios pasto- 
vios tiesos nebūtų galima pažinti. Tuomet empirizmo sistema, kaipo 
turinti pretenziją pareikšti tikrą, tai yra pastovią tiesą, taip pat tu- 
rėtų būti laikoma klaidinga, kaipo negalinti, kaipo sistema, būti 
pojučiais patirta. (O tokia sistema, kurios negalima, nuosekliai lai- 
kantis jos pačios pozicijos laikyti sųtinkančia su tiesa, aiškiai yra 
niekam netikus. 

4, Jei pažinimo vertę turėtų tik pojučiai, tai nebūtų kam 
konstatuoti ir pojučių srovės. Kas gi zal žinoti, kad visa mainosi, 
kuomet nėra nieko pastovaus, kas galėtų, besimainant jutimams, 
konstatuoti, ir kas buvo pirma, ir drauge turėti galvoje, kas dedasi 
dabar, nes ir pažįstantis subjektas tuomet reiktų laikyti susidedąs 
iš besimainančių jutimų. Tuomet nebūtų kas sužino, kad po 
vieno įvykio eina kitas, po šio trečias ir t. tt Tuomet nebūtų 
nieko, kas galėtų kalbėti apie kitus žmones, apie atmintį, apie ju- 
dėjimą, apie permainas. Negalėtų tuomet būti sprendimų, nes 
sprendimui reikia turėti kartu akivaizdoj bent du tcrminu, veiksnį 
ir tarinį, ir tarp jų įžvelgti ir išreikšti santykį; tai gali padaryti tik 
esybė, kuri yra identiška, ir kuomet sąmonėj yra veiksnys ir kuo- 
met yra tarinys ir kuomet įžvelgia sąryšį tarp veiksnio ir tarinio. 
Grynoj tat pojutinio patyrimo srity žmogus galėtų liktis tik, jei jisai 
visai negalvotų, atsisakytų nuo visokio sprendimo, abejojimų, hipo- 
tezių statymo, sistemų formulavimo, taigi ir nuo empiristinės sis- 
temos reiškimo. 

5. Bet argi protas be pojučių pagalbos gali ką įžvelgti realy- 
bėje? Ar proto tat visas darbas nesusiveda į pojučių grupavimą? 

Be pojučių pagalbos protas, tiesa, negali įeiti į santykius su 
realybe; tai liudija ir mūsų visų sąvokų turinyje esančios pojučių 
patyrimo žymės. Bet pojučių pristatytoj medžiagoj protas gali dau- 
giau pamatyti, negu pojučiai. Sitai pažiūrai pavaizduoti Aristotelio 
tilosofijos šalininkai vartoja šiuos palyginimus: laiškanešio ir adre- 
sato santykis sužinant laiško turinį yra toks, kaip tarp proto ir 
pojučių pristatytos medžiagos; laiškanešis, pristatydamas adresatui už- 
darytą laišką, mato laišką, bet nežino, koks viduje įdėto rašto turi- 
nys; tik adresatas, turėdamas teisės jį paskaityt, tai sužino; panašiai 
ir protas pojučių pristatytoj medžiagoj turi galios įžvelgti esmines 
ypatybes ir esminius santykius daiktuose, kurių neįstengia suvokti 
pojučiai. Dabar dažnai palyginama proto galia su Rentgeno spin- 
dulių šviesą; Rentgeno spindulių šviesos pagalba, pavyzdžiui, žiū- 
rint į ranką, galima pamatyti kaulus, kurių savo akimis be tos švie- 
sos pagalbos pamatyti neįstengiama. 

6. Kai dėl proto sąvokų turinio bendrumo ir realių daiktų 
individualumo, tai reikia atsiminti, kad ir individualūs daiktai turi 
šalia individualių savotiškumų tų pat ypatybių, žymių, ką ir visi 

tos rūšies, tos kategorijos daiktai ir pagaliau turi visa tai, ką turi 
turėti kiekvienas egzistuojąs daiktas, bittent, esmę, egzistavimą, vie- 
numą, tą ypatybę, kad jame, kaip ir visuose kituose daiktuose, da- 
lis yra mažesnė už visą jo pilnatį (čielybę). Protas tat turi pagrin- 
do pačioj realybėj savo bendrų ir bendriausių sąvokų turiniams. 
Pavyzdžiui, šitas individualus arklys turi daug ypatybių tų pačių, ką ir 
visi arkliai, turi ypatybių tokių pat, ką ir visi gyvuliai, ką ir visi daiktai,ką 
ir visos esybės. Yra tat protui kas pastebėti realybėje, ko pojučiai 
neįstengia patirti. i 

7. Šiovint ant sensualistinio empirizmo pagrindų, negalima be 
sau pačiam prieštaravimo net susitormuluoti gnoseologijos uždavi- 
nio. Mat, pagrindiniai „guoseologijos svarstymai turi galvoj visus 
pažinimo faktus liečiančius klausimus; 0 sensualistinio empirizmo 
nuoseklus šalininkas neturi galimybės apie ką kita kalbėti, kaip tik 
apie savo individualius pajutimus. Kas yra bendra, kas yra visuotina, 
tai sensualizmui visiškai neprieinama. 

Kadangi sensualistiniam empirizmui visuotinėje formoje stato- 
mieji klausimai yra neprieinami Ir spręsti ir net formuluoti, taigi 
šituo būdu jam nepreinami Ir pagrindiniai gnoseologijos klausimai; 
užtai jo negalima laikyti savita, nepriklausoma gnoseologine pozi- 
cija. Jo nusistatymai gali būti suprantami tik kaipo atskiri paklau- 
simai, užduoti tokios gnoseologinės sistemos atstovams, kurioje iš- 
sitenka visuotinosios sąvokos, kurioj be sau pačiam prieštaravimo 
galima kalbėti apie bendras visiems pažinimo faktams žymes. Jei 
šitokia priešinga sensualistiniam empirizmui sistema bent bendruo- 
se bruožuose neturėtų su tiesa sutinkančio pagrindo, tai nebūtų 
kam ir paklausimai užduoti; tuomet sensualistinio empirizmo pa- 
žiūros netektų visiškai jokios prasmės ir vertės. 

8. Remiantis vien jutimais, nėra galima nuspręsti įvairių juti- 
mų vertę. Kuomet, pavyzdžiui, lazda, kurios galas įkištas į vande- 
nį, regint išrodo kreiva, O prisilietus tiesi, tai kad sužinotum, ko 
čia laikytis, reikia pasiteirauti aukštesnės už pojučius instancijos, 
būtent, proto. Mat, pojučių liudijimų iorma pareina nuo trijų iak- 
torių: nuo organo (jei organas nesveikas, nenormalus, tai jutimas 
bus kitoks, negu paprastai; kas, paprastai, pavyzdžiui, mums duo- 
da saldumo pajutimą, tai Jigoje gali išrodyti kartu ir t. t), nuo tar- 
po (pav., kitaip daiktas išrodo iš arti, kitaip iš tolo), nuo daikto 
(daiktas gali mainytis, pav., ant vietos stovėti ir paskui judėti). Kas 
tat pojučių liudijime pareina nuo objekto ar nuo kito faktoriaus, tai 
pagaliau gali ryžtis spręsti tik protas. Tokiu būdu sensualistinis 
empirizmas, nepripažindamas proto kaipo skirtingos nuo pojučių 
galios, neįstengia mus tinkamai painiormuoti net apie pojučių juti- 
mus. Tokiu būdu jis ir šiuo atžvilgiu pasirodo visai netikęs gno- 
seologinei orientacijai. 

0. Sensualistinio empirizmo atstovai dažnai remiasi nomina- 
lizmu, kurs skelbia, kad visuotinės sąvokos yra ne kas kita, kaip 
žodžiai, pavadinimai (nomina). Individualius mūsų jutimus, kuriuo- 

se yra panašumo, mes, girdi, išreiškiame dėl patogumo vienu žo- 
džiu; tiems žodžiams tat esant asociacijos santykyje su jutimais, 
išrodo mums, kad mes turime visuotines idejas, esmiškai skirtingas 
nuo jutimų. Bet į tai reikia atsakyti, kad jei nebūtų visuotinių ide- 
jų, tai negalėtų būti ir visuotinės reikšmės žodžių. Žodžiai, juk tai 
ženklai, kuriais pažymima idejos, o per idejas išreiškiama dalyko 
ypatybės. Žodžiai, kaipo garsai, yra individualūs; tik kaipo žen- 
klai jie gauna ar individualumo ar visuotinumo charakterį, žiūrint, 
kas jais žymima. Žodžiai pažinimui tarnauja kaipo ženklai, taigi 
šiuo atžvilgiu jų prasmė ir vertė visai pareina nuo to, ką jie žen- 
klina. Kuomet, pavyzdžiui, aš sakau, kad Petras yra žmogus, tai 
žmogus čia reiškia ne garsą (Petras nėra juk garsas), bet esybę, 
kuri turi žmonių padermei priklausomų ypatybių. 

Nominalistai kalba apie tat, kad vadinamais visuotiniais žodžiais 
išreiškiama panašūs jutimai '). Bet iš kur gali atsirasti supratimas 
panašumo, jei mes neturėtume galios įžvelgti, kas yra bendrą; o 
panašūs dalykai vadinasi toki, kuriuose yra ir tokių pat ypatybių 
ir skirtingų, ir kuomet mes ir vienos ir kitos tos rūšies ypatybes 
juose atskiriame. Zinoma, tą bendrumą, kaipo tokį, pojučiais pažin- 
ti negalima; reikia tam kitokios pažinimo galios. Kuomet nomi- 
nalizmas, sensualizmas protui pas save vietos nesuranda, tai aiškų, 
kad jis proto reikalavimų vardu, kitaip sakant, tiesos vardu nieko 
negali sakyti. 

Pagaliau, jei žodžiai neženklintų tai, kas yra nuo jų skirtina, 
būtent, idejų ir daiktų, tai ir žodis „nominalizmas“, „empirizmas“ 
ir visi jų vartojami žodžiai reikštų tiktai garsus, kuriais nebūtų ga- 
lima ką nors ryžtis pareikšti apie tai, ką reikia atsakyti į tuos ar 
kitus gnoseologijos klausimus. 

Kad žodžių yra tik pagelbinė rolė, aišku ir iš to, jog įvairiose 
kalbose tam pačiam dalykui išreikšti vartojama kitoki žodžiai. 

Galima sukomponuoti ir nieko nereiškiančius žodžius. Yrą paukš- 
čių, kurie, girdėdamį žmones kalbant, pajėgia kai kuriuos žodžius 
ištarti, nors jų prasmės nesupranta. (Cia žodžiai tik garsai. Kas 
kita žodžiai, kuomet jais kas nors išreiškiama. Jų prasmė ir vertė 
pareina nuo to, kas jais išreiškiama. 

10. Sensualistinio empirizmo atstovai neatskiria idejos nuo 
vaizdo; tuo tarpu čia skirtumas nesunku suprasti. Pavyzdžiui, aš 
jokiu būdu negaliu įsivaizduoti įsakmiai figūrą su tūkstančiu 
kampų, tuo tarpu aš visai aiškiai suprantu, kas tai yra figūra su 
tūkstančiu kampų. 

Kiekvienas vaizdas yra individualus; juo negalima išreikšti 
visų individų tos ar kitos esybių rūšies. Pavyzdžiui, kuomet aš 
turiu žmogaus vaizdą, tai aš žmogų vaizduojuosi tokio ar kitokio 
didumo ir su individualiais kitų ypatybių  pažymėjimais; taigi, tas 


2 ') Tą panašumą turi prileisti nominalizmas, nes kitaip, pav., tuo pačiu žo- 
džiu „žmogus“ galima būtų norėti išreikšti Petrą, tą akmenį, tą medį, tą šiaudą. 

vaizdas negali tikti pažymėjimui visų žmonių, kurie juk savo indi- 
vidualiomis ypatybėmis skiriasi. Kas kita ideja, kuri neišreiškia, kas 
yra individualu, bet pažymi tik tai, kas yra bendra tos ar kitos rū- 
šies individams. 

Čia sensualistams nieko nepadės nė apeliavimas prie vadina- 
mos sudėtinės fotografijos pavyzdžio. Dalykas čia štai koks. Kad 
fotografuojamas daiktas užsifiksuotų, kad išeitų jo fotografija, rei- 
kia, kad jis kokį laiką būtų priešais fotografijos aparatą; jei tat rei- 
kiamo laiko tarpe statysime priešais fotografijos aparatą vieną po 
kito kelis tos pačios rūšies dalykus, tai gausime tik vieną fotografiją 
(sudėtinę), kurioje panašios ypatybės išeis ryškios, o skirtinos nei- 
tralizuosis. Bet visgi ir toji fotografija duoda tik individualų vaizdą, 
kurs negali išreikšti visus tos rūšies individus; mums gali būti 
duotas, pavyzdžiui, to ar kito amžiaus žmogaus vaizdas; bet jokia 
fotografija negali duoti vaizdo, kuriuo būtų drauge išreiškiama ir 
vaikas ir senas žmogus; sudėtinei fotografijai negali būti imami 
labai skirtingi savo ypatybėmis, kad ir tos pačios rūšies, individai: 
kitaip nieko neišeina. Taigi, toji sudėtinė fotografija negali įšaiš- 
kinti, kaip mums atsiranda ideja, kuri, esmines ypatybes iš- 
reikšdama, gali pažymėti visus kokios nors daiktų rūšies in- 
dividus. 

Toliau, lengva suprasti, kad, pavyzdžiui, kas kita spalvos idėja, 
kas kita kokios spalvos vaizdas. Vaizdas gali būti tik tokios ar 
kitokios individualios spalvos; vienu vaizdu visų individualių spal- 
vų neišreikši. Tuo tarpu spalvos apskritai ideja išreiškia tai, kas 
bendra visoms spalvoms, kuo, pavyzdžiui, spalvos skiriasi nuo 
garsų, nuo prisilytėjimo srities patyrimų. 

11. Mes negalime turėti vaizdą trikampio apskritai, bet mes 
galime protu turėti supratimą apskritai apie figūrą su trimis šonais. 
ir trimis kampais. Tokiu būdu atsakome į Berkeley'o (1685 — 
1753) priekaištą, kad sąvoka, girdi, negali būti skirtinga nuo vaizdo, 
nes kaip esą galima įsivaizduoti trikampį, kurio šonai nebūtų to- 
kio ar kitokio individualaus ilgumo, kurio kampai nebūtų indivi- 
dualaus didumo. Berklis čia užmiršta, kad mes juk turime ne tik 
justinio patyrimo, vaizdavimo galią, bet ir proto pažinimo galią. 
Jei mes negalime nei pamatyti, nei nupiešti ant lentos trikampio 
apskritai, žmogaus apskritai, tai mes galime vis dėlto protu su- 
prasti, kad sąvokomis „trikampis“, „žmogus“, išreiškiame esmines 
kiekvieno trikampio, kiekvieno žmogaus ypatybes. 

Negalima pojučiais patirti ar vaizdu tikrai išreikšti nė daug 
kitų aiškiai mums suprantamų dalykų, kaip antai, dorybės nebuvi- 
mo, būtinumo, galėjimo ir t. t. 

Nepripažinę, kad mes turime šalia pojučių galios dar ir dva- 
sinę proto galią, negalėtume suprasti to fakto, kad mes galime re- 
flektuoti apie savo pažinimą; per materialų organą veikianti justinio 
patyrimo galia negali refleksijos daryti, nes materija juk negali į sa- 

ve atsigręžti. Tas pats reik pasakyti kai dėl savęs sąmonės fakto. 
Taip pat ir sprendimų fakto negalima išaiškinti tik per materialius 
organus veikiančiomis galiomis. Tik nesudėtinė, nematerialinė, dva- 
sinė galia gali įžvelgti santykį tarp veiksnio ir tarinio, tarp vienos 
dalies knygos ir kitos, įvertinti vieną veikalą palyginus su daugeliu 
kitų. To viso pojučių galių veikimu jokiu būdu neišaiškinsi. 

Pats materializmas, kaipo sistema, vien pojučių galiomis negi 
galima susistatyti; tos sistemos pojučiais negalima ir patirti. Kad 
tos sistemos pozicijų prasmę galima būtų suprasti ir įvertinti, rei- 
kia turėti dvasinę pažinimo galią. Tuo būdu prieiname prie keistos 
išvados: materializmo sistemos, kuri neigia dvasinės galios mumy- 
se esimą, negalima būtų nei susistatyti, nei suprasti, nei įvertinti, 
jei mes neturėtume iš tikro dvasinės pažinimo galios. 

Su materializmu būtiname sąryšyje yra ir kita aiški nesąmo- 
nė. Materializmas, pripažindamas tik pojučių patyrimo galią, negali 
pripažinti, kad mums būtų prieinama tikra objektyvi tiesa; iš tikro, 
be proto galios, mes tos tiesos sužinoti negalėtume. Taigi materi- 
alistai, skelbdami, kad materializmas išreiškia tikrą objektyvią tie- 
są, aiškiai prieštarauja pačiai pagrindinei savo sistemos pozicijai. 

12. Sensualistinis empirizmas skelbia, kad nėra Dievo arba 
bent, kad negalima sužinoti apie Dievo esimą. Bet jo skelbimų ne- 
galima rimtai žiūrėti, kuomet, ant jo pagrindų stovint, negalima su- 
žinoti net ar kiti žmonės, kaipo skirtinos nuo manęs esybės, iš 
tikro egzistuoja ir ar aš pagaliau egzistuoju, kaipo savo esmėje 
pastovi esybė. Kuomet objektyvi tiesa šitoje sistemoje neišsitenka, 
tai nenuostabu, kad ji, būdama ant klaidingų pagrindų pastatyta, 
veda prie klaidų ir nesąmonių. 

13. Sita sistema negali duoti ir dorovei ir apskritai kultūrinės 
pažangos orientacijai jokio tikro pagrindo. 

Aiškiai tat klaidingas yra ant sensualistinio empirizmo pozi- 
cijų stovinčio pozityvizmo skelbimas, kad tos sistemos, kurios pri- 
pažįsta pojučiams neprieinamus dalykus, yra žemesnės kultūros 
reiškiniai, kad pozityvizmo įsigalėjimas reikš kultūros pažangą. 

Atvirkščiai, reikia manyti, kad kultūros pažanga reikš kas kart 
daugiau logingumo paisantį, kas kart mažiau sau pačiam prieštara- 
vimų galvojime pakenčiantį išsilavinimą ir nusistatymą; tokiu būdu 
marguliuojančiam nuo aukščiau nurodytų nelogingumų ir prieštara- 
vimų sensualistiniam empirizmui, pozityvizmui kultūros pažanga 
turėtų būti labai nepageidaujama, kaipo būtina jo priešininkė. Rei: 
kia taip pat tikėtis, kad dorinei sąmonei einant stipryn ir kilnyn, 
kas kart turės labiau įsigalėti ir sąžiningas rūpestingumas galvoj:- 
mo srityje ir kas kart mažiau galės turėti šalininkų tokios sistemos, 
kurios, kaip antai, sensualistinis empirizmas, pozityvizmas, yra iš 
esmės prieštaravimo santykyje su pačiais dorovės ir bendrai kul- 
tūros pagrindais. 

14. Sensualistinio empirizmo atstovai neturi galvoje pažinimo 
rūšių įvairumo, neįsisąmonina pagrindinių pažinimo faktų ypatybių, 

bet kreipia dėmesį pirmučiausia tik į pojutinio patyrimo faktus ir 
paskui stengiasi visą mūsų pažinimą būtinai išaiškinti vienomis tik 
pojučių galiomis. Stovėdami ant tokio siauro abstraktaus punkto ir 
kartu norėdami išaiškinti taip sudėtingo pažinimo faktus, jie negali 
išvengti patiems sau prieštaravimų ir nesąmonių. Toks jau likimas 
kiekvienos savo pagrinde klaidas turinčios sistemos. 

15. Garsieji pozityvizmo argumentai apie tris perijodus žmoni- 
jos istorijoj (senovėje — teologinį, viduriniais amžiais — metalizi- 
nį, naujaisiais laikais pozityvistinį) ir apie tariamąją jo gaunamą pa- 
ramą iš eksperimentinių mokslų seniai jau tinkamai atremti. 

Zinoma juk gerai, kad, pavyzdžiui, Aristotelis buvo kartu ir 
metafizinių ir patyrimo mokslų genijus, kad viduriniais amžiais toks 
Albertas Didysis, Roger Bacon kartu ir observacijos bei ekspe- 
rimentiniais mokslais ir teologija bei filosofija buvo užsiėmę. Nau- 
jaisiais laikais Kepler, Galileo Galilei, Descartes, Leibniz, Pascal, 
Newton, Ampėre, Cauchy, Pasteur ir visa eilė kitų buvo kartu ir 
žymūs mokslininkai ir tikintieji žmonės. 

Eksperimentiniai mokslai, tiesa, nesiima ką nors spręsti apie 
daiktų esmę, apie pasaulio kilmę ir tikslą, bet tai visai nereiškia, 
kad jie ką nors neigiamai liudytų prieš tuos mokslus, kurie tais 
dalykais užsiima. Kaip iš to fakto, kad matematika neriša etikos 
klausimų, negalima kokių nors išvadų daryti apie etikoje svarsto- 
mus klausimus, taip panašiai iš apsiribojimo eksperimentiniams me- 
todams prieinama tyrinėjimo sritimi negalima daryti kokių nors 
išvadų apie tų klausimų rišimą, kurie neįeina į eksperimentinių mok- 
slų kompetenciją. 


III. Gnoseologinis idealizmas. 


Idealistai gnoseologijoj skelbia, kad mes negalime nieko suži- 
noti, kas yra už sąmonės ribų. Kaip gyvulys negali būti už ribų 
savo kailio, taip mūsų pažinimas, sako idealistai, negali įžvelgti tai, 
ko nėra sąmonės srityje, taigi to, kas nėra sąmonės stovis. Sitą 
savo teigimą idealistai laiko būtinu pagrindiniu kritiškos gnoseolo- 
gijos punktu, ant kurio reikią remtis tolesniuose gnoseologijos išva- 
džiojimuose. Pažinimas, girdi, išreiškia tik pažįstančio subjekto 
stovį, nes jis yra subjekte. Tokiu būdu esą negalima tikrai pažinti 
to, kas yra už pažįstančios sąmonės ribų |). 

1. Kad galima būtų lengvai suprasti šitos idealizmo pozi- 
cijos klaidingumą, reikia gerai įsisąmoninti, kokios yra pagrindinės 
pažinimo faktų ypatybės ir koks jo tikslas. 

Pažinimo tikslas yra pasiekti tiesą; O tiesa yra tame, kad iš- 
reikštų tai, kas iš tikro yra. Taigi, pažinimas turi savo tikslu nusta- 
tyti tikrą santykį prie to, kas yra; tai, kas yra — tai pažinimo 


1) Gnoseologinio idealizmo atstovų yra labai daug, ypač šiaip ar taip Kan- 
tu besiremiančių srovių šalininkų tarpe. 

norma; esybės dėsniai — tai pažinimą normuojantieji dėsniai. Tie- 
sos, esybės sąvokose, prie kurių turi būtiną santykį pažinimas, vi- 
sai nesurandame nurodymo, kad čia kalbama tik apie subjektyvią. 
tiesą, apie subjektyvų esimą arba net tik apie paties pažinimo pro- 
ceso esimą. Priešingai, iš to, kad nekiekvieną pažinimą laikome 
atatinkančiu tiesą, aišku, kad čia turima galvoj ne pažinimo vyks- 
mo sieloje esimas, bet skirtino nuo to pažinimo dalyko esimas. 

Jei įsižiūrėsime į pagrindines pažinimo faktų ypatybes, tai pa- 
stebėsime ne tik tai, kad pažinimas įvyksta pažįstančiame subjekte,. 
turi santykį prie pažįstančio subjekto, bet ir tai, kad pažinimu no- 
rima šį-tą pažinti, kas nėra tuo pažinimo aktu, kuriuo norima tai 
pažinti, tai yra, kad pažinimas turi santykį prie norimo pažinti da- 
lyko (objekto), kurs yra transcendentiškas tam pažinimo pro- 
cesui. 

Iš pažinimo tikslo aišku, kurią pažinimo ypatybę reikia laikyti 
pagrindinesne pažinimo vertinimo atžvilgiu. Iš tikro, tos objekty- 
vumo ir pažinimo procesui trancendentiškumo ') ypatybės — tai 
pirmučiausia prieš akis turėtinos gnoseologijoj. Idealizmo, kurs to 
neprisilaiko, kurs tų ypatybių visai nepaiso pažinimo faktuose, ne-- 
galima laikyti kritiška gnoseologine sistema, bet naivia ir klai- 
dinga. 

2. Kad suprastum idealizmo klaidingumą, reikia gerai įsisą- 
moninti, jog pažinimas nėra sukūrimas sau objekto iš nieko. Jei 
pažinimo galia pati, be atodairos į ką nors nuo jos skirtina, pasi- 
darytų sau objektą, tai negalėtų būti klaidos. Mat, nebūtų nieko,. 
kuo galėtų būti normuojamas pažinimas; o jei nėra normos, tai 
negalima ir kalbėti apie nukrypimus nuo normos. Tuomet negalė-- 
tų būti ir abejojimo. Pažinimo subjektas panorėjęs galėtų būti visa 
žinąs. 

Be abejo, tai, kas sužinoma, turi būti prieinama pažinimui, bet 
tai nereiškia, kad turėtų būti pažinimo pasidaryta arba be atodairų 
į nieką sutvarkyta iš pažinimo proceso elementų. 

3. Pažinimo galia negalėtų ir pradėti veikti, jei už jos ribų 
nieko neegzistuotų, kas galėtų tapti jos veikimo objektu. Pažini- 
mas — tai įžvelgimas to, kas yra. Kad tai suprastum, užtenka įsi- 
sąmoninti, kaip galimas yra sprendimas apskritai. Pirma negu pa- 
matyti ryšį tarp veiksnio ir tarinio, reikia įžiūrėti tai, kas išreiškia- 


sy— 


!) Cia pažinimo objekto transcendentiškumas reiškia transcendentiškumą tam 
pažinimo procesui, kuriuo aš tą objektą pažįstu. Galiu, žinoma, aš turėti paži- 
nimo objektu buvusį kokį nors mano pažinimo procesą, bet ir šitas objektas bus 
transcendentiškas tam pažinimo procesui, kurs jį turi savo objektu. 

- įžiūrėjimo proceso; stengtis įžiūrėti ko nėra, nebūtų jokios pras- 
mės. Iš čia visai aišku, kad pažinimas, siekiąs pažinti tiesą, tuo 
pačiu stengiasi turėti sąryšį su objektyvia, nepriklausoma nuo to 
pažinimo proceso realybe. 

4. Kuomet idealizmo atstovai kalba apie tai, kad pažinimas 
negali patirti tai, kas egzistuoja už sąmonės ribų, tai gauname kei- 
sto įspūdžio, kad jie čia vaizduojasi proto pažinimo procesą mate- 
rialistiškai, kaipo esantį kokiam kambary, kuriame nėra nei durų 
nei langų. Tuo tarpu, norint jau vaizduotis sau proto pažinimo 
eigą, nors čia ne vaizdavimosi dalykas, tai galima vaizduotis sau 
daug teisingiau, būtent, kad iš pažinimo galios, kaip iš kokio švie- 
sos centro, eina spinduliai ir jie pasiekia arčiau ir toliau stovin- 
čius daiktus, ir pažinimo galia tokiu būdu gali tuos daiktus patirti 
ten, kur jie yra ir kaip jie yra. 

Įdomu, kad idealistai, materialistiškai vaizduodami sau paži- 
nimą, prieina prie idealizmo, kuriame idejos tiesos atžvilgiu nustoja 
prasmės, o iš kitos pusės materialistai, negalėdami nestovėti ant 
sensualizmo pagrindų pažinimo klausime, prieina tokiu būdu prie 
gnoseologinio idealizmo, kurs negali pripažinti, kad tikrai egzis- 
tuoja materija. 

5. Kartais idealistai bando savo poziciją remti . sakydami, kad 
mes visa, ką tik pažįstame, tai pažįstame su pagalba pažinimo akto; 
visa tai, sako jie, ką mes pažįstame, yra, kaip kokiu uždangalu ap- 
dengta pažinimo ypatybėmis, formomis taip, kad mes nieko kita 
matyti negalime, kaip tik tą uždangalą, tai yra pažinimą, ir neturi- 
me tokiu būdu priėjimo prie nepriklausomai nuo pažinimo proce- 
so egzistuojančios realybės. 

Bet užtenka įsižiūrėti į pažinimo tikslą ir į pagrindinį paži- 
nimo dėsnį — tapatybės dėsnį, kad suprastum, jog pažinimo esmė- 
je nėra siekimo apdengti pažintą dalyką savo kaž kokiomis formo- 
mis, bet tik pažinti patį dalyką, kaip jis yra tuo ar kitu atžvilgiu. 
Pažinimas turi tikslą pažinti tiesą, tai yra išreikšti tai, kas yra, o 
ne pridengti dalyką kažkokiu pažinimo formų uždangalu. Svar- 
biausi normuojantieji pažinimą dėsniai (pav., tapatybės dėsnis, 
prieštaravimo dėsnis) reiškia ne specifinio pažinimo proceso ele- 
mentus, bet ant esybės apskritai ypatybių rymančius santykius, 

Jog pažinimas savo esmėj neturi tikslo ką keisti, aišku ir iš 
to, kad pažinimo objektu gali būti seniai praėjusių laikų faktai, ku- 
riuos juk keisti niekas nesiryžta. 

Todėl tiesioginiu, pirmuoju ir formaliu proto objektu yra esy- 
bė. Jei būtų kitaip, tai protas nesistengtų būtinai viską pažinti iš 
punkto esybės, neturėtų savo esminiais aukščiausiais dėsniais ant 
esybės ypatybių rymančių pirmųjų principų, negalėtų pagaliau tu- 
rėti ir minties apie nepriklausomą nuo pažinimo proceso realybę. 

. 6. Neigimas, kad protas gali pažinti nepriklausomą nuo paži- 
nimo proceso realybę, priveda, tarp kitko, prie šių aiškių nesąmonių: 

a) Jei tiesa būtų idealizmo, tai nebūtų skirtumo tarp tiesiogi- 
nio ir refieksinio pažinimo objekto, pavyzdžiui, tarp medžio ir me- 
džio idejos; būtų tat galima kalbėti, kad to medžio ideja turi tiek 
aukščio, tiek pločio, kad ją galima suskaldyti į pagalius, kad idejos 
pagaliai gerai dega. 

Be to juk aišku, kad protas negali daryti refleksiją apie savo 
pažinimą, jei nėra nieko pažinęs. Pirmiau tat turi būti tiesioginis dalyko 
pažinimas, kad paskui galima būtų daryti refleksiją apie to dalyko 
pažinimą. Prieš pažįstant savo idejas, reikia pažinti ką nors, reikia 
įgyti ko nors ideją; taigi tas kas nors turi būti anksčiau pažintas, 
negu ideja. 

b) Jei tiesioginio pažinimo objektu būtų tik ideja, o ne daik- 
tas su idejos pagalba, tai ideja, neturinti santykio su nieku nuo sa- 
vęs skirti nu, nieko nereikštų, neturėtų visai prasmės; taigi, nebūtų 
jdeja. 

Tokiu būdu čia prieiname keistą išvadą, būtent, kad idealizme, 
kurs paviršium žiūrint rodos kuo labiausiai vertina idejas, idejos 
negali turėti reikšmės ir prasmės. 

c) Jei protas negalėtų nieko kita pažinti kaip tik idejas, tai 
jis negalėtų pažinti ir pažinimo akto, kaipo akto, bet tik akto ideją. 
Tuomet žmogus negalėtų, pavyzdžiui, betarpišku būdu pažinti, kas 
tai yra dantų skaudėjimas, bet tik turėtų to skaudėjimo ideją. Bet 
skaudėjimo ideja turima ir atsiminime; tat nebūtų esminio skirtu- 
mo tarp atsiminime turimos skaudėjimo idejos ir tarp pačio skau- 
dėjimo pergyvenimo. 

d) Jei protas negalėtų įžiūrėti skirtinos nuo pažinimo proce- 
so realybės, tai jis veiktų aklai, statytų sprendimaįs aklas sintezes 
be protingo pagrindo. Taipgi neprotingumas tuomet sudarytų proto 
esmę; O tai yra aiški nesąmonė. 

7. Retleksijoje žmogus sužino apie viską per mintį, bet tai 
ne reiškia, jog tai, apie ką jis tada sužino, egzistuoja tik per tą 
minties sužinojimą. Kuomet aš nemanau, jog pažinimas duoda ob- 
jektui realumą, egzistavimą, tai nėra jokio prieštaravimo žodžiuose 
sakyti, kad tai, ką aš pažįstu, savitai egzistuoja, nėra mano many- 
mo precesu. 

Kuomet aš apie ką negalvoju, neturiu apie tai sąmonės, tai 
iš to neišeina, kad jau tas neegzistuoja, nes tuomet tik nėra to 
daikto santykio prie mano pažinimo, prie mano sąmonės; kitaip 
išeitų, kad tik per tą santykį visa kas egzistuoja, kad tik per tą 
santykį, pavyzdžiui, egzistuoja medžiai, kiti žmonės, o kuomet aš 
apie tuos medžius ar tuos žmones nustoju galvojęs, tai jie tuo 
pačiu nustoja tada egzistavę. 

8. Idealistai dažnai taip pat bando remtis tais faktais, jog žmo- 
gus kartais tik įsivaizduoja, kad tas ir tas yra, o tuo tarpu realiai 
to nėra; iš čia idealistai daro išvadą: kas žino, sako jie, gal visada 
žmogus, kuomet mano turįs nepriklausomos nuo pažinimo proce- 

so realybės pažinimą, tai jis turi reikalą tik su įsivaizdavimo pa- 
dariniais. 

Bet užtenka tik įsisąmoninti šitą idealistų priekaištą, kad leng- 
vai būtų galima pamatyti jų pozicijos klaidingumą. Pati juk gali- 
mybė suklysti palaikant įsivaizdavimo objektus realiais objektais 
jau suponuoja, kad egzistuoja nepriklausoma nuo pažinimo proceso 
ir įsivaizdavimo realybė, nes jei tokios realybės nebūtų, tai nega- 
lėtų būti ir kalbos apie įsivaizdavimo neatatinkamumą tikrai dalyko 
padėčiai. 

0. Idealizmas negali būti laikomas savita gnoseologine siste- 
ma, nes nuosekliai jo laikantis negalima būtų paties gnoseologijos 
pagrindinio klausimo susiformuluoti; o apie jo sprendimą negalėtų 
būti ir kalbos. 

Pagrindinis gnoseologijos klausimas yra šis: kaip suprasti ir 
išaiškinti žmogaus pažinimo vertę tiesos atžvilgiu? Klausime tat 
čia turima galvoj ne mano tik pažinimas, bet apskritai žmonių pa- 
žinimas. Tuo tarpu idealizmas negali pažinti, ar kiti žmonės egzis- 
tuoja, ar ne. Idealizmas negali pagaliau pripažinti, kad tikrai egzis 
tuoja bent vienas žmogus. Mat, pažįstančio subjekto buvusieji per- 
gyvenimai, buvusieji pažinimai dabartiniam momentiniam pažinimui 
yra transcendentiški; taigi atmetančiam visokį transcendentiškumą 
idealizmui tie transcendentiški dalykai yra neprieinami. Nuo- 
sekliai einant, idealizmas turi laikyti pažinimui transcendentiškais 
norus, pastangas, veikimą, taigi visa, kas nėra to momento pažini- 
mu. O toks nuo šitokio transcendentiškumo apsaugotas subjektas 
negi gali būti laikomas žmogumi; tai yra tik matomai ant nesąmo- 
nių rymanti ir prie nesąmonių vedanti abstrakcija. 

Jei idealizme jokiam žmogui nėra vietos, tai nenuostabu, kad 
jis, kaipo savita gnoseologinė pozicija, nieko žmogui, kaipo pro- 
tingai esybei, negali pasakyti. 

Idealizmas gali būti suprantamas, tik kaipo keli paklausimai 
užduoti neidealistinės gnoseologijos atstovams. Jei neidealistinės 
gnoseologijos, turinčios tiesoje pagrindą, nebūtų, tai ne būtų pras- 
mės kam nors klausimus užduoti. 

10. Pagaliau, stovint ant idealizmo pagrindų, negalima būtų 
suprasti, kaip gali idealizmas turėti tiesą. Juk idealizmas, kaipo 
sistema, yra skirtingas nuo momentinio pažinimo vyksmo, jam yra 
transcendentiškas, už jo ribų, taigi jam (tam pažinimo vyksmui) 
neprieinamas, kaip ir visi už aktualaus pažinimo akto ribų esą 
dalykai. 

Prieiname tat keistą išvadą: jei reiktų gnoseologijoj išeiti iš 
idealizmo punkto, tai negalima būtų laikyti idealizmą sutinkančia 
su tiesa sistema, 

11. Kad gnoseologinis idealizmas turi taip sulyginamai daug 
šalininkų, galima išaiškinti jų tarpe įsigalėjimu kai kurių metafizi- 
nių prietarų ir stoka kritiškumo formuluojant gnoseologijos prob- 
lemas, nusistatant pradedamuosius punktus. 

Remiamasi, matyti, metafizine pažiūra apie tiesioginiu keliu 
nepereinamą pažinimu griovį tarp psichinio asmens gyvenimo ir 
kitų esybių egzistavimo. Idealistai čia užmiršta, kad visa, kas egzis- 
tuoja, turi tokias pat ypatybes, kurios yra esminės esybei, kaipo to- 
kiai, kad ir pažinimas, kaipo įvykimo rūšis, turi turėti tokias pat 
ypatybes, santykius ir dėsnius, kurie yra esminiai įvykiui, kaipo to- 
kiam, ir kurie yra esminiai pačiai esybei. Remdamiesi savo klaidinga 
metafizine pažiūra, idealistai yra priėję išvadą, kad pirmieji (patys 
pagrindiniai protavimo dėsniai, kaip tapatybės, prieštaravimo, tre- 
«iaip nėsimo, priežastingumo dėsnis) protavimo dėsniai turi tik sub- 
jektinės reikšmės, kad su jų pagalba negali ką nors spręsti apie tai, 
kas nėra sąmonės ribose, kas nėra subjektine realybe. Stovėdami 
ant tokio klaidingo metatizinio pagrindo, nenuostabu, kad paskui 
jie nepajėgia išspręsti ne tik svarbiųjų metafizinių klausimų (apie 
Dievo esimą, apie sielos prigimtį), bet ir neįstengia rasti protingo 
„pagrindo pripažinti kitų realių žmonių, kitų realių daiktų egzistavimą. 

Paprastai jie užmiršta rimtai išbandyti savo pradedamuosius 
punktus visuotinio abejojimo ugnimi (kaip tai yra išbandę, pav., Aris- 
totelis ir Tomas Akvinietis) ir dėlto išeidami iš kritiškai nepatikrintų 
pažiūrų paskui prie nieko tikra negali prieiti svarbiais tilosotijos 
klausimais. 


VI. Ant racionalizmo ir metafiziškojo idealizmo 
pagrindų paremtos gnoseologijos sistemos. 


Gnoseologijoj racionalizmas !) reiškia pripažinimą, kad protas 
yra pažinimo šaltinis tąja prasme, kad jis pažinimo turinį, bent kai 
kuriuose dalykuose ima ne iš pojučių patyrimo medžiagos, bet jį 
šiaip ar taip turi iš savęs. O metafiziškasis idealizmas arba visai 
nepripažįsta išorinio pasaulio daiktų realaus egzistavimo arba juos 
laiko nematerialiais. Racionalizmo žymesniaisiais prieš Kanto laikus 
atstovais galima laikyti Platoną, Dekartą, Spinozą, Malebransą; o 
ypač juo remiasi Berklis, Leibnicas, nors labai skirtingu būdu. 
Apie pagrindines jų gnoseologijos pažiūras pravartu bent kiek 
įsakmiau pakalbėti. 

A. 1) Platonui (4283 — 347 prieš Kristų) pirmučiausia rūpėjo 
išaiškinti, kaip galimas yra mokslinis pažinimas, kurs turi būtiną 
ir visuotinę vertę. Jis manė tokiam pažinimui turinio negalima gauti 
iš pojučių pristatytos medžiagos. Mat, pojučių objektai yra nepa- 
stovūs, atsitiktini, negalima tat iš jų gauti turinio visuotinėms, amži- 
noms, būtinoms tiesoms. Tų tiesų mumyse atsiradimo negali išaiš- 
kinti nė matomojo pasaulio veikiantieji pojučių organus konkretūs be- 


 )) Apskritai pasaulėžiūroj, ypač religijos srityje, racionalizmas reiškia ne- 
pripašininą antgamtinio Apreiškimo, taigi turi kitokią prasmę, negu čia gnose- 
-ologijoj. 

simainantieji daiktai. Tų besimainančių, laikinų daiktų atvaizdais ne- 
gali būti amžinumo, visuotinumo, nesimainomumo, būtinumo charakte- 
rį turinčios idejos, kaip, pav., matematikos, doros, religijos ir daugelis 
kitų. 

Platonas todėl pripažįsta, kad žmogaus dvasia, prieš susijung- 
dama su kūnu, yra gyvenusi idejų pasaulyje, kuriame yra įgijusi 
ten realiai egzistuojančių, visuotinumo, būtinumo, amžinumo charak- 
terį turinčių objektų pažinimą; susijungiant su kūnu tas pažinimas 
"tapo pridengtas, kaip kokiais rūkais ar vaško pluta. Tas pažinimas 
darosi vėl aktualus, kuomet mūsų sielą sužadina į prisiminimą ata- 
tinkami pojučių patyrimai, kurie, kaip tartum kokie saulės spindu- 
liai, išsklaido tuos rūkus ir sutirpina vašką, ir tokiu būdu daro ga- 
Jima atskleisti sąmonei glūdinčiam sielos gilumoje pažinimui. Taigi, 
«dabar proto pažinimas yra tik atsiminimas to, kas buvo žmogaus 
sielos žinota prieš susijungiant su kūnu. 

Platonas, pripažindamas idejų pasaulį, manė tokiu būdu ra- 
dęs taip pat pagrindą išaiškinti, kaip mes įgyjame objektyvias nor- 
mas daiktams ir proto pažinimo veiksmams vertinti. Matomojo pa- 
saulio daiktai, Platono pažiūromis, tai to idejų pasaulio atvaizdai, 
šešėliai, kurie mums duoda akstino prisiminti tikrus idejų objektus. 

Platonas yra šalininkas perdėto realizmo, nors, pagal jį, ir ide- 
jų visuotinumo charakteris atvaizduoja realių idejų pasaulio esybių 
ypatybę, pav., ten realiai egzistuoja žmogiškumas, gyvuliškumas. 

“2. Kritika a) Pagal Platono mokslą išeina, kad atskiri kokios 
rūšies individai yra tik dalyviai ar koki šešėliai, atspindžiai tos pa- 
čios rūšinės realybės. Negalima būtų tad sakyti, kad Petras yra 
žmogus, kad Jonas yra žmogus, bet kad Petras ir Jonas tik daly- 
vauja žmogiškumo realybėje, tik yra tos realybės atvaizdai. Tuo tar- 
pu mums patyrimas aiškiai rodo, kad individai realiai veikia, taigi 
realiai egzistuoja, o ne tik yra koki atvaizdai; toliau, pavyzdžiui, at- 
skiri žmonės veikia žmogiškai, tai yra turi savyje žmogišką prigim- 
tį, o ne yra tik idejų pasauly egzistuojančios prigimties pasireiški- 
mai: egzistuojanti ir veikianti esybė juk negali neturėti savo esmės, 
savo prigimties savyje. Tiesa, individuose tos pačios rūšies yra to- 
kia pat prigimtis, bet iš to neišeina, kad visų vienos rūšies indivi- 
dų būtų tik viena, visiems individams bendra prigimtis, bendra es- 
mė. Žmogaus, antai, prigimtį sudaro kūnas ir sielą; kiekvienas tat 
žmogus turi kūną ir sielą, bet kitas kūnas Petro, kitas Jono, taip 
pat-kita siela yra Petro, kita Jono. ži 

b) Perdėtas Platono realizmas, norint jo nuosekliai laikytis, 
veda prie aiškių nesąmonių. Jeigu visuotinoms sąvokoms formaliai 
„atsako realybėje egzistuojančios idejų pasaulyje realios esybės, tai 
reiktų sakyti, kad, pavyzdžiui, ten egzistuoja gyvybė apskritai, sub- 
stancija apskritai, baltiumas apskritai, biaurumas apskritai, esybė ap- 
skritai Ar tt. 3 . 

c) Visas pagrindas realiam idejų pasaulio pripažinimui Platono 
rimtai nurodomas yra tas, kad kitaip, jo manymu, negalimą „būtų 

išaiškinti būtino ir visuotinio tiesų charakterio. Bet Aristotelis įsten- 
gė nurodyti, kaip tiesos gali turėti tokias ypatybes, ir pajėgė 
apsieiti be fantastiško idejų pasaulio pagalbos. Pagal Aristotelio: 
mokslą, žmogus, turėdamas pojučių patyrimus apie individualius 
matomojo pasaulio daiktus, gali savo protu toje pojučių pristaty- 
toję medžiagoje abstrakcijos (atotraukos) pagalba įžiūrėti daiktų 
esmines ypatybes ir esminius santykius ir paskui refleksijos pagal- 
ba gali suprasti, kad visi tos pačios rūšies individai turi turėti bū-- 
tinai ir visuomet tokias pat esmines ypatybes ir esminius santy- 
kius; tokiu būdu yra galima iš individualių daiktų patyrimo protu 
prieiti sužinot pastovias, būtinas, visuotines tiesas; mat, individua- 
liuose daiktuose šalia skirtingų individualumų yra ir pastovi esmė, 
prigimtis. O įsigilinus į kokios rūšies individų ir jų galių esminį 
tiksla, iš to tikslo reikalavimų punkto, galima paskui vertinti tos 
rūšies individų pasiektą stovį ir jų veiksmus. 

B. 1. Dekartas (1596 — 1650), norėdamas galutinai skepti- 
cizmui pakirsti šaknis, stengėsi nurodyti, kur gali abejojimas siekti 
ir kas yra faktiškai abejojimui neprieinama. Visa tai, apie ką galima 
įstengti abejoti, Dekartas sutiko laikyti tuo tarpu kaipo klaidinga. 
Vienas dalykas tik Dekartui išrodė abejojimui visai neprieinamas, 
tai tas faktas, kad jei aš abejoju, tai aš galvoju, tai aš esu. „Cogi- 
to ergo sum“ (galvoju, taigi esu) — tai pirmutinė tikrai sužinota iie- 
sa, ant kurios pagrindo stovint, galima paskui bandyti eiti prie įsi-- 
tikrinimo apie kitų dalykų pažinimo vertę. 

Įsisąmoninant to pirmutinio tikrai pažinto fakto prasmę, jį 
analizuojant, Dekartas konstatuoja, kad betarpišku būdu mums tik- 
rai žinomi esą mūsų sielos stoviai arba idejos, bet ne kas nors 
apie išorinio pasaulio daiktus. Tame neabejojamame iakte „cogito 
ergo sum“ betarpišku būdu pasireiškią ne tik galvojimo aktas, bet 
ir galvojančiojo esmė, kuria yra sąmoningas galvojimas. Reikia čia 
tik pažymėti, kad galvojimas ir ideja Dekarto imama dažnai labai 
plačia prasme kaipo reiškią bet kokį psichinį veiksmą (valios pas- 
tangas, norą, manymą) ir veiksmo rezultatą. Tokiu būdu pirmučiau- 
sia žmogui esanti žinoma subjektinė realybė. 

Prie to pat subjektyvistinio punkto priveda Dekartą ir pažiūra, 
kad pagrindines tiesas protas randa savyje, kaipo tiesų šaltinyje, o 
neįžiūri jas pojučių pristatytoje medžiagoje, kaip mokino Aristote- 
lis. Dekarto manymu, kuomet pojučiai sužadina protą veikti, tai pro- 
tas savo veikimu kaip ir išplėtoja ir iškelia į sąmonės paviršių tai, 
kas turėta įgimta užuomazgoj sielos gelmėse. Metafizišką pagrindą 
šitokiam savo manymui Dekartas matė tą, kad žmogaus siela yra 
Dievo paveikslas; taigi tame paveiksle, į jį žiūrint, reikia šis tas ma- 
tyti, kitaip nebūtų paveikslas; jei siela yra Dievo paveikslas, tai Die- 
vo ideja ir turi būti tuojau pažinta !); jei sielos pažinimas yra Die- 


„ 1) Dievą tuojau pažįstame iš to, jog mes tuoj suprantame, kad jei mes 
abejojame, tai esame netobuli; netobulumo supratimo mes negalime, anot De- 

vo pažinimo paveikslas, tai sieloje turi atsispindėti bent pagrindi- 
nės pažinimo tiesos (tiesos supratimas, matematikos pagrindinės 
tiesos, dorinės srities svarbiausios tiesos ir t. t.) 

Įsisąmoninant pirmutinio tikro pažinimo „cogito ergo sum“ 
ypatybes, kodėl, būtent, mes čia negalime abejoti ir turime jį dėl to 
pripažinti neabejotina tiesa, Dekartas mano, kad tam pagrindas yra 
jo aiškumas ir įsakmumas. Aiškumas ir įsakmumas tai ženklas, tai 
kriterijus, sų kurio pagalba galima atskirti tikros vertės pažinimą nuo 
netikro, klaidingo. Galime neabejotinai laikyti tikrai tiesą atatinkan- 
čiu kiekvieną pažinimą, kurs yra aiškus ir įsakmus. Pirmučiausia 
tai pritaikoma subjektinės (mūsų psichinės) realybės dalykams. Kai 
dėl išorinio pasaulio daiktų, tai mums aiškiai ir įsakmiai reiškiasi jų 
erdvybės ypatybės (išsiplėtimas erdvėje, figūra, judėjimas, atsparu- 
mas), be kurios mes negalime tų daiktų nei vaizduotis, nei suprasti; 
erdvybė tat sudaro materialių daiktų esmę. Kaip mes iš subjek- 
tinės realybės faktų išeidami galime betgi prieiti tikrą sužinojimą 
apie išorinių daiktų prigimtį? Dekartas tai aiškina Dievo išmintin- 
gumu ir tiesos mylėjimu: jei Dievas taip sutvarkė mūsų sielos pri- 
gimtį, kad mes su tokiu pat aiškumu ir įsakmumu ką pažįsiam 
apie išorinį pasaulį, tai tas pažinimas, kaipo išreiškiąs mūsų sielos 
prigimties balsą, negali būti klaidingas; mat, mūsų sielai esant 
Dievo paveikslu, jos prigimties balsas — tai pagaliau Dievo balsas. 
Taip savo pagrinde atrodo Dekarto gnoseologija. 


2. Ką manyti apie tos Dekarto gnoseologijos 

vertę? 
a) Pirmučiausia, kai dėl abejojimo, kuriuo Dekartas pradeda 
savo gnoseologinius svarstymus, reikia pasakyti, kad jam trūksta 
metodiškumo. Iš to, kad apie ką galima abejoti, nėra čia dar jokio 
pagrindo, kad ir laikinai laikyti tai kaipo klaidinga. 

Be to, Dekartas neįsisąmonino sau abejojimo prasmės ir tikslo 
žmogaus pažinimo dalykuose. Abejojimo tikslas yra tas, kad mes 
kartais per neapsižiūrėjimą nepalaikytume klaidos per tiesą; abejo- 
jimas tai įrankis klaidai išvengti. Nekiekvienas abejojimas yra nau- 
dingas ir protingas; nekiekvieno tat abejojimo reikia paisyti. Kad 
galima būtų abejojimu tinkamai naudotis ir daryti iš jo tikras iš- 
vadas, reikia pirma gerai įsisąmoninti, kas tai yra tiesa, koks jos 
santykis su realybe apskritai ir t. tt Kaip sukritikuoti skep- 
ticizmo pozicijas, apie tai esu plačiau kalbėjęs kritikuodamas skep- 
ticizmą. 

b) Dekartas vien „cogito, ergo sum“ paduoda kaipo pirmu- 
tinį tikrą pažinimo faktą ir ant jo tikrumo, kaipo ant pagrindo, 
stato kitų tiesų pripažinimą. Tokiu būdu išeina, kad gnoseologijoj 
pagrindiniais faktais yra subjektas ir jo pažinimo stoviai. Iš tikrųjų, 


karto, turėti, jei pirma būtume neturėję tobulumo supratimo; netobulumo sąvoka, 
kaipo tobulumo neigimas, suponuoja tobulumo sąvokos pažinimą. 

pagrindinėmis pažinimo tiesomis reikia laikyti pirmuosius paži- 
nimo dėsnius (tapatybės, prieštaravimo dėsnį ir t. t), dėl kurių ver- 
tės nėra jokio protingo pagrindo abejoti, kaip tai esu išrodęs kri- 
tikuodamas skepticizmo pozicijas; tik tų dėsnių objektyvią vertę pri- 
pažinus, galima rasti pagrindą pripažinti tiesą ir Dekarto „cogito, 
ergo sum“ faktui; kas būtų tų dėsnių objektyvios vertės nepripa- 
žinęs, tas neturėtų logiško pagrindo ir „cogito, ergo sum“ laikyti 
objektyvia tiesa. 

To neginčija ir Dekartas. Tik jis klaidingai mano, kad tie dės- 
niai negali būti laikomi realybės dėsniais, jei mes pirma savo sub- 
jekto realybės nebūsime konstatavę ir tų dėsnių jam pritikimą ne- 
būsime pirma pažinę. Jis čia neįsisąmonina, kad tie dėsniai remiasi 
ant esybės, kaipo tokios, ypatybių ir jos esminių santykių, kurių negali 
neturėti šiokia ar kitokia realybė, nes ji negali nebūti esybe. 

Pagaliau „cogito, ergo sum“ pirmon vieton iškišimas tai vie- 
našališkos abstrakcijos rezultatas. Juk kiekvienas pažinimo faktas 
turi santykį ne tik su subjektu, bet ir su objektu; pažinimo, kuriuo 
būtų nesiekiama ko nors pažinti, taigi pažinimo, kurs neturėtų ob- 
jekto, negali būti. Žinoma, objektai gali būti įvairūs, bct dėl to turi 
būti šiuo-tuo, nes, ko visai nėra, to jokiu būdu negalima pažinti, ir 
tai negali būti pažinimo objektu. Santykis su objektu yra pagrindi- 
nesnė pažinimo ypatybė, nes tik reileksiniame pažinime įsisąmoni- 
name, kad pažinimas tai pažįstančio subjekto veiksmas. Iš tikrųjų 
pažinimo fakto konstatavimas turėtų šitaip skambėti: cogito aliguam 
rem, ergo ego sum cogitans et est aligua res cogitata (apie kokį 
nors daiktą galvoju, taigi aš esu kaipo galvojąs, ir yra daiktas, apie 
kurį galvoju). 

c) Dekartas be rimtos kritikos atmetė Aristotelio pažiūrą apie 
visuotinių idejų šaltinį ir pagrindą. Dėl to jam paskui teko čia nau- 
dotis įvairiomis metafiziškomis supozicijomis (kaip antai apie sielą, 
kaipo Dievo paveikslą), kurių vertei nuspręsti jau reikia turėti iš- 
spręstus svarbiuosius gnoseologijos klausimus; O tuo tarpu su tų 
supozicijų pagalba bando tuos klausimus spręsti. 

Jei jau taip betarpiškai žmogus galėtų savo sielos esmę pa- 
žinti, tai negalėtų būti jokio kam nors abejojimo dėl dvasinės sielos 
egzistavimo ir apskritai dėl sielos prigimties. Taip pat negalėtų būti 
skirtingų ir dažnai klaidingų pažiūrų apie Dievą, jei Dievo pažini- 
mas būtų taip kaip ir Dievo atvaizdo matymas sielos prigimtyje. 

Mes galime netobulumo sąvoką įsigyti nesiremdami tobulos 
esybės pažinimu; matydami, kad vienas daiktas yra didesnis, galin- 
gesnis, gražesnis, geresnis už kitą, mes galime pastebėti, kad men- 
kesnį daiktą sulyginę su geresniu, mes galime paskui suprasti, kad 
dar ir dar gali būti menkesnis daiktas, kad gali būti visai menkas, 
taigi netobulas dalykas; iš kitos pusės, iš to, kad yra geresnių taigi 
tobulesnių daiktų, mes galime suprasti, kad gali būti dar geresnių, 
tobulesnių daiktų, kad pagaliau gali būti geriausia, tobuliausia esybė. 

Žinoma, egzistavimo galėjimas tai dar nereiškia paties egzistavimo, 
Kad galima būtų įrodyti, jog tikrai egzistuoja tobuliausia esybė, ki- 
taip sakant Dievas, reikia remtis priežastingumo dėsniu, išeinant iš 
matomojo pasaulio daiktų tikro pažinimo. Pagrindingiau šiuo klau- 
simu bus proga kalbėti, svarstant Malebranšo ir Aristotelio bei 
Tomo Akviniečio gnoseologijos pozicijas. 

d) Iš to, kas pasakyta, yra aišku, kad pas Dekartą negalima 
surasti tikro protingo pagrindo pripažinimui ir visuotinių sąvokų bei 
pagrindinių idejų objektyvios vertės ir išorinio pasaulio tikro egzis- 
tavimo, taip pat ir kitų žmonių egzistavimo. Tokiu būdu Dekartui 
yra negalimas, ir be sau pačiam prieštaravimo susiformulavimas pa- 
grindinio gnoseologijos klausimo: apie pažinimo vertę tiesos atžvil- 
giu. Mat, kad galėtum kalbėti apie pažinimą apskritai, reikia su- 
prasti visuotinių sąvokų objektyvų pagrindą ir pripažinti kitų žmo- 
nių egzistavimą (čia gnoseologijoj kalbama apie pažinimą apskritai, 
o ne apie atskirus tik savo pažinimo aktus); gnoseologijos klausi- 
mai sprendžiami turint galvoj, kad jų su tiesa sutinkančio išspren- 
dimo priėmimas privalomas pripažinti ir kitiems žmonėms. O tokia 
sistema, kuri veda prie šitokių nesąmonių, pasirodo esanti aiškiai 
klaidinga. 

Apie vertę įgimtų idejų teorijos, kurios laikosi ir Dekartas, 
kalbėsime vėliau. Iš to, kas pasakyta pakankamai ir taip aišku De- 
karto gnoseologinių pozicijų silpnumas. 

C. 1. Spinozos (1632—1677) gnoseologinės pažiūros yra 
ryškiausias aprioristinio racionalizmo bei dogmatizmo pavyzdys. 

Spinoza, išeidamas iš Dekarto pažiūros į sielos ir išorinių 
daiktų esmę (sąmoningą mintį ir išsiplėtimą erdvėje), į tai, kad 
tarp sielos ir materijos nieko nėra bendra, padarė išvadą, sekdamas 
daugelį kitų Dekarto pasekėjų, kad jokiu būdu veikti negali nė 
siela materiją, nė materija sielą. 

Kaipgi tada išaiškinti pažinimą ir jo vertę tiesos atžvilgiu? 
Spinoza bandė tą klausimą spręsti stodamas ant panteistiško pa- 
grindo. 1). Spinoza skelbė, kad yra tik viena substancija, būtent 
dieviškoji. Jos esmę sudaro begalinis skaičius ypatybių, atribu- 
tais vadinamų, iš kurių mums žinomi tik du: mintis ir išsiplėti- 
mas erdvėje (sielos ir materijos atributas). Tų atributų pasireiškimai 
(arba modi) — tai atskiros sielos ir įvairūs išorinio pasaulio daik- 
tai. Klausimas tat apie pažinimo atatinkamumą daiktų realybei, 


1) Spinoza panteizmą priėjo taip pat savotiškai suprasdamas substanciją. 
Substancija, jo manymu, yra tokia esybė, kuri savyje ir iš savęs turi nepriklau- 
somą egzistavimą. Tokia substancija gali būti tik dieviškoji esybė; visa kas kita 
tat yra tos esybės ypatybės, reiškiniai. Tokią pat išvadą Spinoza priėjo many- 
damas, kad esybės sąvoka, kuria galima pažymėti visa ką, kas tik yra, yra rūšinė 
sąvoka, taigi viskas yra esybė, yra viena esybė imama viena prasme. ] 

Tomas Akvinietis, sekdamas Aristotelį, čia manė kitaip: jis išėjo iš to 
punkto, kad yra įvairios esybių rūšys, kad esybės sąvoka yra analogiška, kad 
dėl to gali būti daug esybjų. , 

Spinozos pažiūromis, susiveda prie klausimo, kaip vieno atributo 
pasireiškimai (mintis) gali atatikti kito atributo (materijos) reiškinius. 
Spinoza mano šį klausimą lengvai išspręsti, nurodant, kad tarp 
atributų reiškinių tos pačios substancijos yra griežtas paralelumas; 
pav., tam tikriems matematikos tigūrų santykiams materijoj atsako 
atatinkamos mintys sieloje. Ordo et connexio idearum est idem ac 
ordo et connexio rerum (tvarka ir sąryšis tarp idejų yra toks pat, 
kaip tvarka ir sąryšis tarp daiktų). Kuomet mūsų idejos aiškios ir 
įsakmios, Spinoza sako, sekdamas Dekartą, tai mes galime teisėtai būti 
įsitikrinę, kad tas paralelumas tikrai yra, kad mūsų idejos išreiškia 
tai, kas yra realybėje. 

Pripažinęs paralelumą tarp pažinimo ir realių įvykių, Spinoza 
daro išvadą, kad jųo kas yra tobulesnio realumo, juo tas greičiau 
turi būti pažintas. Dievas, kaipo tobuliausia nepriklausoma savo 
egzistavime realybė, pirmučiausia savyje yra žmogaus pažinta, bū- 
tent, su pagalba visų sąvokų pagrinde esančios esybės sąvokos ir 
tuose savo dviejuose mums prieinamuose atributuose: sielos ir 
materijos. 

Dievo pažinimas tat yra Spinozai pirmutinis tiesos šaltinis; 
Dievo pažinimas duodąs pagrindą įsitikrint apskritai apie pažinimo 
sutikimą su realybe. 

2. Kritika. a) Spinoza be pagrindo tikėjo, kad nėra nieko 
bendra tarp sielos ir materijos. Ir siela ir materialinis daiktas juk 
yra esybės, vienetai, turi veikimo galių, ypatybių, turi esimo ir vei- 
kimo tikslą. Taigi, gali būti bendrų sąvokų, bendrų dėsnių, kurie 
tinka kalbant apie sielą bei jos gyvenimą, ir apie materialinį daik- 
tą bei jo likimo eigą. 

b) Be jokio tvirto pagrindo Spinoza laikosi panteizmo. Jei 
jau viena prasme imame esybės sąvoką, tai kadangi viskas yra esy- 
bė, ne tik daiktai, bet ir jų ypatybės ir ypatybių pasireiškimai, tai 
neturėtų protingos prasmės kalba apie du skirtingu atributu (sielą 
ir materiją) ir skirtingus tų atributų pasireiškimus (skirtingas sielas 
ir įvairius išorinio pasaulio daiktus). 

Pripažinimas, kad substancija turi būti tik viena, išeinant iš 
savotiško substancijos prasmės apibrėžimo — tai sauvališko savo- 
tiško apriorinio nusistatymo rezultatas. 

c) Kai dėl paralelumo tarp minties ir realybės, tai čia prieitume 
aiškių nesąmonių, jei norėtume rimtai ir griežtai laikytis tokio 
nusistatymo. 

Kas gi išorinėje realybėje atsako mūsų protavimo eigai, kuri 
gali įvairuoti sinoniminių žodžių ir sakinių dėka, kur taipgi toji pat 
mintis, tas pats protavimas gali būti išreikštas įvairiomis kalbomis 
ir įvairiais ženklais? 

Kas realybėje gali atsakyti klaidingam, nelogiškam pro- 
tavimui? 

d) Iš to, kad Dievas yra tobuliausia esybė, visai neišeina, kad 

mes Dievą pirmučiausia pažintume. Mums proto pažinimo medžiagą 
tiekia pojučiai, ir mes pirmučiausia pažįstame 45 esybes, kurios 
prieinamos justiniam patyrimui. 


D. 1. Malebranche (1638 — 1715) taip pat laikėsi tos 
pažiūros, kad siela ir materija, neturėdamos tarp savęs visai 
nieko bendra, neturėdamos tat jokių susitikimui punktų, negali veikti 
viena kitą. 

Žmogus, ką nors aiškiai ir įsakmiai pažindamas, jaučia, kad jis turi 
tai pripažinti per tiesą, kad tos tiesos pažinime protas yra pasy- 
vus, kad tokiu būdu kas tai veikia protą. Kadangi materialūs daik- 
tai ir pojučiai negali veikti aukštesnę proto galią, tai čia gali būti 
klausimas apie tai, kokios aukštesnės esybės už protą jį veikia. 
Iš tokių esybių mes tikrą pirmučiausia pažinimą turime tik Dievo. 
Įsisąmonindami, kaip mes esame įgiję Dievo pažinimą, mes turime prieiti 
išvadą, sako Malebranšas, kad mes tą pažinimą galėjome įgyti 
tik tiesiog Dievą matydami savo protu. Mat Dievo negalima 
pažinti su pagalba kokio daikto, kokios idejos, nes netobuli 
daiktai ir netobulos idejos negali atvaizduoti tobulos esybės Dievo 
ir duoti mums Jo pažinimą. 

Kaip Dievas yra pirmutinė esybė egzistavimo srityje, taip 
Dievas turi būti ir pirmuoju, taigi betarpišku pažinimo objektu; mat 
egzistavimo tvarką turi sekti pažinimo tvarka, nes gi pažinimo tiks- 
las yra pažinti, kas yra ir kaip yra !). 


Suprantama, kad Dievas yra be galo tobula esybė; begalybės 
supratimą mes negalime įgyti iš netobulų daiktų, apibrėžtų savo 
vertėje, jėgoje, tobulume, taigi tos begalybės supratimą galime 
įgyti tik protu ją tiesiog matydami. Matydami Dievą, Dievuje mes 
matome materialių daiktų įjidejas, pagal kurias Dievas juos 
yra sukūręs. Žinoma, mes Dievuje, sako Malebranšas, galime pa- 
matyti tik tai, ką įžiūrėti mums leidžia Dievo valia. Faktinai žiū- 
rėdami į Dievą, matome Jį kaipo daiktų  Kūrėją, matome daiktų 
idejas, bet nematome, ar tikrai daiktai egzistuoja. Apie daiktų eg- 
zistavimą šiek tiek patiriame, prigimto Dievo apreiškimo dėka, bet 
tikrai galima tai sužinoti tik iš antgamtinio Dievo mums duoto ap- 
reiškimo.  Matydami Dievuje daiktų idejas, mes matome tarp tų 
idejų būtinus, visuotinius, amžinus santykius; tokiu būdu tik ir ga- 
limą išaiškinti, mano Malebranšas, kodėl mūsų tikrai pažintos 
tiesos turi būtinumo, visuotinumo, amžinumo charakterį (pav., ma- 
tematikos tiesos, 2.2 —4, dorinės ir t. t.); svarstydami besimainan- 
čius, nebūtinai egzistuojančius daiktus, mes negalėtume įgyti HB, 
turinčių tokias ypatybes. 


1 Stengdamasis įrodyti, kad taip iš tikro yra, Malebranšas priveda faktą, 
kad mes į viską žiūrime iš punkto esybės, viską svarstome esybės šviesoje; toji 
esybė Malebranšo pažiūromis tai = ne kas kita, kaip Dievo esybė; Malebran- 
šui, mat, stigo supratimo, kad esybės sąvoka yra analoginė; jis manė, kad jiVĖ 
sur reiškia vieną tokį pat esimo būdą. 

„ Apie savo sielą mes sužinome iš savisąmonės; taip pat ir kitų 
šielų ir dvasių idejų mes nematome Dievuje; ką apie jas sužinome, 
tai sužinome iš Dievo apreiškimo. 

Malebranšo sistema vadinasi ontologizmu, nes pagrindinė 
čia pažiūra tai Dievo pažinimas, kuris jo identifikuojamas su esimo, 
esybės apskritai pažinimu; apie viską mes kalbame, sako Malebran- 
šas, iš punkto esybės (sakome tas yra, taip yra, ten yra, tada yra, 
tokiose aplinkybėse yra); esimas, esybė graikiškai 6 Ov, iš čia „on- 
tologizmas“ kitaip sakant, į viską mes žiūrime Dievo pažinimo 
šviesoje, L 

O dėl jo pažiūros, kad neveikia nė siela kūną, nė daiktai sie- 
lą, bet kad ik prie progos (lotyniškai proga — occasio) įvykių 
kūne, daiktuose, Dievas padaro, jog mūsų sieloje atsiranda atatinka- 
mos mintys, jo sistema vadinama taip pat okazionalizmu 

2. Kritika a) Jau esame minėję apie tokios pažiūros klai- 
dingumą, kurios laikantis manoma, kad nėra nieko bendra tarp sie- 
los ir kūno, daiktų, kad dėl to negali būti jokio jų savitarpio veiki- 
mo; juk ir siela ir daiktas yra esybės, vienetai, turi ypatybių ir t. t., 
taigi yra panašių pažymių. Jei pripažįstame, kad ir siela ir kūnai, 
daiktai egzistuoja, tai nėra jokio pagrindo nepripažinti, kad jie turi 
galios veikti, ir kad tas veikimas gali turėti įtakos kitoms esybėms!). 
Be to, okazionalistai, eidami savo klaidingos metafizikos nusistaty- 
mu, mano tarp kūno ir sielos žmoguje nesą substancinės vienybės, 
bet kad jame siela ir kūnas egzistuoja kaipo nežinia kaip sujungtos 
į krūvą dvi atskiros esybės (nors toks sujungimas, jei nėra jokių 
panašių tarp jų ypatybių, jokių susitikimo punktų, būtų stačiai ne- 
galimas). 
3 b) Klaidinga taip pat Malebranšo pažiūra į tai, kad mes Die- 
vą pažįstame betarpišku būdu savo protu. Jei tokiu būdu apie Die- 
vą sužinotume, tai negalėtų niekam būti jokių abejojimų Dievo eg- 
zistavimu, negalėtų būti jokių klaidų suprasti Dievą, kaipo pasaulio 
Kūrėją; tuo tarpu faktai ką kita rodo. Iš čia aišku, kad ir argumen- 
tai, kuriais Malebranšas bando įrodyti savo tos pažiūros tiesą, ne- 
turi tikros vertės. 

c) Malebranšas klaidingai per vien laiko Dievo pažinimą su 

i bala 

1) Aš čia turiu pastebėti, kad dažnai turima klaidingas supratimas apie: 
veikimo prigimtį vienos esybės kitą esybę. Veikimas vienos esybės kitą dažnai 
vaizduojamasi (o tuo tarpu čia nevaizdavimosi dalykas), kad tartum iš vieno daik- 
to pereina ar perlekia į kitą daiktą kokios ypatybės ir judėjimo koks kiekis. Tuo 
tarpu iš tikrųjų, dėl to tik, kad viena esybė veikia kitą, ji nieko nenustoja (pav., 
mokytojas, veikdamas savo mokslu mokinį, jį šio-to išmokydamas, dėl to savo 
mokslo nenustoja, mokslas iš jo neišlekia į mokinį). Veikimas padaro tai, kad kas 
tame daikte, kuris veikiamas, buvo tik galimybėje, tai veikiančio daikto įtakos dė- 
ka: atsiranda aktualiai (kas gali tokią ir tokią žinią turėti, tas ją aktualiai įgyja, kas 
galimybėj buvo judėti, tas juda), bet materialių. daiktų veikime, kuomet vienas. 
daiktas: veikia kitą, tai tas kitas savo -ruožtų į jį reaguoja ir dėl to reagavimo“ 
įvyksta -atatinkama permaina -pirmanie .veikiančiame daikte. Šituo klausimu pla- 
čiau specialiai tenka kalbėti ontologijoj. ; 23 

esybės pažinimu apskritai. Dievas yra svarstymu neišsemiamo to- 
bulumo esybė, tuo tarpu esybės sąvoka apskritai savo turiniu pa- 
sako tik, kad čia yra šis-tas, ne niekas, taigi toji sąvoka yra netur- 
tingiausia savo turiniu; dėl to, kad visi daiktai yra šis tas, ne nie- 
kas, už tai ir į visus daiktus galima žiūrėti iš punkto esybės, vi- 
siems daiktams galima priskirti esimo ypatybę, bet būtų nesąmonė 
visiems daiktams pripažinti Dievo ypatybę. 

Malebranšas klaidingai mano, kad tik pripažįstant, jog mes 
tarp Dievo matomų idejų matydami amžinuosius, būtinus santy- 
kius ir ypatybes, galime išaiškinti tiesas būtino, nuo laiko nepriklau- 
somo, visuotinio charakterio. Tuo tarpu pripažįstant, kad daiktuo- 
se šalia individualumų yra esminių ypatybių ir esminių santykių ir 
kad tas ypatybes ir santykius mes galime pažinti protu skyrium 
nuo individualumų, pakankamai paaiškėja tokiu būdu tokio tiesų 
charakterio pagrindas. Taip iš tikrųjų tiesų charakterį pajėgė išaiš- 
kinti Aristotelis ir Tomas Akvinietis. 

Kaip jau esu minėjęs, nėra reikalo pripažinti, kad pirma mes 
turėtume turėti tobulumo, tobulos esybės pažinimą, kad paskui per 
to tobulumo aprėžimą, neigimą galėtų mums atsirasti daiktų neto- 
bulumo supratimas. Atvirkščiai, yra nesunku suprasti, kad pirma 
pažindami netobulus daiktus, mes lengvai prie name supratimą, kad 
gali egzistuoti tobulesnė ir dar tobulesnė esybė ir paskui besigilin- 
dami į daiktų priežastis, pagaliau prieiname pažinimą, kad iš tikro. 
egzistuoja tobula esybė. Palygindami, pavyzdžiui, įvairaus didumo. 
daiktus, įvairios jėgos esybes, mes suprantame, kad vienas yra di- 
desnis, kitas mažesnis, vienas silpnesnis, kitas stipresnis, kad gali 
būti dar menkesnis, ir dar menkesnis, ir visai menkas arba visai 
netobulas tuo ar kitu atžvilgiu arba ir visais atžvilgiais daiktas; iš 
kitos pusės konstatuodami, kad vienas už kitą yra vertesnis kokiu 
atžvilgiu, mes galime suprasti, kad gali būti dar ir dar įr dar ver- 
tesnis tuo atžvilgiu, visais atžvilgiais, tokiu būdu galime įgyti to- 
buliausios esybės ideją. O tyrinėdami daiktų egzistavimo priežastis, 
mes prieiname, žiūrėdami logikos reikalavimų, kad iš tikro tobuliau- 
sia esybė egzistuoja. Tiesa, matomojo pasaulio daiktai netobuli, bet 
jį iš nieko sukurti galėjo pajėgti tik iš savęs, būtinai egzistuojanti, 
savo egzistavime nuo kitų nepriklausanti esybė, kurios pačioje es- 
mėje i egzistavimas, taigi tobuliausia esybė, kurią mes vadiname 
Dievu!), 

E. 1. Leibnitz'ą (1646 — 1716) taip pat galima laikyti ra- 
cionalistu. Jis nepripažįsta, kad viena esybė galėtų veikti kitą, nes 
negalįs suprasti, kaip vienos esybės veikimo rezultatas gali patekti 
į kitos esybės vidų. Kiekvienos esybės veikimas, Leibnico pažiūro- 
mis, negali išeiti iš veikiančios esybės ribų. Taigi ir pažinimas mu- 

) Čia nėra reikalo įsakmiai dėstyti Dievo egzistavimo įrodymus. Kriti- 
kuojant Malebranšą pakanka nurodyti, kad yra kitokių būdų prieiti supratimą, kad 
Dievas tikrai egzistuoja, kad jo pažiūra apie Dievo intuiciją yra visai klaidinga. 

myse nėra rezultatas veikimo mus kitų esybių, bet savitai įvykstąs 
mumyse aiškėjimas to, kas buvo neaiškiai mumyse glūdėję. 

Visos esybės, taigi ir mūsų siela, girdi, neturi langų, pro ku- 
riuos kas nors iš kitų esybių galėtų patekti mūsų sielos vidun. Tik 
Dievas savo sukūrimo aktu gali veikti ir veikia visas esybes. Die- 
vas yra nustatęs kiekvienos esybės veikimo dėsnius tokiu būdu, 
kad veikimų procesų eiga kokioj nors esybėj atsispindi aiškiai ar 
neaiškiai visose kitose esybėse. Tokiu būdu galima suprasti, kad 
mūsų siela sužino apie kitus daiktus ir juose esančius įvykius ne 
dėl to, kad jie mus galėtų veikti, bet dėka nuo amžių Dievo nus- 
tatytam atsispindėjimo planui (praestabilita harmonia); mūsų siela 
yra kaip koks gyvas visatos veidrodis, kurs jaučia, pažįsta, kas jame 
atsispindi. 

Leibnico supratimu negali būti esybės, negali būti galios be 
veikimo; kas neveikia, sako jis, tas neegzistuoja. Taigi ir mūsų pro- 
tinė siela niekados negalėjo būti tokiame stovyje, kad ji kada nors 
nieko nebūtų žinojus. Mūsų protas niekados negalėjo būti tokiame 
stovyje, kaip koks nerašytas, tuščias lapas (tabula rasa). Klaidinga 
tat pažiūra, mano Leibnicas, kad protas, nieko savyje neturėdamas, 
turėjo laukti žinių iš pojučių. Esant dvasinei sielai, esant visados 
dvasiniams sielos veiksmams, visados turėjo būti ir proto veikimas. 
Garsų posakį „nihil est in intellectu, guod non prius fuerit in sen- 
su* (nieko nėra prote, kas nebūtų pirma buvę pajučių patyrime), 
Leibnicas modifikuoja, pridėdamas prie jo žodžius „nisi intellectus 
ipse“ (išskiriant patį protą). 

Kadangi viena esybė negali veikti kitą, tai Leibnico supratimu 
ir nė viena galia negali veikti kitą; nė viena galia negali gauti iš 
kitos rezultatus jos veikimų į save. Taigi ir pojučiai nei tarpiškai 
kitos galios pagalba, nei betarpiškai negali veikti protą. Jei betgi 
Leibnicas sutinka dalinai, kad kas buvo pojučių patirta, gali būti 
proto pažinta, tai tik ta prasme, kad tai, kas pojučių atvaizduojama 
drumstai, neaiškiai, tas pats dalykas gali proto pažinime aiškiai at- 
šispindėti arba, kitais žodžiais tariant, gali būti aiškiai pažintas. Tarp 
proto ir pojučių nėra tad tarpusavio veikimo, bet tik paralelumas 
dalykų atvaizdavime, 

Pojučių patyrime mūsų siela jaučiasi pasyvi dėl to, kad čia pa- 
žinimo galia kaip ir prislėgta, sukliudyta, sudrumsta; čia pasyvumo 
jausmas pareina ne iš to, kad mūsų siela jaustų kitos esybės save 
veikimą, bet iš sielos vidaus gyvenimo ypatybių. 

„ Tarp proto ir pojučių nėra esminio skirtumo, yra tik jų paži- 
nime aiškumo laipsnio skirtumas. j . 

Kai kurios tiėsos mums yra betarpiškai aiškios arba, kitaip 
sakant, pažintos intuicija, kaip antai, pirmieji dėsniai, Dekarto „co- 
gito, ergo sum“ (galvoju, taigi esu); kaip tik įsisąmoninam tų tiesų 
terminus, tuojau jaučiame psichologišką būtinybę pripažinti jų ver- 
tę. Kitos tiesos yra įrodomos protavimu, kaip antai, Dievo egzista- 
vimas; pagaliau yra dalykų, kuriuos verčia mus . pripažinti  pojučių 

liudijimas, kaip antai, išorinio pasaulio egzistavimą; griežto tikrumo 
apie pasaulio daiktų egzistavimą, anot Leibnico, mes negalime kri- 
tiškame prote turėti. 

Įvairias esybes Leibnicas vadina monadomis, kurios esmėje 
yra jėgos. Iš čia Leibnico filosofijos sistema vadinama taip pat 
monadologija ir dinamizmu. Leibnicas visai kitaip supranta materi- 
alių daiktų prigimtį, negu Dekartas. Dekartas skelbė, kad materi- 
alių daiktų esmę sudaro erdvybė, išsiplėtojimas erdvėje. O Leib- 
nicas, konstatuodamas, kad daiktai turi atsparumo galią, negalėjo 
sutikti, kad jų esmėj būtų pasyvi arba be jokios savo vidaus įė- 
gos erdvybė; taip pat svarstant, iš kokių galutinai dalių susideda 
daiktas, mes turime, sako Leibnicas, pripažinti, kad pagrindiniais 
pagaliau elementais yra vieningos, neišsiplėtusios erdvėje įėgos, 
analogiškos mūsų sielai. Erdvybė, mano Leibnicas, yra ne kas kita, 
kaip tų jėgų atvaizdavimo tvarka kitose pažįstančiose jėgose, arba 
monadose. Dėl šitokios pažiūros į materialinius daiktus Leibnico 
sistemą galima vadinti metafiziškuoju idealizmu). 

2. Kritika. Įsižiūrėjus į Leibnico svarbesniąsias gnoseolo- 
gijos pažiūras, aiškiai matyti, kad ant jų pagrindo nėra galima nu- 
sistatyti laisvos nuo vidujinių prieštaravimų, su tiesa sutinkančios 
gnoseologijos sistemos. 

a) Centrinės jo metaiiziškojo idealizmo pažiūros apie monadų 
prigimtį ir apie Dievo nuo amžių nustatytą monadų atvaizdavimo 
tvarkoje harmoniją yra viena kitai prieštaraujančios, jei žiūrėt į jas 
iš kritiško pažinimo reikalavimų punkto. Iš tikro, jei viena esybė 
(monada) negali pastebėti, ar yra, kas, kuo yra kita esybė, tai iš kur 
galima turėti protingai pamatuotą pažiūrą, ar kitoje esybėje eina 
įvykiai harmoniškai, atatinkamai mūsų pažinimo galios atvaizdavi- 
mo procesams, ar kaip kitaip. 

b) Būtų stačiai nesąmonė užsiimti svarstymais, kokia yra ma- 
terialinių daiktų prigimtis, jei mes neturėtume su jais realių tarpu- 
savio santykių, jei negalėtume įžiūrėti, ar jie yra, kuo jie yra ir kas 
su jais dedasi. Leibnicas apeliuoja čia į Dievo nuo amžių nustaty- 
to harmoniško atvaizdavimo planą, kurs realizuojasi mūsų pažini- 
me. Bet kad galima būtų kritiškai kalbėti apie tokį ar kitokį Dievo 
veikimo planą, reikia jau nemaža kas objektyviai žinoti. Jei Dievas 
nėra betarpišku pažinimo objektu, kaip esame įrodę Dekarto ir 
Malebranšo teorijų kritikoj, tai jau reikia turėti objektyviai pama- 
tuotų tiesų, kad ant jų pagrindo galima būtų prieiti prie kritiško 
pažinimo, jog Dievas tikrai egzistuoja. Tiesa, Leibnicas pripažįsta 


1) Kaip pirma kalbėdamas apie kitų filosofų sistemas, taip ir čia apie 
Leibnicą, aš tenkinuosi išdėstęs tik pačias pagrindines gnoseologijos pažiūras; 
apie kitas jų filosofijos mintis aš kalbu tik tiek, kiek manau gali būti reikalinga 
jų gnoseologijos pažiūroms tiksliau suprasti. Mintis, kurias nėra būtino reikalo 
tuo atžvilgiu minėti, aš išleidžiu, nors jos savyje yra kartais labai svarbios bei 
L ir negali būti neminėtos didesniame ar mažesniame filosofijos istorijos 

Se, 

su psichologiškos būtinybės aiškumu pasireiškiančius mums pir- 
muosius principus (pav., tapatybės, pakankamo pagrindo), bet ar 
tai psichologiškai jų būtinybei atsako objektyvi, reali jų vertė, tač 
Leibnicas neįstengia įrodyti nepriklausomai nuo pažiūrų į Dievo 
veikimo planą. Negalint nurodyti pirmųjų pažinimo principų objek- 
tyvios vertės, nėra galima kritiškai kuo pagrįsti pakankamai ir pa- 
žiūrų apie Dievo egzistavimą. 

c) Jei taip čia yra net su Dievo egzistavimo klausimu, tai ką. 
kalbėti apie Dievo veikimo plano sužinojimą, kuriuo Leibnicas nori 
remti pačias pagrindines gnoseologijos pažiūras! 

d) Daugiausia prie nepatikrintų aprioristinių  supozicijų Leib- 
nicą stūmė jo kritiškai nepamatuotas įsitikrinimas, būsią viena esy-- 
bė kitą visai negali veikti. Gaila, kad jis neišėjo savo svarstymuose 
iš faktų. Juk aišku, kad, pavyzdžiui, nuo mano galvojimo pareina, 
kokioj tvarkoj ant lentos užrašyta žodžiai, kuomet aš sąmoningai 
sprendžiu ir sprendimus užrašau; taigi aš turiu galios veikti lentą,. 
kad ant jos atsiranda tokios ir tokios reikšmės užrašyti žodžiai. 
Kokiu biidu įsakmiai eina mano dvasinės pažinimo galios veiki- 
mas ranka, rankos lentą, kad ant jos atsiranda norimos išreikšti. 
tiesos, tai, žinoma, nėra lengva išaiškinti, bet dėl to, kad pačių 
faktų sąryšyje nevisa lengva išaiškinti, arba ir net dėl to, kad kas 
būtų čia neįstengiama išaiškinti, visai neišeina, kad būtų dėl to pro-- 
tingo pagrindo nepaisyti pačių tų faktų arba abejoti dėl jų vertės. 

e) Pati pagrindinė Leįbnico klaida, taip pat kaip ir Dekarto, 
Malebranšo, Spinozos yra ta, kad jis neįšąmonino pačių svarbiau- 
sių pažinimo faktų ypatybių, tarp kurių pažinimo santykis prie 
objekto užima pačią centrinę svarbumo atžvilgiu vietą; juk visa pa- 
žinimo proceso prasmė ir tikslas yra pasiekti tiesą, tai yra pažinti 
kas yra, kitaip sakant, pažinti objektą. Jei nėra pažinimo, kurs ne- 
būtų kokio nors pažįstančio subjekto, tai lygiai nėra pažinimo, 
kurs nesiektų nieko pažinti, kurs neturėtų santykio su objektu. 

f) Klaidingai taip pat elgėsi Leibnicas, neišbandęs savo pa- 
grindinių sistemos pozicijų kritiško, metodiško abejojimo ugnimi. 
Kuomet tos pagrindinės pozicijos jo kritiškai nenusistatyta, o ypač 
kuomet jos buvo nevykusios, tai paskui Leibnicui buvo sunku, net 
su dideliais jo filosofiškais gabumais, išsisaugoti stambių priešta- 
ravimų ir keistų, „tik paviršium pridengtų nepatikrintomis kritiškai 
supozicijomis nesąmonių. 

F. 1. Naujųjų laikų gnoseologiniam idealizmui daugiausia dirvą: 
yra paruošęs savotiško metafizinio subjektiuio idealizmo atstovas. 
Berkeley (Berklis) (1685 — 1753). Savo filosofijoj jisai išėjo iš 
Loko (Locke) (1632—1704) pagrindinių pažiūrų kritiško įvertinimo. 

Lokas, išeidamas iš to principo, kad materialinis daiktas ne- 
gali veikti dvasią, prieina prie šios pažiūros: negali būti susitikimui 
punktų tarp pažįstančio subjekto ir tarp daiktų; taigi betarpiškai 
mes pažįstame ne pačius daiktus, bet tik jų vaizdus arba kitaip 
sakant jų idejas-portretus. Pažinę tuos vaizdus, mes paskui darome 

išvadas apie tai, kas yra ir kaip išrodo tie daiktai-modeliai, kurių 
mes turime idejas-poriretus. Berklis teisingai dėlto pastebi, kad jei 
mes betarpiškai pažįstame tik vaizdus ir jei mes niekados negalime 
pažinti daiktų tiesioginiu būdu, tai nėra pagrindo, griežtai dalyką 
svarstant, ne tik kalbėti apie atatinkamumą ar neatatinkamumą tų 
vaizdų pačiai daiktų 'realybei, bet ir nėra galima kritiškai pateisinti 
pažiūrų apie tikrą išorinio pasaulio daiktų egzistavimą. Iš tikro, čia 
negalima palyginti ne tik vaizdus su daiktais, bet ir suprasti, kaip 
-apskritai mūsų sieloje galėjo atsirasti išorinio pasaulio ideja. 

Lokas, neprileisdamas galimumo, kad galėtų būti tarpusavis 
veikimas sielos kūną ir kūno sielą, sugalvojo tą vaizdų (arba idejų- 
portretų) teoriją. Bet galima paklausti, ar tie vaizdai yra materiali- 
niai ar ne? Jei jie yra materialiniai, tai jie, einant Loko pagrindiniu 
principu, negali veikti dvasinę sielą; į jei jie yra nematerialiniai, tai jie 
negali atvaizduoti materialių daiktų, nes, sekant Dekartą, Lokas niė- 
kame nemato jokio panašumo tarp sielos ir materialių daiktų. 

Berklis, darydamas išvadas iš Loko empirizmo, laikosi tos pa- 
žiūros, kad mūsų idejomis niekas realybėje neišreiškiama dėl to, 
kad jos yra abstrakčios ir visuotinės; mat, realiai gali egzistuoti tik 
konkrečios ir individualios esybės. Materija, anot Berklio, tai tik 
abstrakti ir visuotinė sąvoka, kuri tat negali egzistuoti rea lybėje. Taigi, 
išorinio pasaulio, kurio esmę Dekartas matė materijoj, negali visai ir 
būti. Vadinamieji toki ar kitoki išorinio pasaulio daiktai, kurių pava- 
«dinime niekados negalime apsieiti be abstrakčių, visuotinių sąvokų, 
jokiu būdu negali realiai, nepriklausomai egzistuoti nuo mūsų s3- 
monės. Tie daiktai — tik mūsų idejų grupės; na, o idejos negali 
egzistuoti už pažįstančio subjekto sąmonės ribų. Idejos, anot Ber- 
klio, neturi veikimo galios, visas jų egzistavimas yra tame, kad jos 
yra pažintos, taip kaip visas sielos arba dvasios egzistavimas yra 
tame, kad pažįsta. Iš čia pagarsėjusi Berklio formulė: viskas, kas yra, 
yra arba pažįstanti dvasia arba pažintoji ideja (esse est perci- 
pere aut percipi). 

Kaip atsiranda mūsų sąmonėje idejos, kurių atsiradimas ir ypa- 
tybės dažnai nepriklauso nuo mūsų vaizduotės ir laisvos valios 
nutarimų? Jei tam nesurandame pakankamos priežasties nei mūsų 
sieloje, nei išoriniame pasaulyje, kuris egzistuoja, tai tąja priežas- 
timi gali būti tik Dievas. Mes galime tikėti, kad idejos kilusios iš 
Dievo, kuomet tarp jų yra pastovūs nesimainomais dėsniais išreiš- 
kiami santykiai; kitais atvejais idejų atsiradimas, jų kombinavimas, 
pareina iš mūsų valios ir vaizduotės veikimo. 

Tiesa, anot Berklio, yra tai sutikimas pažinimo su pažinta re- 
alybe, kuria gali būti idejos, kitos dvasios ir Dievas. Idejas mės 
pažįstame betarpiškai. Jų pažinime galime skirti objektyvią tiesą 
nuo subjektyvios. Subjektyvi tiesa yra apie tas idejas, kurios pri- 
klauso nuo pąžįstančio subjekto laisvos valios ir vaizduotės. : Įvai- 
rių pažįstančių subjektų jos yra įvairios. Objektyvi tiesa reiškia 
mūsų pažinimo sutikimą su Dievuje esančiomis amžinomis idejo- 

mis, kurias Jis ir mumyse sukelia. Dažnai mes per savo silpnumą 
ir neapsižiūrėjimą supainiojame subjektyvias tiesas su objektyvio- 
mis. Reikia čia, sako Berklis, uolaus lavinimosi, įpratimo, kad ga- 
lėtume savo protu atskirti, kas pareina iš amžinosios Dievo švie- 
sos, o kas yra kilę iš mūsų klaidinančių vaizduotės ir valios. 
įgeidžių. Į objektyvios tiesos pasiekimą paprastai nurodo žmonių 
pažiūrų sutikimas. Mat, žmonių protas yra vienoks; tinkamai pa-- 
vartotas, jis visais laikais ir visose tautose veda prie tų pačių tiesų 
pažinimo. 

2. Kritika. a) Kritikuodamas Leibnicą ir kitus kai kuriuos 
žilosofus, aš pakankamai esu įrodęs klaidingumą pažiūros apie ne- 
galėjimą vienos esybės veikti kitą, materialinio daikto sielą. 

b) Krikikuojant ypač Dekartą ir pirmiau gnoseologinį ide-- 
alizmą buvo aiškiai nurodyta, kad pirmaisiais pažinimo objektais. 
negalima laikyti mūsų sąmonės stovius, vaizdus, idejas, bet paties. 
išorinio pasaulio dalykus. Daug kartų esu akcentuodamas pabrė- 
žęs, kad kiekvieno pažinimo pati centrinė svarbiausia ypatybė — tai. 
santykis prie objekto. 

c) Berklis daug ką teisingai prikiša Lokui ir teisingai smer- 
kia kai kurias jo pozicijas. Bet kad jis išvengia kai kurių Loko. 
nesąmonių, iš to dar visai neišeina, kad jis neįpuola paskui į ne- 
mažesnes už Loko klaidas. 

d) Tiesa, Lokas neišvedė konsekvencijų iš savo empiristinių 
presupozicijų; jis pripažino išorinio pasaulio daiktų egzistavimą ir 
jų pažinimą. Berklis, eidamas konsekventiškai, iš tų pačių klaidin- 
gų presupozicijų atmeta realų išorinio pasaulio egzistavimą; taigi 
jis iš klaidos logiškai prieina prie nemažesnės nesąmonės. Apie 
klaidas sensualistinio empirizmo, kuris yra pagrinde ir Loko ir Berk- 
lio teorijos, esu atatinkamoj vietoj gana plačiai kalbėjęs, čia nėra. 
reikalo kartoti. 

e) Berklis pripažįsta dvasinio pasaulio egzistavimą; bet, lai- 
kantis ju pagrindinių punktų, nėra galima pagrįsti tą pripažinimą 
kokiu nors rimtu argumentu. Kuomet Berklis sako, kad mes be- 
tarpiškai pažįstame tik idejas, tai negalime ryžtis prieiti prie pažini- 
mo Dievo ir kitų dvasių kitaip, kaip su pirma pažintų idejų pagalba. 
Bet idejos, būdamos, anot Berklio, savyje pasyvios, be veikimo, 
negi gali mums atvaizduoti charakterizuojančią dvasios gyvybę ir vei- 
kimą; iš čia išeina, kad per tas pirma pažintas idejas nėra jokiu būdu 
galima prieiti prie dvasinio pasaulio pažinimo. Taigi, pasiro- 
džius klaidingai pačiai svarbiausiai Berklio pažiūrai, ir visa Berk- 
lio gnoseologijos sistema pasirodo aiškiai neturinti protingo. 
pagrindo. 

G. Įgimtų idejų teorija. 1) Šitos teorijos žymesnieji at- 
stovai buvo Platonas, Dekartas, Leibnicas su savo pasekėju Chr. 
Wolffu (+ 1754). Jie, kaip matėme, nevienaip suprato, kaip idejos 
yra įgimtos, bet tarp jų yra sutikimas tame, kad būtinos, nesimai- 

nančios savo reikšmėje idejos negalinčios būti mūsų proto įsigyja- 
mos iš pojučių pristatytos medžiagos, veikiant mūsų pojučių orga- 
nus išorinio pasaulio daiktams. Tokiu būdu, jų manymu, būtinų, 
nesimainančių, universalių idejų turinys atsiranda sieloje be prie- 
žastinio sąryšio su pasaulio daiktais; šiokiu ar kitokiu būdu, jų ma- 
nymu, jos yra sielai įgimtos. 

2) Bet kai tenka ieškoti šitai teorijai įrodymų, tai pasirodo, kad 
jokio tikro pagrindo ji neturi. 

Jau esame minėję, kad ir būtinumas, ir universalumas, ir nesi- 
mainomumas, ir amžinumas — ypatybės idejoms priskiriamos— gali 
būti išaiškinami Aristotelio nurodomu proto būdu: abstrakcijos ir reflek- 
sijos pagalba iš pojučių pristatytos medžiagos; Aristotelio manymu, 
protas pojučių pristatytoje medžiagoje, atotrauką darydamas nuo 
individualių ypatybių, gali įžiūrėti daiktų esminius pažymius, esmi- 
nius santykius ir paskui darydamas refleksiją protas supranta, kad 
tokius esminius pažymius, tokius esminius santykius turi turėti bū- 
tinai visi, visur ir visados tos pačios rūšies individai, o kai kurias 
ypatybes turi turėti savo esmėje visos esybės. Tokiu būdu idejų 
universąlumui, būtinumui, nesimainomumui, amžinumui (arba tikriau 
sakant savo reikšmėje nuo laiko nepriklausomumui) galima rasti 
pagrindą ir be įgimtų idejų teorijos. 

Ir begalybės ideją, kaip anksčiau kritikuodami Malebranšą 
esame įrodę, galima įsigyti protui pažįstant mažesnio ir didesnio 
tobulumo daiktus ir paskui refleksijos pagalba suprantant, kad gali 
būti ir tobuliausia esybė. Ten pat nurodėme, kad įsigijamą atotrau- 
kos ir refleksijos būdu esybės sąvoką apskritai su jos požymiais 
negalima per vien laikyti su tobuliausia esybe, kad Dievo egzista- 
vimo mes betarpišku būdu protu nesužinome, kad tai sužinome tik 
įrodymų pagalba. 

Šitai atsimenant, aišku, kad įgimtų idejų teorijos įrodymų ban- 
dymai neišlaiko kritikos. 

3) Ne tik, kad įgimtų idejų teorija neturi už save jokių tvirtų 
argumentų, bet į pažinimo faktus įsigilinus, darosi visai aišku, kad 
jos negalima laikytis, atsižvelgiant į kritiškumo reikalavimus. 

Įgimtų idejų teorijos šalininkai teigia, kad idejos tikrai išreiškia 
dalykus, kurie egzistuoja nepriklausomai nuo žmogaus sielos. Bet kyla 
klausimas, kokiu būdu jie galėtų šito savo teigimo tikrumą įrodyti. 
Kad galima būtų kritiškai įrodyti idejų sutikimą su tų dalykų ypa- 
tybėmis, reiktų tuos dalykus pažinti ir skyrium nuo idejų ir paskui 
galėti palyginti tą skyrium nuo idejų įsigytą tų dalykų pažinimą 
su idejomis. Bet einant įgimtų idejų teorija, toks dalykų įsižiūrėji- 
mas skyrium nuo idejų yra negalimas, nes, einant tąja teorija, proto 
pažinimo turinys nėra gaunamas su pagalba įsižiūrėjimo, kas yra 
pačiuose daiktuose. Mat, jeigu pripažinti šitokį įsižiūrėjimą, tai tada 
pasidaro visai nereikalinga įgimta idejų teorija. 

Taigi čia vienu atveju įgimtų idejų teorija objektyvios tiesos 

pažinimo atžvilgiu pasirodo turi kapituliuoti visuotinio skepticizmo 
naudai, 0 kitu atveju pasirodo ji esanti visai nereikalinga. 

4) Įgimtų idejų teorijos šalininkai, nepripažindami, kad protas idejų 
turinį įsigyja iš patirtų daiktų, įeina į koliziją su mūsų sąmonės faktais. 
Jei žmogus neturi kokios pojučių srities patyrimo, tai jis ir apie tą sritį 
ir idejų negali turėti, pavyzdžiui, kas yra apsigimęs neregys, tai jis 
negali turėti spalvų idejų ir pripažinti skirtumą tarp spalvų. Kai 
mums reikia nustatyti, kas iš esmės kokiam dalykui priklauso, tai 
mes netyrinėjam, kas yra mūsų sieloje, jos gelmėse, bet su pagalba 
patyrimo stengiamės įsižiūrėti į pačius daiktus ir tokiu būdu apie 
juos įsigyti tikrą supratimą. 

5) Jeigu mūsų idejų turinys būtų gaunamas pirmučiausia ne 
per įžiūrėjimą, kas yra materialinio pasaulio daiktuose, tai tuomet 
mūsų sąvokos, kuriomis išreiškiame nematerialinius dalykus, turėtų 
būti savo struktūroje nepriklausomos nuo materialinių daiktų ypa- 
tybių pažinimo. Tuo tarpu faktas yra, kad visos mūsų sąvokos 
apie nematerialinius dalykus yra sudarytos ne tiesioginiu būdu, 
įsižiūrint į charakteringas pozityvias dvasinių dalykų ypatybes, bet 
tik netiesioginiu būdu, būtent, ant materialinių daiktų pažinimo 
pagrindo su pagalba neigimo, analogijos ir viršenybės santykio 
pripažinimo. 

Jeigu šitaip yra su nematerialinių sąvokų struktūra, tai aišku, 
kad ne dvasinius dalykus mes pirmučiausia pažįstame, o materia- 
linius su patyrimo pagalba. 

6) Įgimtų idejų teorijos šalininkai jau savo gnoseologijos pra- 
džioje remiasi savotiškomis metafizinėmis pažiūromis, kad, pavyz- 
džiui, sielos esmė yra mintijimas, kad tarp sielos ir kūno žmoguje 
nėra substancinio sąryšio, kad daiktai negali veikti sielą, kad poju- 
čių patyrimas jokiu būdu negali duoti pažinimui turinį. 

Tuo tarpu, atsižvelgiant į kritiškumo reikalavimus, reikia gno- 
seologijoj išeiti iš pažinimo faktų ir reikia atsiminti, kad gnoseologi- 
joj (juo labiau jos svarstymų pradžioj, kaipo galinčioj būti daugiau- 
sia tik įžanga į metafiziką), negalima remtis tuo, kas suponuoja jau 
metafizinės sistemos susidarymą ir jos atskiriems klausimams rišti 
savotišką pritaikymą. 

7) Įgimtų idejų teorijos šalininkai laikosi pažiūros, kad nors 
protas neima idejoms turinio iš pojučių pristatytos medžiagos, tai 
betgi pojučių veikimas yra reikalingas, kad to veikimo įtakoje pro- 
tas gautų savo veikimui akstiną. Bet kai čia apskritai neigiama že- 
mesnių dalykų veikimo galimumas į aukštesnius, tai nesuprantama 
kokiu būdu pojučių įtaka galėtų čia pasireikšti protui. 

8) Kaip bendrai įgimtų idejų teorija ne tik nieko neaiškina, bet, 
nuosekliai jos laikantis, veda į nesąmones, taip panašiai reikia pa- 
sakyti apie pastangas tą teoriją pritaikyti tik kai kurioms idejoms. 
Mat, ir daliniam tos teorijos pritaikymui nėra taipgi protingo pa- 
grindo ir negalima išsipainioti iš tų pačių nesąmonių; pagaliau, jei- 

gu jau pripažįstama, kad vienas idejas gauname iš patyrimo su pa- 
galba proto, tai nėra jokio protingo pagrindo nesistengti tokiu pat 
būdu išaiškinti ir kitų idejų turinio įsigijimą. 


V. Kanto kriticizmas. 


Daugelis šių laikų filosofijos sistemų yra dar vis Kanto kriti- 
cizmo dvasios įtakoje. Taigi norint orientuotis šių laikų gnoseolo- 
gijos klausimuose, reikia būtinai susipažinti su Kanto gnoseologijos 
pagrindinėmis mintimis. 

Dėl trumpumo aš čia tas Kanto mintis dėstysiu, darydamas 
drauge dėl jų kritiškas pastabas. 

1. Kantas savo gnoseologinėje sistemoje nori pakilti aukščiau 
už racionalizmo ir empirizmo ginčą, kuris taip ilgai kamavo giliau- 
sius protus, kurį ir jis pats buvo pergyvenęs. Racionalizmas norėjo 
realybės pažinimą išvesti iš sąvokų be atsižvelgimo į pojučių turinį; 
bet jam nepavyko tokio savo nusistatymo pakankamai pagrįsti. Em- 
pirizmas norėjo visą pažinimą išvesti iš patyrimo; bet jis nepajėgė 
įrodyti tiesų būtinumo bei visuotinumo ir nieko neįstengė atsakyti 
į skepticizmo argumentus. 

Kantas bendrai priima be kritikos tai, su kuo sutinka ir raciona- 
lizmas ir empirizmas. Jis be kritikos antai priėmė bendrą raciona- 
lizmui ir empirizmui dogmą, kad tiesioginiu, pirminiu pažinimo ob- 
jektu negali būti realus daiktas. Gerai nesusipažinęs čia su Aristo- 
telio ir Tomo Akviniečio pažiūra, jis jos nė nebandė kritikuoti ir 
tokiu būdu atmetė be kritikos tiek daug šalininkų amžių bėgyje 
turėjusią rimtą betarpiško realizmo !) poziciją. Priklausydamas nuo 
šito pagrindinio nusistatymo, paskui Kantas susidarė savo ypatin- 
gas pažiūras į analitinių ir sintetinių spręsmų charakterį. Pagrindiniu 
spręsmų veiksniu pagal Kantą negali būti realus daiktas. Dėl to 
analitiniai spręsmai (juose turinio sąvoka gaunama analizės keliu iš 
veiksnio sąvokos) pas jį įgyja siaurą fc rmalistinę reikšmę, o sintetiniai 
spręsmai (juose turinio sąvoka išreiškia šį-tą nauja, ko nėra veiksnio 
sąvokoje) jungia veiksniu ir tariniu išreikštus dalykus be įžvelgimo 
į jų vidujinį, realų sąryšį. 

Negeriau jam ir su spręsmų būtinumu bei apriorizmu.  Kuo- 
met realus daiktas nėra pirminiu pažinimo objektu, tai jis paskui 
teoriško proto niekados ir nėra pasiekiamas. |aigi, būtinumo są- 
voka čia savo kilme jau neturi sąryšio su realybe. Taip pat ir aprio- 
riškumo savybė čia reiškia, kad nesama sąryšio su realybe. 

O žinoma, kaip perdėm visa Kanto gnoseologija esmingai 
remiasi tokiu jo spręsmų supratimu ?). 


1) Betarpišku realizmu vadinama gnoseologijoj toji srovė, kuri pirmuoju 
pažinimo objektu laiko ne jutimus ir ne idejas, bet realų daiktą. 

2) Negalėdamas čia gnoseologinių srovių apžvalgoje plačiau ir smulkiau 
Kanto pažiūrų dėstyti, patariu tiems, kuriems kas čia mano trumpame tų pažiū- 

Pagrindinis tat klausimas jo išgarsėjusio veikalo „Kritik der 
reinen Vernunit“, būtent, kaip yra galimi sintetiniai aprioriniai sprę- 
smmai, yra pastatytas ir paskui sprendžiamas priklausomai nuo pir- 
minio nekritiško nusistatymo prieš betarpišką realizmą. Kitaip sa-- 
kant, pagrindinė Kanto kriticizmo problema atsirado dėl jo nekri- 
tiškų supozicijų ir paskui priklausomai nuo tų supozicijų ji jo ban- 
doma spręsti. 

2. Ir daugiau yra svarbių dogmatizmo žymių pačiuose pra- 
dedamuose Kanto gnoseologinių svarstymų punktuose. 

a) Kantas nepasistengė išbandyti savo pažiūrų atremdamas 
visuotinio skepticizmo priekaištus. Tokiu būdu jis neturėjo akstino 
tiksliau nusistatyti pažiūras į bendrą tiesos supratimą ') į bendrą 
tiesos kriterijų. Dėl tos priežasties jo gnoseologiniai svarstymai 
nesiekė tokiu būdu pačių giliausių klausimų ir tų klausimų srityje. 
jam teko vadovautis nekritiškais nusistatymais. 

b) Kantas nepasirūpino įsigilinti į radikalaus gnoseologinio 
idealizmo pozicijų vertę. Tokiu būdu jis neturėjo akstino ir progos 
įsisąmoninti, kokios yra pagrindiniausios pažinimo savybės. Jis dėl 
to nepajėgė prieiti prie supratimo, kad pagrindiniausia pažinimo 
savybė — tai santykis su objektu, kad statomas kai kurių srovių 
pagrindan subjektyvizmas *) gali remtis tik prietaringomis dogmatiš- 
komis supozicijomis ir vesti prie didžiausių nesąmonių. 

c) Kantas nesiėmė kritiškai svarstyti ir pagrindinių sensualis- 
tinio empirizmo supozicijų bei nusistatymų. Jis dogmatiškai pri- 
ėmė pažiūrą, kad pojučiai nepatiria pačių daiktų savybių ir kad 
pojučių pristatomoje mūsų pažinimui medžiagoje nėra jokiu būdu 
patiektos daiktų substancijos. Kantas dogmatiškai priėmė pažiūrą, 
kad protas neturi jokiu būdu galios įžvelgti realybėn ir kad jis yra 
tik galia jutimams kombinuot ir juos savotiškai formuot apri- 
oriniams pridėčkams (apriorinėms formoms ir kategorijoms) padedant. 

d) Kantas nejudino tokių svarbių kritiško gnoseologinio įsi- 
sąmoninimo klausimų, kaip antai, kaip galima kritiškai nusistatyti 
pradedamieji gnoseologinių svarstymų punktai, kaip čia galima, pa- 
vyzdžiui, išvengti sukimosi užburtame rate, stengiantis visa ką kri- 
tiškai pagrįsti. 

Kantas nematė reikalo pasvarstyti, ar nėra dogmatizmo ir 
suktis užburtame rate pavojaus, kuomet neįsisąmoninama klausimo, 
kas stato ir svarsto gnoseologijos klausimus, ir ar yra čia iš pat 
pradžių gnoseologijos svarstymų reikalinga pripažinti kitų žmonių 
egzistavimas, kitų žmonių, kaipo realių esybių, pažiūros, pažinimo 
rų minėjime būtų neaišku, pasiskaityti apie tas pažiūras ir iš lietuviškame ver- 
time esančio A. St6cklio veikalo: „Filosofijos istorijos bruožai“ (Kaunas, 1926) 


p. 275—289. 
1) Dėl to jis nepajėgė suprasti, kad kiekviena tiesa, kaipo tokia, turi tran- 
scendentinį charakterį iš atžvilgio į subjektvvų jos pažinimo pergyvenimą. 
Reikia saugotis laikyti Kantą individualistinio subjektyvizmo atstovu,. 
nes prieš tokį subjektyvizmą jis buvo griežtai nusistatęs. 

faktai. Jeigu Kantas būtų visa tai kritiškai pasvarstęs, jis būtų 
pajėgęs paskui išvengti daugelio nekritiškų savo pažiūrų. Jeigu jis 
būtų ryžęsis tai svarstyti, tai kitaip jam būtų išrodžius ir univer- 
salių sąvokų bei abstrakcijos problema, kuri jam spręsti taip ne- 
ko. 

Ž e) Kantas be filosofinės kritikos priėmė, kaip reiškiančius 
tiesą, matematikos ir matematiško gamtamokslio mokslus ir dori- 
nės sąmonės liudijimus ir juos kaipo vienintėlius tikrus faktus dėjo 
savo filosofinių svarstymų pagrindan. 

Tokiu būdu jis nepasirūpino išsiaiškinti sau santykį tarp mok- 
sliško ir nemoksliško pažinimo. Moksliško pažinimo supratimas 
tat jo susidaryta be reikiamo patikrinimo, taigi, dogmatiškai. 

Be to, atsižiūrėjimas tik į matematikos, matematiško gamta- 
mokslio ir dorinės sąmonės faktus susiaurino dogmatiškai Kanto 
žvilgsnį įr nedavė jam turėti proto akivaizdoje visų pažinimo faktų 
ir įsidėmėti visų tų faktų bendras pagrindines savybes. 

t, Kantas dogmatiškai laikėsi pažiūros, kad nėra vidujinio są- 
ryšio tarp vadinamų teoriškų mokslų ir etikos. 

Dėdamas teoriško proto svarstymų pagrindan tik matematiką 
ir matematišką gamtamokslį, kurie tačiau neturi betarpiško santy- 
kio su aktualia realybe, jis tokiu būdu dogmatiškai užsidarė sau 
priėjimą teoriško proto srityje pažint pačią realybę. Neturėdamas 
teoriško proto srityje priėjimo pažint bet kokią realybę !), jis čia nega- 
lėjo, juo labiau, surasti būdų ką nors tikra sužinoti apie Dievą, 
apie sielą, apie laisvą valią, apie pasaulio daiktų prigimtį ir tokių 
būdu negalėjo teorišku protu surasti kelią pagrindiniams etikos 
klausimams svarstyt. 

Turėdamas tokį siaurą ir klaidingą supratimą apie teoriško 
proto svarstymų sritį ir iš kitos pusės nekritiškai pasidavęs savo- 
tiškam savo apologetiškam religiniam interesui, Kantas palaikė do- 
rinės sąmonės liudijimus savaime aiškiais faktais, nereikalaujančiais 
kritiškai patikrint jų vertę. Tokiu būdu Kantui susidarė praktiško 
proto primatas ir jo filosofijoj moralinio dogmatizmo hegemonija. 
Iš tos priežasties Kantas taip pat nustatė ir tokį keistą santykį tarp 
doros ir religijos (būtent, jam religija remiasi dora, o ne atvirkščiai). 

3. Kantas; permaža turėjo nepriklausomumo dvasios. Tuo 
tarpu gnoseologijoj, norint elgtis kritiškai, reikia stengtis būti lais- 
vam nuo šiokių ar kitokių kritiškumą kompromituojančių įtakų. 

a) Kantas visai nesiskaitė su tokiomis rimtomis gnoseologijos 
sistemomis, kaip Aristotelio ir Tomo Akviniečio. Jis jų visai nė kri- 
tikuoti nebandė. Jis, mat, naiviai buvo įtikėjęs, kad tilosofijos isto- 


1) Kantas, tiesa, teoriško proto svarstyme prip>žino išorinės realybės ir 
sielos egzistavimą, bet tai padarė be kritikos. d: gmatiškai; o kritiškai iš jo pozicijų 
jokiu būdu negalima prieit pažint ta realybė. Bet vis dėlto, tai atmenant, rei- 
ia vengti Kantą vadinti tiesiog idealistu, be paaiškinimų. Reikia ir tai atsiminti, 
kad su kai kuriomis idealizmo formomis jis net aiškiai kovojo, pav., Berklio. 

rija, su kuria verta skaitytis, prasideda tik nuo Montaigne'o ir De- 
karto laikų. 

Kantas sakosi, kad jį iš dogmatiško miego pažadinęs Hu- 
me'as. Labai gaila, kad jis čia neturėjo kritiškesnio žadintojo, nes 
Hume'o filosofijoj nemaža yra dogmatiškų ir tai klaidingų supozi- 
cijų. Kantas prisipažįsta, kad Rousseau jį paveikęs nusistatant po- 
zityvius, su moralinio dogmatizmo antspaudu metafizikos pagrin- 
dus. Labai tat gaila, kad Kantas svarbiausiais klausimais pasidavė 
taip lėkštai ir paviršutinai galvojančio filosofo autoritetui! 

b) Kantas, sugalvodamas savo „kopernikišką“ hipotezę '), buvo 
dogmatiškai pasidavęs taip sparčios to laiko kitų mokslų pažangos 
hipnozui ir naiviai manė, kad tokiu pat būdu, tai yra sugalvojant 
naujas hipotezes, ir filosofijoj galima ir reikia daryti pažangos. Jis 
čia nepajėgė suprasti skirtumą tarp kitų mokslų ir filosofijos. Filo- 
sofijoj, mat, tik trečiaeilės rūšies klausimuose galima šį tą pozity- 
viai padaryti sugalvojant hipotezių, kaipo tokių; 0 pagrindiniuose 
klausimuose tilosotijoj hipotezėms ne vieta. 

c) Kantas nepajėgė laikytis kritiško proto nepriklausomumo, 
nusistatant pagrindines metafizikos pažiūras. Neskirdamas realiai 
valios nuo proto, jis dorinės sąmonės faktų vardu įdėjo į pačius 
metatizikos pagrindus protu nepatikrinamų elementų ir tokiu būdu 
šitoje srityje davė progos įsigalėti individualizmui bei subjektyvia- 
jam liberalizmui, kurie tilosotijos ir apskritai pasaulėžiūros srityje 
ne mažiau yra kenksmingi, kaip ir politikoj bei ekonomijoj. 

d) Kantas labai nekritiškai buvo pasidavęs apologetiškiems in- 
teresams. Norėdamas visiškai apsaugoti savo dorinius bei religinius 
įsitikinimus nuo bet kokios rimtos proto kritikos, jis pasirinko to- 
kius savo gnoseologijai pagrindus, kad būtų galima įrodyt, jog 
spekuliatyviam (t. y. į pojučių patyrimo medžiagą nusikreipusiam) 
protui yra visai neprieinami doros bei religijos dalykai, kaip ir visi 
pojučiams neprieinamieji daiktai. 

* * 
* 


Einant svarstyt, kaip Kantas atsako į pasistatytus savo gno- 
seologijos klausimus, reikia neužmiršti, kad jų vertė pirmučiausia 
pareina nuo pačių klausimų vertės, kuri, kaip tik-ką matėm, kritiš- 
kumo ir dvasios nepriklausomumo atžvilgiais yra labai nedidelė. Sių 
dienų filosofinė problemologija tiek yra padarius pažangos, kad 
šiandien kalbėti apie Kanto per didelį kritiškumo paisymą būtų di- 
delio filosofijoj atsilikimo ir obskurantizmo ženklas. 

Turint galvoje gnoseologijoj problemologijos pažangą, šian- 
dien Kanto gnoseologiniai svarstymai mums turi daugiausia tik isto- 


1) Kanto hipotezės „korernikiškumas“ yra tas, kad jis manė, jog teoriško 
proto srityje objektyvumo charakteris pažinimė g unamas ne iš santykio su daik- 
tais, bet iš proto dėsniško veikimo. Objektyvumas tat jam remiasi subjektyvumu. 

riško intereso ir juos mes privalome stengtis suprasti iš to laiko 
aplinkybių ir iš Kanto protavimo individualių savotiškumų. Turint 
galvoje tą pažangą, šiandien būtų nedovanotinas atžagareiviškumas. 
taip galvoti, kaip kad galvojo Kantas jo specifiškai svarstytuose 
gnoseologijos klausimuose. Ar mes imsime jo mokslą apie spren- 
dimus, ar apie apriorines pojučių patyrimo formas, ar apie katego- 
rijas, ar apie mokslinius etikos pagrindus, ar pagaliau apie Dievą, 
sielą ir laisvą valią, visur čia mes rasime taip daug ir stambių 
klaidų, kad dėl jų gausumo ir didumo mums šiandien tenka tik 
stebėtis, jeigu mes nemokėtume istoriškai ir psichologiškai suprasti. 
tų Kanto klaidų atsiradimą. 

1. Kantas, pasidavęs racionalistų ir empiristų poveikiui, laikėsi 
pažiūros, kad proto darbas yra tik kombinuoti spręsmuose pojučių 
jutimus ir pačius spręsmus atatinkamai grupuoti bei daryti iš jų 
išvadas. Kantas nepripažįsta, kad protas galėtų ką įžvelgti realybėje, 
pojučių padedamas. Iš čia paskui jo pagrindinės klaidos pažiūrose 
į spręsmus. 

Kantas netyrinėjo spręsmų taip pagrindingai, kaip Aristotelis. 
Jeigu jis būtų įsigilinęs į spręsmų prasmę ir tikslą, jis būtų įsisą- 
moninęs, kad spręsmu siekiama tarti šį-tą apie tai, kas nėra sprę- 
smas, bet vis dėlto yra žinotina, ir kad spręsmas tik tuomet ga- 
lima laikyti turinčiu vertės tiesos atžvilgiu, kuomet jis iš tikro 
išreiškia tai, kas turima proto akivaizdoje. Iš čia būtų gerai jis 
supratęs, kad ne pažinimo objektai turi derintis prie pažinimo ga- 
lios dėsnių, bet protas turi būti apspręstas realybės, jeigu norima 
tiesa pasiekti ir išreikšti. Tokiu būdu Kantas būtų lengvai pamatęs. 
visą klaidingumą savo kopernikiško užsimojimo, kuriuo eidamas jis: 
statė teoriško proto svarstymo pagrindan mintį, kad pažinimo ob- 
jektus turi normuoti proto galios veikimo dėsniai. 

Jeigu Kantas būtų kritiškai įsigilinęs į spręsmo esmę, būtų 
lengvai pastebėjęs, kad sprendime jungiama arba skiriama veiksnys 
nuo tarinio, atsižvelgiant į dalyką, kuris, sprendimą darant, turimas 
galvoje dviem atžvilgiais (vieną atžvilgį išreiškia veiksnys, kitą tari- 
nys). Jeigu Kantas būtų į tai įsigilinęs, būtų galėjęs lengvai su- 
prasti, kad tik tuomet santykio tarp veiksnio ir tarinio išreiškimas 


m -— 


biausiais sprendimais, mokslo atžvilgiu, laikydamas sintetinius ap- 
riorinius sprendimus, prieina savo sprendimų moksle prie tokios 
didelės nesąmonės. 

2. Kantas savo pažiūras apie apriorines pojučių patyrimo for- 
mas (laiką ir erdvę) ir apie kategorijas nusistatė per daug lengvai 
įtikėdamas, kad mes negalime realybės tikrų savybių nei pojučiais 
patirti, nei teorišku protu tikrai pažinti. 

Tuo tarpu, rodos, nesunku, kiek kritiškai pagalvojus, suprasti, 
kad, prileidus pojučių srityje subjektines laiko ir erdvės formas, nėra 
galima matyti esminio skirtumo tarp svajonių ir tikro patyrimo. Dar 
aiškiau bus matyt čia nesąmonė, jeigu svarstysime, kaip su tokia 
subjektinių formų teorija galima būtų kritiškai orientuotis istorijos 
faktų srityje. 

Panašiai iš nesąmonių negali išsinarplioti Kantas ir dėl savo 
mokslo apie apriorines subjektyvias kategorijas. Juk ar šiaip ar 
taip jis juk kalba apie nepažįstamą daiktą savyje, kurį vis dėlto jis 
turi laikyti šiuo tuo, taigi, šiokia tokia esybe, šiaip ar taip galinčia 
veikti, galinčia turėti šiokius ar kitokius santykius su kitais daiktais. Tai- 
gi išeina kad esybės, egzistavimo, substancijos, veikimo, priežastingu- 
mo, santykio kategorijos taikytinos yra ne tik apriorinėmis pažinimo 
formomis ir kategorijomis suformuotiems pažinimo objektams, bet 
ir pačiam daiktui, kaip jis yra savyje (Ding an sich). O tai visai 
priešinga Kanto mokslui, kuriuo einant tos formos ir kategorijos 
taikytinos tik mūsų pačių  susiformuotiems pažinimo objektams. 
Be to, Kantas kalba apie įvairių filosofų protavimus, kurių, tur būt, 
jis nelaiko tik savo pažinimo sąmonės susiformuotais objektais, 
bet ir egzistuojančiais nepriklausomai nuo jo sąmonės. 

3. Kanto moksle apie subjektines formas ir kategorijas yra 
daug prieštaravimų. 

Jis moko, kad tikras teoriškas pažinimas gali būti tik apie 
pojučių patyrimui prienamus dalykus; kiekvieno dalyko sąvokos 
pagrinde čia turi būti jutimų nurodymai. O tuo tarpu jis savo 
teorišku svarsty mu apie sintetinius apriorinius sprendimus aiškiai 
liečia pojučiams neprieinamus dalykus; juk nei kategorijos nei sprendi- 
mai nė jokiam pojučių patyrimui nėra prieinami. 

a) Jeigu laikyti mokslišku daiktu, kaip nori Kantas, tik po- 
jučiams prieinamus dalykus, tai pati Kanto sistema, kaipo suside- 
danti iš minčių, yra pojučiams neprieinamas daiktas, taigi įr nega- 
lėtų turėti pretenzijos būti moksliškai kvalifikuota. 

b) Kantas sako, kad daikto, kaip jis yra savyje, sužadinta 
mūsų pojučių galia duoda mums be jokių ryšių, be jokios tvarkos 
patyrimo medžiagą, kad visi sąryšiai, visas tos medžiagos organi- 
zavimas pareina iš operavimo aprioriniais elementais (formomis ir 
kategorijomis). Taigi, pritaikant tai, pavyzdžiui, prie Kanto veikalo 
„Kritik der reinen Vernunit“, reiktų sakyti, kad, kuomet mes jį skaito- 
me, tai patys visą jo turinį sutvarkome, patys jį įprasminame, ki- 
taip sakant, patys pasidarome jo autoriais. 

4. Kantas norėjo matematikai ir matematiškam gamtamoksliui 
nurodyti būtinos ir visuotinos vertės pagrindus. Tuo tarpu Kantas 
nustato tokius principus, iš kurių išeina, kad tai jokiu būdu nega- 
lima pasiekti. 

a) Jeigu Kantas sakosi negalįs turėti jokios informacijos iš 
daikto, kaip jis yra savyje, o betgi iš to daikto gauna patyrimui 
akstiną, tai iš kur jis gali žinoti, kad daiktas savyje kartais nepra- 

dės teikti kitokios rūšies akstinų, prie kurių aprioriniai elementai 
negalės būti, kaip reik, pritaikyti, ir tokiu būdu mokslų dėsniai 
neteks savo vertės. Iš kur, iš tikro, Kantas žino, kad Ding an 
sich turi pastoviai užsilaikyti, o ne būti kokios nors evoliucijos 
srovėje? Jau Fichtė buvo aiškiai nurodęs šitą silpną Kanto siste- 
mos vietą. 

b) Kantas negali taip pat nurodyti pagrindo, dėl ko iš neži- 
nomos versmės atsiradęs apriorinių formų ir kategorijų mechaniz- 
mas negalėtų kartais daugiau ar mažiau pasikeisti ir dėl ko nega- 
lėtų pradėti veikti kitais būdais. 

5. Kanto gnoseologijoj yra ir šis sau pačiam prieštaravimas: 
jis iš vienos pusės yra užsimojęs atskleisti kuo yra pažinimas sa- 
vyje, o iš kitos pusės skelbia, kad daikto, kaip jis yra savyje pa- 
žinti negalima, taigi ir pažinimo, kaip jis yra savyje pažinti negalima. 

Arba vėl: Kantas skelbia, kad mes pažįstame tik paviršutinu- 
mus, tik fenomenus, reiškia, kad mes giliau klausimų svarstyti ne- 
įstengiame, o tuo tarpu pretenduoja būti pagrindinės filosofijoj 
revoliucijos iniciatorium. 

6. Kantas užmiršta, kad mes save, pažįstantį subjektą, pirmu- 
čiausia pažįstame, kaipo objektą arba per objektą; visos taipgi pa- 
žįstančio subjekto ypatybės pirmučiausia yra žinomos iš objekto 
pažinimo. Bendriausioj ir pirmučiausioj formoj objektas yra esybė. 
Tad subjekto ir paties pažinimo pažinimas yra galimas tik ant esy- 
'bės pažinimo pagrindo. 

Be to, esybė apskritai yra pagrindinesnė sąvoka negu sub- 
jektinė ir negu kokia specialinė ohjektinė esybė !). 

Iš čia turi būti suprantama, kad dėsniai esybės, kaipo tokios, 
ypatybėmis paremti turi turėti pritaikymą pažinimui ir subjektyvios 
ir objektyvios realybės srityje. 

7. Kartais daug kas susijaudina sužinojęs, kad Kantas teoriš- 
kam protui nepripažįsta kompetencijos įrodyti, kad Dievas egzis- 
tuoja, kad žmogus turi dvasinę sielą, kad žmogus turi laisvą valią. 
Bet reiktų atsiminti, kad griežtai laikantis Kanto mokslo apie sub- 
jektines formas ir kategorijas nebūtų galima taip pat žinoti, ar eg- 
zistuoja išorinis pasaulis, ar egzistuoja kiti žmonės, ar apskritai 
kas nors egzistuoja už subjektinių reiškinių ribų. Pagaliau ir pats pa- 
žįstąs žmogus, kiek jis yra pažintas, yra tik iš pojučių jutimų sub- 
jektinėmis formomis ir kategorijomis suformuotas padaras. Kanto 
žmogus, kaipo teoriško proto mechanizmo padaras, nėra tai gyva 
esybė; nenuostabu tat, kad Kanto žmogus teoriško proto srityje 
negali pažinti Dievo ir sielos, nes jis, apskritai, kaipo negyvas pa- 
daras, negalėtų, rodos, nė ryžtis ką nors pažinti, ir tokiam žmogui 
nei Dievas nei siela pažinti negalėtų, rodos, nė rūpėti. 


„1) Esse est prius guam esse tale: pažinimo srityje esybės apskritai sąvoka 
yra pirmesnė, pagrindinesnė negu specialios esybės sąvoka. Tokia gi speciali 
esybė yra juk ir subjektyvi realybė. 

8. Kalbant apie Kanto metafizinių dalykų pažinimą, reikia atsi- 
minti, kad jo filosofinė gnoseologija apima ne tik teoriško proto 
sritį, bet ir praktiško. Užtai reikia saugotis, ką tarti bendrai apie 
Kanto gnoseologiją, kas paliečia tik vieną jos dalį, pavyzdžiui, tik 
teorišką protą. Iš to, kad teoriško proto srityje Kantas moko, jog 
tikrai negalime žinoti, ar Dievas egzistuoja, dėl to negalima tą pat 
pasakyti apie jo praktišką protą. Tiesa, Kantas praktiško proto paži- 
nimą paprastai vadina tikėjimu, bet tai čia daugiau terminologijos 
įvairumo ir gal netikslumo dalykas. Kitas klausimas, ar jo praktiško 
proto srityje pareikštos pažiūros išlaiko kritiką. 

0. Giliau žiūrint pasirodo, kad Kantas nekritiškai pasielgė ir 
dorinės sąmonės faktus konstatuodamas. Kantas pripažįsta dorinės 
prievolės absoliutumą, neįsisąmonindamas sau, kad dorinė prievolė 
tik iš sąryšio su absoliučia tobulybe ir šventenybe — tai yra Die- 
vu — gali turėti tą absoliutumo charakterį, kitaip sakant, būti tikra 
sąmoninga dorinė prievolė. Suprantant, kad jei nebūtų Dievo, tai 
nebūtų ir absoliučiai galinčios mus saistyti prievolės, paaiškėja, jog 
Kantas klaidingai yra nusistatęs santykį tarp dorinės prievolės ir 
Dievo pažinimo, apskritai, tarp doros ir religijos. Kantas gi manė 
nepriklausomai nuo Dievo idejos turįs supratimą apie absoliučią 
prievolės vertę ir paskui tik užtikrinimui mūsų sieloje galios tai 
prievolei rado reikalą pripažinti Dievo egzistavimą; taigi, jam religija 
tai kaip ir antrinis dalykas, o pagrinde yra nuo religijos nepriklau- 
soma dorinė prievolė. Tuo tarpu be santykio su Dievu mes nega- 
ime suprasti, kaip dorinė prievolė gali turėti absoliučią vertę. 

Tokiu būdu Kantas nepajėgė nei dorai tvirto pagrindo nuro- 
dyti, nei religijai prideramos vietos savo sistemoj skirti. 

Kada pasirodo, jog Kanto pažiūros į išorės pasaulio pažini- 
mą neturi tvirto pagrindo, ir jo materializmo kritika pasirodo tada 
neturinti vertės. Aišku tat, kad metafiziškoms diskusijoms reikia 
imti platesnė bazė, o ne vien užsidarant tik dorinės sąmonės sri- 
tyje. Ant platesnių pagrindų stovint galima nusistatyti, kaip rodo, 
antai, Tomo Akviniečio šalininkų raštai, tinkamesnė ir doriniams bei 
religiniams klausimams rišti plotmė. 

Kantas gerbia laisvę; tai labai gera. Tik, deja, Kantas tvirtai 
neįrodo, kad žmogus iš tikro turi laisvą valią, išgali laisvai savo 
veikimus daryti. Reiškinių srityje pagal Kantą viskas eina determi- 
nizmo dėsniais. O dorais žmogaus veikimus galima tik tada laikyti, 
jei žinoma, kad įis juos laisvai atlieka; taigi ne iš dorinės prievo- 
lės mumyse egzistavimo supratimo galima išvesti, kad mes turime 
laisvą valią, bet, priešingai, tikrai dorinę prievolę mus saistant ga- 
lima pripažinti tik tuomet, jei mes turime laisvą valią, kitaip, reiktų 
sakyti, kad mes jaučiame tokią ar kitokią psichologišką elgimosi 
būtinybę ir tiek. Tik iš mūsų valios veiksmų galima tikrai ką su- 
žinoti apie valios prigimtį. Tuo tarpu Kantui šitas pagrindinis įro- 
dymo būdas neprieinamas; mat, pagal jį iš veiksmų sužinoma tik 
apie fenomenus, o ne apie tai, kaip su dalyku realiai esama. 

Kantas be pagrindo pasaulėžiūros centran deda žmogaus au- 
tonomiją. Autonomija juk gali būti blogai ir gerai sunaudota, taigi,. 
ji turi būti normuojama aukštesnės vertybės, ji negali būti laikoma 
savyje ir iš savęs aukščiausią vertę turinčiu absoliutu. Pasidavimas 
aukštesnės vertybės normavimui ne tik žmogaus protingosios va- 
lios nežemina, bet ją kelia, tobulina ir patikrina jai viešpatavimo 
teisę žemesnėms žmogaus galioms. Pagaliau, mes aukščiausiai ga-- 
lim laisvę savyje išugdyti tik tada, kada sudarom galimybę mūsų 
kilniems siekimams kiek galint daugiau susiartinti su tobulybės 
šaltiniu — Dievu. 

Kantas labai gerbia žmogaus asmenybę, bet nenorėdamas re- 
liginėms idejoms pripažinti centrinės vietos, negali ir tam ypatin- 
gam gerbimui nurodyti tvirto pagrindo; juk tik dėl santykių su 
Dievu, kaipo Dievo paveikslas ir panašumas, kaipo skirtas vieny-- 
bei su Dievu, kaipo Dievo vaikas, žmogaus asmuo įgija neapsako- 
mos vertės. 

Kaip esame kalbėję, dorinės prievolės absoliučios mus sai- 
stymo galios negalima įrodyti, nepripažinus pirma Dievo egzista- 
vimo, o tuo tarpu Kantas iš pradžių pripažįsta dorinę prievolę, o 
tik paskui bando išvesti, jog turi Dievas egzistuoti, kad užtikrintų 
dorai harmoniją su laime. Esant šitokiam, kaip matėm, Kanto įro- 
dinėjimo būdui klaidingam, nematyti Kanto sistemoj galimybės, 
kaip įrodyti, kad tikrai Dievas egzistuoja. O negalint Dievo egzis- 
vimo tikrai įrodyti, ir dora netenka tvirto pagrindo. 

10. Siaip ar taip, reikia liautis kalbėjus apie Kanto priešingu- 
mą visokiai metafizikai, kuomet Kantas tiek padėjo darbo berašy- 
damas įvadas į metafiziką (kaip, pavyzdžiui, Kritik der reinen Ver- 
nuntt, Prolegoniena) ir bestatydamas savo metafiziką ant moralinio 
dogmatizmo pagrindų. Galima ir reikia su jo metaiizika nesutikti; 
tenka, mat, joje surasti pačiuose pagrinduose daug klaidų, bet ne- 
galima neigti jo metafizinių pastangų, jo metafizikoj įsimylėjimo, 
kaip jis pats išsireiškia. 

11. Kritikuojant Kanto metafizikos gnoseologinius pagrindus 
tenka panagrinėti ypatingai vertę jo moralinio dogmatizmo, ant 
kurio jo metafizika rymo, tenka kritiškai įsigilinti į dvasinės sąmo- 
nės liudijimų vertę, tenka pasvarstyti, nuo kokių supozicijų toji 
vertė pareina. Čią yra vienas iš centrinių Kanto filosofinės gnoseo- 
logijos punktų, čia svarbiausia ir jautriausia visos Kanto filosofijos. 
vieta; čia nustatyta pagrindas jo metafizikai, iš čia didele dalimi 
pareina linkmė visai jo gnoseologijai !). 

* * * 

Taip tat, šių dienų patobulintos problematikos akimis žiūrint 

į Kanto filosofiją, jo gnoseologija išrodo silpna ir nekritiška, prieš- 


1) Reikia tat saugotis manyt, būsią Kanto pagrindines gnoseologijos pa- 
žiūras galima rasti tik jo teoriško pr to dalykų svarstymuose. Jau pats juk pa- 
skirstymas pažinimo į teoriško ir praktiško proto sritis turi didelės S iaėd jo. 
gnoseologijai. 

taravimų, klaidų pilna. Bet reikia pripažinti, kad jis turi nemaža 
nuopelnų gnoseologijos istorijoje. Kantas stengėsi daugiau ar ma- 
žiau tuos klausimus svarstyti krūvon sutraukus; iki tol jie buvo 
dažniausiai svarstomi tik psichologijos ir metafizikos dalykus svar- 
stant. Kantas stengėsi savo gnoseologija pakirsti iš pagrindų šak- 
nis materializmui ir visokiam ateizmui. jo dorinio idealimo karščiui, 
„deja, neprilygo objektyvaus, šalto, kritiško galvojimo gabumai; iš čia 
jo tenkinimasis metatizikoj taip silpnais moralinio dogmatizmo pa- 
grindais. 

Matant Kanto gnoseologijoj klaidas, reikia atsiminti, kaip sun- 
ku buvo jam jų išvengti, veikiant taip galingai tuomet aplinkui jį 
įvairiems filosofijos ir apskritai pasaulėžiūros prietarams. Zmogus 
su silpnais gabumais, su mažesne energija, su menkesniu doriniu 
uolumu, būtų nepajėgęs parodyti visgi tiek savitos filosofijos kū- 
rybos, kiek jos yra pareiškęs išgarsėjęs Karaliaučiaus filosofas. Jo gno- 
seologiniai nusistatymai nors dažnai neteikia šviesos, bet visada 
skatina kritiškai svarstyt. Genialiaus žmogaus, gera valia dirbusio, 
ir klaidos dažnai pasirodo naudingos žmonijos minties pažangai. 
Panašiai yra su Kantu, kurio genialių gnoseologinių svarstymų iš- 
davos ir šiandien dar nemaža duoda impulso kritiškai galvojančiam 
žmogui. 


V. Svarbesnieji aristotelinės ir tomistinės gnose- 
ologijos punktai. 


Kritikuojant aukščiau minėtas gnoseologines sroves, aš lai- 
kiausi pagrindinių Aristotelio bei Tomo Akviniečio gnoseologinių 
pažiūrų. Aš nesirėmiau jomis dogmatiškai, bet stengiausi kritiškai 
įrodyti jų tikrą vertę, jomis paremtą argumentaciją priešais pasta- 
tydamas skeptikų, sensualistinių empiristų, gnoseologinių idealistų, 
metafizinių idealistų, kantiškio kriticizmo argumentams. Nenorėda- 
mas kartoti minėtų išvadžiojimų, aš šičia tenkinsiuosi pozityvioje 
forme je trumpai, sugrupavęs į vieną vietą, paduoti svarbesniuosius 
tomistinės gnoseologijos punktus. 

1. Sių dienų gnoseologinė problematika daugiausia kreipia 
dėmesio į pačius pradedamuosius gnoseologijos punktus, į tokius 
klausimus, kaip antai, iš kur gnoseologas ima savo svarstymams 
medžiagą, ar jis turi teisės aprioriškai mažiau vertinti senesnes filo- 
sofines sroves už naujesnes, kieno vardu, kuriam tikslui, kokia 
kompetencija jis stato gnoseologijos klausimus. Atsigręžiant tokiu 
būdu su rimta kritika į save, kaipo filosoiuojantį subjektą, lengviau 
išsisaugoti nepamatuotų, nepatikrintų ir nepatikrintinų sprendimų 
apie tokių ar kitokių pažiūrų vertę. Dėl to rimtesnieji kad ir kitų 
srovių šių l-ikų filosofai kas kart mažiau kalba apie „naivią, nekri- 
tišką“ Aristotelio ar Tomo Akviniečio gnoseologiją. 

Iš tikro, sunku vadinti nekritiška tokią filosofinę sistemą, kuri 
-nesibijo kad ir radikaliausio, bet protingo abejojimo ugnimi išban- 
dyti pačią pagrindinę savo pažiūrų vertę. Iš tikro, tomistinės filo- 
sofijos 1) pirmieji principai išlaiko kad ir griežčiausią abejojimų 
išbandymą. Žinoma, abejojimas turi būti protingas, turi remtis tvirtu 
pagrindu. Abejojimas juk negali būti vertinamas ir rimtai filosofijoj 
taikomas, kai jis yra neprotingas, neturi tvirto pagrindo. Abejojimui 
juk negali būti duodama kokių privilegijų prieš teigimą ar neigimą; 
jeigu tat nuo šiokio ar kitokio teigimo reikalaujame, kad jis rem- 
tųsi tvirtu pagrindu, tai to paties galima ir reikia reikalauti ir nuo 
abejojimo, ir nuo neigimo. Tai labai svarbu įsidėmėti, nes kaž ko- 
dėl dažnai abejojimui suteikiamos išimtinos privilegijos. Tuo tarpu 
abejojimas turi tarnauti tiesos reikalui. Kai kame tiesos tikrai neži- 
nome, tai teisėtai laikomės abejojimo, kaipo priemonės klaidai iš- 
vengti. O tais atvejais, kur klaidos būti negali, negali būti pagrindo 
ir protingam abejojimui. Negali būti klaidos ten, kur negali būti 
sumaišymo vieno dalyko su kitu. Tai pirmučiausia pasitikrina pir- 
mųjų principų pažinime, kurie remiasi esybės ypatybėmis; mai, visa, 
„kas yra ir kas galima pozityviai sugalvoti, turi esybės ypatybes; 
taigi, čia sumaišymo protingai bijotis negalima, 

2. Tomistinėje gnoseologijoje išvengiama subjektyvizmo, įsi- 
sąmoninant, kad pažinimo faktai yra esybių ypatybių rūšys, kad 
tokiu būdu esybės ypatybės ir ant tų ypatybių rymantieji dėsniai 
"turi turėti pritaikymo ir pažinimo srityje. 

Tomistinėje filosofijoje pažinimo faktai nenaturaliai nekapojami, 
kaip kad yra daręs Dekartas, kai jis ėmėsi nustatyti savo filosofi- 
jos pagrindinį faktą „cogito, ergo sum“. Tomistinėje gnoseologijoje 
neužmirštama, kad pažinimas turi santykį ne tik prie subjekto, bet 
ir prie objekto. Tad analizuojant tą ar kitą pažinimo faktą iš tik- 
rųjų tenka sakyti: „cogito, ergo sum et est objectum  cogitatum“. 
Tokiu būdu negalima iš čia pripažinti gnoseologinę pirmenybę tik- 
rumo, betarpiškumo atžvilgiu savisąmonės ar bendrai psichinės 
realybės reiškiniams. 

3. Suprantant gi pirmųjų principų (ant esybės ypatybių pa- 
remtų) betarpiškai objektyvų galiojimą ir įsisąmoninant pažinimo 
taktų betarpišką analizės išdavą (cogito, ergo sum et est objectum); 
tuomet lengva nesiimti aprioriškai diskredituoti Aristotelio ir Tomo 
Akviniečio betarpiško realizmo. 

Betarpiškam realizmui galima rasti pagrindą ir tame fakte, kad 
žmogus neturi įgimtų idėjų, kad visą pažinimui medžiagą žmogus 
„gauna iš patyrimo. 

Dar labiau paaiškėja šitas dalykas, kai tomistinės ontologijos 
principų šviesoje žiūrime į pažinimą, kaip į įvykimo rūšį ir kai su- 

) Šiais laikais Aristotelio filosofijos pagrindai uoliausiai ginami tomistų. 
i čia pakaks paduoti Tomo Akviniečio pažiūras drauge ir kaipo aristotelizmo 
„AtSstOoVo. 

prantame, kad nieks negali įvykti be veikimo priežasties („guidguid 
movetur, ab alio movetur“). 

4. Didelės čia svarbos gnoseologijai turi išsprendimas uni- 
versalių, bendrų sąvokų santykio su konkrečia realybe. Cia svarbu 
ypač įsisąmoninimas, kad bendrumo, universalumo, kaipo tokio, 
pačioje realybėje formaliai nėra, kad tai refleksijos padaras, kai su- 
prantama, kad visi tos pačios rūšies daiktai turi tas pačias rūšines 
ypatybes, kad visos esybės turi tokias pat transcendentalines ypa- 
tybes; svarbu čia supratimas, kad tų sąvokų turinys išreiškia daiktų 
esmę, jų esmines ypatybes ir esminius santykius. 

Šiaip ar taip ir universalių, bendrų sąvokų klausimą spren- 
džiant, tomistinė gnoseologija pakankamai įrodo betarpiško realizmo 
pozicijos protingumą. 

5. Aristotelio ir Tomo Akviniečio mokslu protas veikia ne tik 
sprendimuose išreikšdamas santykį tarp veiksnio ir tarinio, bet pir- 
mučiausia turi suprasti veiksnio ir tarinio sąvokos turinio prasmę, 
įžvelgdamas su pojučių pagalba realybėje tai, ką paskui išreiškia 
veiksnio ir tarinio sąvokomis. Jeigu protas šito įžvelgimo negalėtų 
daryti, tai, nesuprasdamas tų sąvokų prasmės, negalėtų daryti ir 
sprendimo. Tų sąvokų turinį gali protas sužinoti tik įžvelgdamas, 
kas yra nepriklausomoje nuo jo veikimo (įžvelgimo) realybėje, nes. 
jis pats jo nesukuria; o iš nieko negali niekas atsirasti. Kad protas. 
to turinio nesukuria, tai aišku ir iš to, jog jis turi naudotis poju- 
čių pagalba ir savo nuožiūra negali nuspręsti, kas kur yra, bet 
turi žiūrėti, kad jo ištarmė atatiktų realybę. 

Labai svarbu šitą dalyką turėti atmintyje. Proto prigimtis pa- 
sireiškia visuose jo veiksmuose. Kadangi įžvelgime reikšmės veiks- 
nio ir tarinio protas nesprendžia, tai yra nejungia ir neskiria vieną 
sąvoką nuo kitos (taip dažnai suprantama sprendimo prasmė), bet 
veiksnio ir tarinio supratimą įsigyja, įžvelgdamas realybėje tai, ką. 
tuo turiniu išreiškia, tai aišku, kad tas įžvelgimas išreiškia proto 
veikimo prigimtį. Ir sprendimuose tas protas stengiasi įžvelgti pa- 
čioje realybėje, kaip reikia išreikšti santykį tarp veiksnio ir tarinio. 
Daryti sprendimą juk yra ne kas kita, kaip tą patį dalyką išreikšti 
dviem atžvilgiais (veiksniu ir tariniu). 

6. Sprendimo objektas galų gale turi būti realus daiktas, nes. 
ko nėra, to negalima ir pažinti. Sakau, galų gale, nes pažinimas 
betarpišku savo objektu gali turėti ir kitus sprendimus; gali būti 
sprendimas apie sprendimus, bet šitie pagaliau turi turėti sąryšį su 
realybe, nes iš nieko jiems juk negali atsirasti reikiamas pagrindas. 

7. Kuomet protas įžvelgia daiktuose esmines ypatybes ir 
esminius santykius, tai išreiškiąs juos pažinimas turi pastovios reikš- 
mės ir vertės visiems tos rūšies daiktams. Yra tokių ypatybių ir 
santykių, kuriuos turi turėti visi daiktai, kaip antai, esimo, tapaty- 
bės, tai, kad dalis mažesnė už visą ir tt. Tokias ypatybes ir san- 
tykius išreiškiąs pažinimas turi turėti būtiną ir visuotiną pritaikymą 
prie visko, kas yra ir gali būti. 

Ir pažinimas yra šiuo tuo, ne niekuo. Taigi, ant tų ypatybių ir 
santykių pagrindo paremti dėsniai turi turėti pritaikymą įr prie vi- 
sokio pažinimo. 

Aišku tad, jog įvyksta klaida, nesąmonė, kuomet, darant iš- 
vadžiojimus, tenka sueit į konfliktą su tokiais dėsniais. Tie dėsniai 
turi ne tik subjektinę, bet ir objektinę, ontologinę reikšmę. 

8. Yra šis tas bendrą tarp pažinimo ir esimo. Pažinimas yra 
šiuo tuo. Yra taip pat šis tas bendra tarp pažinimo ir kiekvieno 
kito įvykimo. Kaip šio to įvykimas negali atsirasti be išorinės įta- 
kos tam, kuriame kas įvyksta, taip ir pažinimas įvyksta dėl ne- 
priklausančios nuo pažinimo galios priežasties. Aristotelis ir Tomas 
Akvinietis ne tik nemato jokio keblumo, kad pažinimo galia gali 
ką pasiekti, kas nėra jos viduje, tai yra nepriklausomą nuo jos ob- 
jektą, bet stačiai jie nesupranta, kaip galėtų būti koks nors pažini- 
mas be sąryšio su tokiu onjektu. 

0. Aristotelio ir Tomo Akviniečio mokslu pažinimas įvyksta 
per dvasinį atvaizdavimą daikto formos pažinimo galioje. Pažini- 
mo galia turi tą ypatybę, kad ji gali dvasiniu būdu priimti formas 
kitų daiktų. Protas, pavyzdžiui, prieš ką nors pažindamas, yra ga- 
Jimybėje tai pažinti; jis tampa aktualiai tai pažįstančiu, kuomet jis 
išreiškia jo turinį, kitaip sakant, kuomet jis išreiškia jo formą, nes 
per formą (Aristotelio terminologiją vartojant) daiktas yra tuo, kuo yra. 

Pažinime tat dalyvauja ir protas, ir objektas. Objektas duoda 
pažinimui turinį. Tas turinys proto išreiškiamas abstrakčiai, tai yra 
be individualių savotiškumų, kokius tas turinys turi pačiame daik- 
te. Tačiau tas abstraktiškumas nereiškia klaidingumo; išreiškiama 
tai, kas yra realybėje, nors ir ne viskas, bet ir nepasakoma, kad 
viskas išreiškiama: taigi, čia jokio klaidinimo nėra. 

10. Protas turi gauti medžiagą iš pojučių, nors toj medžia- 
goj jis gali daugiau įžiūrėti negu pojučiai, kaip tai anksčiau esu mi- 
nėjęs kritikuodamas sensualistinį empirizmą, privesdamas palygini- 
mus apie santykį prie uždaryto laiško laiškanešio ir adresato ir apie 
Rentgeno spindulius. Tarp proto ir pojučių objektų yra daug ben- 
drų ypatybių. Ant tų bendrų ypatybių (esimo, tapatybės, pakan- 
kamo pagrindo) rymantieji dėsniai pritaikomi ir proto, ir pojučių 
objektams. Nenuostabu dėlto, kad tie patys daiktai gali būti priei- 
nami ir pojučiams, ir protui; gali tad pojučiai pristatyti protui medžiagą. 

11. Aristotelio ir Tomo Akviniečio pažiūromis, veikimas turi 
priklausyti konkrečiam daiktui, nes tik konkretus daiktas gali egzis- 
tuoti, taigi ir veikti. Iš čia ir pažinimas, kaipo veikimas, yra daro- 
mas žmogaus, 0 ne vien proto ir pojučio galių. Proto ir pojučių 
galios yra žmogaus įrankiai. Griežtai kalbant, sako Aristotelis ir 
Tomas Akvinietis, reikia sakyti, kad ne protas pažįsta, ne pojučių 
galios patiria, bet žmogus pažįsta ir patiria per protą ir pojučius. 

Tai labai svarbu atsiminti, norint išvengti klaidų, į kurias daž- 
nai įpuolama, darant kaž kokius autonomiškai veikiančius daiktus 
iš pažinimo galių. 

Kuomet tas pats žmogus pažįsta ką per protą ir per poju-- 
čius, tai jis gali pastebėti tarp jų pažinimų santykį, gali, būtent, pa- 
stebėti, kad tai, kas išreiškiama sąvokoj, atatinka tą daiktą, kurio ypa- 
tybės tuo tarpu patiriamos pojučių pagalba. Suprantant, kad tik 
individualus daiktas gali egzistuoti ir veikti, lengvai suprantama, kad 
daiktas veikia pažinimo galias, o ne tik daikto ypatybės. 

12. Protas turi refleksijos galią. Kuomet proto tiesioginis pa- 
žinimas pasiekia realybę, tai ir proto refleksija apie tą tiesioginį pa- 
žinimą visoje jo eigoje gali pamatyti, kad ištikro tiesioginis pažini- 
mas turi sąryšį su realybe. Refleksija to sąryšio nesugalvoja, bet 
tik jį pastebi. Nenuostabu, kad refleksijos pagalba galime atatinka- 
mais argumentais įrodyti klaidingumą tų sistemų, kuriose nepripa- 
žįstama protui galimybės ką nors sužinoti apie nepriklausančią nuo 
jo realybę. 

Gnoseologija, kaipo mokslas, yra reileksijos dalykas. Jis ne-- 
turi tikslo sukurti sąryšį tarp pažinimo ir realybės, bet tik su ref- 
leksijos pagalba įžiūrėti šiuo atžvilgiu tiesioginio pažinimo liudiji- 
mus. Pirmiausia reikia šiuo atžvilgiu tyrinėti aiškiausių, nekompli- 


PT 


imama per tiesą. O ten, kur klaidai vietos būti negali, negali ten 
būti vietos ir protingam abejojimui. 

13. Aristotelis ir Tomas Akvinietis drąsiai teigia, savo teigi- 
mus remdami tikrai rimtais įrodymais, kad žmogus gali pažinti ir 
pojučių patyrimui neprieinamus dalykus, kaip, antai, dvasinę sielą 
ir Dievą. Protas, darydamas refleksiją apie savo veikimo ypatybes 
ir apie liuosos valios ypatybes, lengvai prieina prie išvados, kad 
žmoguje turi būti dvasinė siela. Protas, darydamas refeksiją apie: 
besimainančių daiktų galutiną atsiradimo priežastį, turi prieiti prie 
pripažinimo, kad jeigu šis tas egzistuoja, tai turi egzistuoti tokia 
esybė, kuri su būtinumu egzistuoja, kuri negali neegzistuoti, kurios 
esmėje yra egzistavimas; toji esybė — tai Dievas. Kaip įsakmiai tie 
dvasinės sielos ir Dievo egzistavimo įrodymai išrodo pas Aristo- 
telį ir Tomą Akvinietį, aš čia nedėstysiu. Aš juos tik paminėjau 
tam, kad pilniau apibūdinčiau gnoseologinius Aristotelio ir Tomo 
Akviniečio nusistatymus. 


-EEKEHEKS- 


Svarbesnieji punktai orientacijai 
gnoseologinių sistemų įvairume. 


Esant dideliam gnoseologinių sistemų įvairumui, labai svarbu 
turėti atatinkamų aiškių kriterijų, kurių pagalba galima būtų grei- 
čiau orientuotis, sprendžiant apie tų sistemų pagrindinę vertę, ir 
tokiu būdu lengvai išvengti daugelio klaidų. Manau, šitie kriterijai 
gali daug kam palengvinti gnoseologinio orientavimosi darbą. 

1. Aiškiai netikus yra sistema, ant kurios pagrindo negalima 
be kontradikcijos (be prieštaravimo sau pačiam) tą pačią sistemą 
laikyti sutinkančia su tiesa. 

Pavyzdžiui, Kantas savo gnoseologinėj sistemoj, išdėstytoj 
veikale „Kritik der reinen Vernuntt“, prieina prie išvados, kad po- 
jučiams neprieinamieji dalykai negali būti žmogaus tikrai pažinti, 
O tais išvedimais remiantis, ir paties Kanto tyrinėjimus veikale 
„Kritik der reinen Vernunit“ apie apriorinių sintetinių sprendimų 
vertę, apie įvairių kategorijų vertę, kaipo pojučiams neprieinamus 
dalykus, negalima laikyti tikro pažinimo objektu ir sakyti, kad Kanto 
čia tyrinėjimų rezultatai sutinka su tiesa. 

Panašiai yra ir su pozitivyzmu; jis skelbia, kad tik apie poju- 
čiams prieinamus fenomenus (reiškinius) mes galime ką nors tikra 
sužinoti, o tuo tarpu pati pozityvizmo sistema, kaipo sistema, juk 
pojučių patyrimui neprieinamas daiktas; taigi, pats pozityvizmo sis- 
temos skelbimas formoje sutinkančio su tiesa nusistatymo yra vi- 
dujiniame prieštaravime pagrindinei paties pozityvizmo pažiūrai, 

Taip pat ir evoliucionizmas, skelbiąs, kad nėsą jokių pastovių, . 
objektyvių tiesų, kiek jis pats pretenduoja būti su tiesa sutinkanti 
sistema, prieštarauja pačiai svarbiausiai tai savo pozicijai. 

2. Aiškus klaidingumas tokių gnoseologinių sistemų, kurių 
laikantis negalima pažinime griežtai atskirti tiesą nuo klaidos, kur 
pastovioms, objektyvioms tiesoms nėra vietos. Tokios sistemos 
tat ir pačios negali pretenduoti prie pareiškimo tikros tiesos savo 
nusistatymais. Mat, ir prie jų pačių pozicijų galima ir reikia, nuo- 
seklumo laikantis, taikyti jų pačių skelbiamas pažiūras (apie nega- 
lėjimą atskirti tiesą nuo klaidos, apie negalėjimą pažinti objekty- 
vią tiesą). 

Pavyzdžiui, gnoseologinis psichologizmas, kurs neskiria es- 
mėje logikos dėsnių nuo psichologijos, negali rasti pagrindo griež- 
tai skirti tiesą nuo klaidos; mat, ir klaidingas pažinimas, kaipo psi-- 
chinis procesas, eina psichologinių dėsnių keliais. 

Immanentizmas, kurs skelbia, kad nieko negalima pažinti, ko 
nėra sąmonės ribose, kas savo egzistavime nepriklauso sąmonei, 
negali tad teisėtai turėti pretenzijos, kad kitas žmogus jį kaipo tiesą 
priimtų; immanentizme juk, apskritai, ir apie kitų žmonių realų esi- 
mą negalima sužinoti, ir net nesuprantama, kaip jo laikantis gali 
kilti klausimas apie egzistaviiną to, kas nepriklauso savo egzistavi- 
me nuo mano sąmonės; immanentizme tikra, objektyvi tiesa žmogui 
neprieinama; juo labiau čia negali teisėtai kilti pretenzijos kitam 
tiesą pareikšti, taigi immanentizmas gali būti laikomas tik kaipo ats- 
kiro žmogaus nuotaikos, skonio, svajonės padaras. Panaši vertė 
ir visokios spalvos subjektyvizmų, nes ir čia nėra galima objekty- 
viai, kitiems žmonėms privalomai tiesai surasti tikrą pagrindą, o 
„dėl to negalima ir patį subjektyvizmą laikyti tikrai su kitiems žmo- 
nėms privaloma tiesa sutinkančia sistema. 

3. Netikus sistema, kurioj negalima išaiškinti pažinime pažan- 
gos galimumą. Pavyzdžiu čia gali eiti gnoseologinio logizmo įvai- 
rios formos, kurios skelbia, kad vienintėlė egzistavimo rūšis, kuri 
yra pažinimui prieinama, tai pats pažinimas Cia negalima suprasti, 
iš kur gali atsirasti naujo pažinimo medžiaga; juk, jeigu viskas yra 
pažinimas, tai viskas nuo amžių turėtų būti ir pažinta; jeigu kito- 
kios esimo formos nėra, kaip tik pažinimas, tai negalima suprasti, 
iš kur naujas pažinimo faktas galėtų atsirasti. 

4. Netikus gnoseologinė sistema, jeigu jos negalima praktikoj 
laikytis, neįeinant į koliziją su elementariais individinio ir drauginio 
gyvenimo reikalavimais. Realus, juk žmogus svarsto gnoseologi- 
nius klausimus; šalia tų klausimų jis turi ir kitų įvairių savo rei- 
kalų ir yra įvairiuose realiuose santykiuose su kitais žmonėmis ir 
„daiktais; gnoseologiniai tat klausimai gali prasidėti ir eiti tik viso jo 
realaus gyvenimo kontekste. Jeigu tat kokia gnoseologinė teorija 
atveda prie tokių išvedimų, kad iš jos punkto negalima suprasti, 
kaip pažįstantis subjektas galėjo kada nors manyti turįs kitų reikalų, 
skirtinų savo esme nuo pažinimo, ir kaip galėjo būti jame supra- 
timas apie kokius realius santykius su kitais daiktais ir žmonėmis, 
tai tokia teorija naikina visą tą kontekstą, be kurio nė jokia gnose- 
ologinė teorija negali atsirasti Tokioj padėtyj yra, pavyzdžiui, 
immanentizmas, kantizmas, subjektyvizmas apskritai. 

5. Tokia gnoseologinė sistema, kuri veda prie tikrų dorinių 
nesąmonių, negali būti sutinkanti su tiesa. Dorinei sistemai, kad 
ji būtų kritiška, reikia gnoseologijos paramos. Jeigu tad gnoseo- 
logijos sistema priveda prie tokių pažiūrų, kurios reiškia, kad tik- 
rai tiesos sužinoti negalima, tai iš čia išeina, kad ir dorinių tiesų 
sužinoti tikrai negalima, tai reiškia, kad negalima pažinti tai, kas 
reikalinga protingam gyvenimo tvarkymui, o iš čia eina savaime 
išvedimas, kad ir prieš neprotingą gyvenimo tvarkymą nieko tikra 
tuomet negalima pasakyti. O tuo tarpu gnoseologijos klausimai 
tam tikslui statomi ir svarstomi, kad į žmogaus gyvenimą būtų 
įnešta daugiau proto šviesos, o ne tam, kad toji šviesa būtų visai 

užgesinta. Be to, kiekvienas filosofinis tyrinėjimas privalo turėti 
būtinas dorines ypatybes; antai, Bakonas Verulamietis, kalbėdamas 
apie filosofijos metodą, teisingai nurodo įvairias filosofijos tyrinė- 
jimų darbe užlaikytinas sąžiningumo sąlygas: nepasiduoti naujumų 
ieškojimo manijai, negarbinti be atodairos to, kas buvo seniau, ne- 
siskubinti su teigimais, būti kantriam  abejojimuose, rūpintis tvar- 
kinga minčių eiga ir jų išdėstymu, nesilaikyti užsispyrus nepama- 
tuotos savo pažiūros, greitai išsižadėti pasirodžiusių tikrai klaidingų 
savo nuomonių. Leidimas sau filosofiniame darbe nepaisyti sąži- 
ningumo veda prie aiškiausių nesąmonių, sako VI. Solovjovas: at- 
sisakyti čia nuo sąžiningumo, tai reiškia paisyti čia kitokių intere- 
sų, 0 ne tiesos interesų; bet čia tiesos interesas neprivalo niekame 
trauktis iš kelio kitam kokiam interesui; taip pat atsisakymas nuo są- 
žiningumo reikštų čia atsisakymą nuo pačios filosofijos. Todėl tokia 
gnoseologinė sistema, kuri linktų prie išvados, kad doros dėsniai 
(taigi ir filosofijos darbe sąžiningumo reikalavimas) neturi tvirto 
pagrindo, tuo pačiu aiškiai pasirodytų esanti klaidinga, kaipo 
priešinga tokiai filosofinio mąstymo sąlygai, be kurios paisymo nė- 
joks filosofinis tyrinėjimas negali būti laikomas šio to vertas. 

6. Kadangi realus žmogus stato ir svarsto gnoseologijos klau- 
simus, užtai turį būti galima realiai įsigyventi savo gnoseologinė- 
se pažiūrose, o ne laikyti jas tik kaip kokiu žaidžiančios vaizduotės 
dalyku. Žinoma, tik neužmirštant, kad gnoseologija turi medžiagą, 
problemų elementus iš realaus žmogaus gyvenimo, kad pats gno- 
seologinis svarstymas gali eiti tik realaus gyvenimo kontekste, ga- 
lima pasiekti tokių gnoseologinių tyrinėjimų rezultatų, į kuriuos 
realiam žmogui galima bus rimtai žiūrėti ir savo realiame gyveni- 
me jų paisyti. Tai labai svarbu įsidėmėti, kad galėtum išvengti to- 
kių pozicijų, prie kokių, pavyzdžiui, priveda Kanto „Kritik der rei- 
men Vernunft“; mat, stovint ant to veikalo tyrinėjimo rezultatų 
pagrindo, negalima prieiti prie realaus žmogaus ir realaus gyveni- 
mo; čia pažinimo subjektas, kurio vardu daroma sprendimai, kaž- 
kokia abstrakti sąmonė (Bewusstsein ūberhaupt, reines Subjekt), 
kuri nieko negali žinoti apie tai, kas nepriklausomai nuo jos egzis- 
tuoja. Tik nuostabu, kad daug kas pripažįsta didelę vertę keistoms 
to abstraktaus subjekto ištarmėms apie Dievo ir sielos pažinimą. 
Juk, Dievo ir sielos esimo klausimai gali rūpėti tik realiam žmogui, 
savo mintyse nepametančiam kontakto su realiu gyvenimu, ir tik 
toks realus žmogus gali pažinti tikrai egzistuojantį Dievą ir sielą. 
Įdomu, kad tos filosofinės sistemos, kurios prieina išvados, kad 
negalima nieko ar nieko tikra sužinoti apie Dievą ir sielą, paprastai 
pažinimo subjektu laiko kažkokią abstrakčią sąvoką arba kokių 
pojučių patyrimų ryšį (kaip pozityvistai, aktualistai), taigi visai ne- 
realų žmogų; tas subjektas negali pažinti ir ar egzistuoja kiti žmo: 
nės bei daiktai, ar ne, ir, apskritai, kokia nors skirtinga nuo paži- 
nimo realybė; taigi sunku nuo jo ir norėti, kad jis prieitų prie 
Dievo ir sielos pažinimo. 

7. Netikus yra tokia gnoseologinė sistema, kurioje užmirštama 
kritiškai nusistatyti paties pažinimo ir pažįstančio sųbjekto supra- 
timą, jo pradedamąjį gnoseologinių tyrinėjimų punktą, jo imamos 
tiems tyrinėjimams faktinės medžiagos rūšį ir vadovaujančių tuose: 
tyrinėjimuose, ypač pačiuose pirmutiniuose, principų vertę. Yra ne- 
maža filosofų, kurie stato perdėtus kritiškumo reikalavimus objekto. 
pažinimo srityje, o parodo visišką savo naivumą pažįstančio sub- 
jekto ir savo pažinimo atžvilgiu. Tokiu naivumu paprastai pasižymi 
įvairių subjektyvistų gnoseologinių teorijų atstovai. Subjektas tose 
teorijose išeina arba kaž koks nerealus, nežmogus, arba kaž koks 
panteistiškas dievaitis, kurio visi pažinti objektai yra kaip ir koki 
tik objektyvumo formoje pasireiškiantieji pergyvenimai arba jo pri- 
gimtį sudarantieji elementai. Bet tuomet pažinimas, identifikuojamas. 
su tokio subjekto esmės pasireiškimu, netenka charakterizuojančių; 
pažinimą ypatybių; tuomet pažinimu, išrodo, betarpiškai pažįstama 
tik tai, kas tariamai sudaro patį pažinimo subjektą, tuomet tarp 
tokio betarpiško pažinimo ir skirtinų nuo subjekto daiktų yra be- 
dugnė, kurią stengiamasi, nors vis be pasisekimo, kaip nors užuo- 
lankomis apeiti. 

Tuo tarpu nepripažįstant įgimtų idejų, suprantant, kad protas 
turi refleksijos galią ir kad gali refleksijos darbui kritiškai pasirinkti 
tikrus vadovaujančius punktus (kaip antai, ant transcendentalinių 
esybės ypatybių paremtus principus), lengva pamatyti pagrindinę 
naujųjų subjektyvistų klaidą. Kai proto galia nėra sudėta iš kokių 
ten subjektyvių elementų, tai tie subjektyvūs elementai nė negali 
kliudyti turėti betarpišku pažinimo objektu ir išorinio pasaulio daiktą. 
Kadangi protas pažinimo medžiagą gauna iš pojučių patyrimo, tai 
lengva suprasti, kad pirmuoju pažinimo objektu gali ir turi būti 
išorinė realybė. 

Šiaip ar taip, protui, skirtina nuo pažinimo akto realybė, ar 
ji bus subjektyvi ar objektyvi, vistiek yra transcendentiška, jam 
svetima. Jeigu tad pripažįstama, kad protas gali tikrai pažinti sub- 
įektyvią transcendentišką realybę, tai nėra jokio pagrindo aprioris- 
tiškai nusistatyti prieš tikrą objektyvios transcendentiškos realybės 
pažinimą. 

Kad išvengtum čia nekritiškų apriorizmų, tenka labai žiūrėti, 
kad būtų kritiškai įsisąmoninta pačioje pradžioje gnoseologinių 
„svarstymų, kas yra tas, kurs stato klausimus gnoseologijoj ir imasi 
juos spręsti, vardan kokių, būtent, reikalavimų jis tai daro, ir ar jis 
tuos reikalavimus yra pilnai kritiškai patikrinęs, iš kokių faktų išeina, 
ar kartais neišleidžia čią kokios reikalingos turėti atmintyje faktinės 
medžiagos, kokių principų šviesoje jis tąja medžiaga naudojasi, ar 
tie principai yra kritiškai savo vertėje nustatyti ir t.t. 

Kam tat šitoki klausimai visai nerūpi, tam sunku išvengti 
subjektyvizmo klaidų. Kur nedaroma tat pažįstančio subjekto kri- 
tikos, ten gera dirva tarpti visokioms subjektyvizmo nesąmonėms. 

8. Lengva suprasti tokios gnoseologinės sistemos klaidin- 
gumą, kur nestengiama surasti realų pagrindą bendroms, univer- 
salioms sąvokoms. Mat, kai bendroms, universalioms sąvokoms 
pripažįstama tik subjektyvus turinys, tai tada ir pats gnoseologinių 
klausimų formulavimas, kuris negali būti kitaip daromas, kaip tik 
su bendrų, universalių sąvokų pagalba, netenka objektyvios, realy- 
bės pažinimą liečiančios prasmės. O šitaip esant su pačių klausimų 
supratimu, sunku norėti, kad būtų tada prieita prie tikrai objekty- 
vaus tų klausimų išsprendimo. 

Šitokioje padėtyje yra ne tik subjektyvizmu besiafišuojančios 
gnoseologinės sistemos, bet ir visos kitos, kurios sąvokų klausimu 
neišgali išsilaisvinti nuo nominalizmo ar subjektyvaus konceptu- 
alizmo, kaip, antai, pozityvizmas ir kantizmas. 

9. Kad suprastum kurios gnoseologinės sistemos vertę, nau- 
dinga kreipti dėmesį, ar ji pajėgia logiškai atsispirti prieš pagrindi- 
nius skepticizmo argumentus. Skepticizmo argumentai duoda tą. 
naudą, kad per jų ugnį pervarius, greičiausiai paaiškėja tokios ar 
kitokios gnoseologinės sistemos vertė, 

Ar mes imsime pozityvizmą, ar ontologizmą, ar tradicionalizmą,, 
ar kitą kurią, priešingą tikram realizmui teoriją, greit mes pastebė- 
sime, kad tos teorijos neįstengs nieko galutinai tikrai skeptikams: 
atsakyti. Lengva pastebėti, kad prieš skepticizmą neįstengia nieko 
rimta pastatyti visoki ir senųjų, ir naujųjų laikų probabilistai. Seno- 
vės probabilistai Karneadas ir Arkesilajis skelbė, kad tikros tiesos. 
pažinti negalima, kad reikia tenkintis tik panašumais į tiesą. Gar- 
sieji skeptikai Enesidemas ir Sekstas Empirikas jiems sėkmingai 
yra atsakę, kad kas jokios tikros tiesos nežino, tas neturi pagrindo,. 
kaip sužinoti, kas yra į tiesą panašu, o kas nepanašu. Tokia pat 
yra vertė ir tų šių laikų gnoseologų, kurie mano visame kame ten- 
kintis tik hipotezėmis ir subjektyviomis tiesomis. Svarbu tat ir tuos 
šių laikų probabilistus, subjektyvistus pastatyti prieš skeptikų argu- 
mentus ir tuomet lengva pamatyti jų visą pozicijų silpnumą. 

Tuo tarpu laikantis Aristotelio ir Tomo Akviniečio filosofinių 
pagrindų, netenka bijotis nors ir radikaliausio abejojimo. Prieš abe- 
jojimo radikalumą tenka tik pastatyti įsisąmoninimo visašališkumą.. 
Radikaliausiai juk imama abejojimas tada, kai giliausiais atžvilgiais 
svarstoma paties abejojimo prasmė ir tikslas.  Abejojimo pateisina- 
mas tikslas gali būti tik apsisaugoti nuo klaidos. Abejojimas tat - 
visai netenka prasmės tų tiesų atžvilgiu, kur klaidos būti negali; 
o klaidos būti negali tenai, kur negali būti sujaukimo vieno dalyko 
su kitu, kur ar imsi tą dalyką, ar kitą vistiek susidursi su tomis pat 
ypatybėmis; tai liečia tas tiesas, kurios remiasi bendromis visoms. 
esybėms ypatybėmis; tokios tiesos yra, pavyzdžiui, tapatybės, prieš- 
taravimo, trečiaip nesimo dėsniai. 

Aristotelio ir Tomo Akviniečio gnoseologijos pagrindų lai- 
kantis, nesunku atsakyti į garsųjį skeptikų dialelio (užburtojo rato) 

argumentą. Pakanka įsisąmoninti, kad yra dvejopos rūšies tiesų: 
tokių, kurios savaime yra aiškios, ir tokių tiesų, kurios yra reika- 
lingos tam, kad būtų aiškios, kitų, savaime aiškių tiesų pagalbos. 
O savaime aiškios tiesos yra, antai, tos, kurios remiasi ant bendrų 
visoms esybėmis ypatybių pagrindo. 

10. Gnoseologija turi duoti kritišką pagrindą filosofijai, kaipo 
nepriklausomam mokslui. Nepriklausoma galima laikyti tik tokia 
filosofija, kurios pažiūros galutinai yra paremtos ant kritiško proto 
reikalavimų, nes tik šitokis nepriklausomumas proto srityje gali 
būti rimtai vertinamas. Taigi tos filosofinės srovės, kurios gnose- 
ologinių klausimų objektyviai išspręsti nepajėgia, priverstos yra va- 
dovautis čia subjektyviais, irracionaliais, taigi, nekritiškais nusista- 
tymais; o esant tokiam priklausomumui nuo svetimų kritiškam pro- 
tui instancijų, ir visos tokios filosofinės sistemos negali turėti tei- 
sėtos pretenzijos prie tikra prasme vartojamo kritiškos nepriklau- 
somos filosofijos vardo. 


Tuo tarpu Tomo Akviniečio filosofiją galima ir reikia laikyt 
tikra prasme nepriklausoma. Einant jo filosofiniu metodu, viso- 
kiems tik subjektyviais motyvais paremtiems sprendimams, nusis- 
tatymams negali būti vietos kritiško objektyvizmo besilaikančioje fi- 
losofijoje. Tomo Akviniečio rcaliai skiriama protas nuo kitų sielos 
galių, kaip, antai, nuo valios ir jausmų; čia nėra tat jokio pagrin- 
do proto srityję vadovautis jausmų bei valios nusiteikimais. Tie- 
sa, Tomas Akvinietis suveda į sintezę filosofiją su Apreiškimu, su 
antgamtine religija, bet jis tą suvedimą daro, vadovaudamasis kri- 
tiško proto reikalavimais, ir neužmiršta skirtumo, kuris yra tarp pri- 
BLU protui prieinamų tiesų ir antgamtinio Apreiškimo nuro- 

ymų. 

11. Pačiuose gnoseologijos pagrinduose dažnai asiranda klai- 
dų, kai neatskiriama įsitikrinimo klausimų nuo patikrinimo mokslo. 
Kaip įvyksta sieloje įsitikrinimas, tai čia psichologijos klausimas. 
Įsitikrinimas gali atsirasti ir klaidingų ar objektyviai nepakankamų 
motyvų pagalba. Reikia tat įsitikrinimų vertę patikrinti pirmųjų pa- 
grindinių tiesų šviesoje. Įsitikrinimo objektyvi vertė pareina ne nuo 
įsitikrinimo psichologinio tvirtumo, gyvumo, energingumo, bet nuo 
jo motyvų logiškos vertės. (Gnoseologijai kaip tik rūpi, sup atus 
pirmųjų tiesų objektyvią reikšmę, jų pagalba patikrinti kitų svars- 
(0mų gnoseologijoj tiesų pažinimo pagrindus. 

Kas šitokio skirtumo nedaro tarp įsitikrinimo ir patikrinimo, 
tas paprastai neišvengia psichologizmo; mat, įsitikrinimas, kaipo per- 
gyvenimas, vyksta pergyvenimų dėsniais, o ne grynai logikos ar 
objektyviais ontologijos dėsniais. Psichologistas betarpišku paži- 
nimo objektu gali laikyti tik žmogaus psichinius pergyvenimus, o 
ne nepriklausomus savo egzistavime nuo pažįstančio subjekto išo- 
Tinio pasaulio daiktus; psichologistui nėra jokio galimumo teisėtai, 
logiškai išeiti iš subjektyvumo sferos ir prieiti prie išorinės realy- 

bės. Psichologizme nėra vietos tikrai tiesos sąvokai, tikram objek- 
tyviam vertinimui. Neturint pažinimui priėjimo prie realių daiktų, tuo- 
met pažinimo vertinimas tiesos atžvilgiu netenka visai prasmės. 
Tuomet į pažinimą tenka žiūrėti tik kaip į psichinį procesą, pergy- 
venimą; na, 0 procesai, pergyvenimai, ar jie bus šioki ar toki, vis 
bus procesai, pergyvenimai. Ir klaidingas pažinimas, kaipo psichi- 
nis procesas, nesiskiria nuo teisingo. 

12. Daug kenkia objektyvumui filosofijoje apskritai, o gnose- 
ologijoje ypačiai, klaidingas supratimas santykių tarp filosofijos ir 
kitų mokslų. Daugelis mano, kad filosofiški svarstymai negali tu- 
rėti savo objektu pačios realybės, kad su realybe betarpiškai turi 
reikalų tik eksperimentiniai ir observacijos mokslai; filosofijos už- 
davinys jų nuomone yrą tik analizuot anų mokslų pagrindinius 
principus, metodus ir sąvokas ir, be to, suvest į sistemą tų moks- 
lų išvadas. Sitos krypties filosofų kitų mokslų santykiai su filo- 
sofija vaizduojami šitaip: atskiri, specialūs nefilosofiniai mokslai yra 
kaip ir namų parteris, stovįs ant žemės, o filosofija — tai aukštas, 
kurs gali susisiekti tik su parterio viršumi, o ne tiesiog su žeme, 

Kai šitaip suprantama santykiai tarp filosofijos ir kitų mok- 
slų, tai filosofiniai nusistatymai gali turėti tik hipotetinį, subjekty- 
tyvų charakterį Mat, gamtos mokslai operuoja su hipotezėmis ir 
jų išvadose yra daug hipotetiškumo. Jeigu tat filosotija tas išva- 
das tik analizuoja ir su platesnių hipotezių pagalba jas tik gru- 
puoja, neturėdama jokių betarpiškų santykių su realiais faktais, tai 
tada hipotetiškumo, taigi ir subjektyvumo, turi būti filosofijoj kelis 
kartus daugiau, negu gamtos moksluose. 

O iš tikrųjų filosofija savo pagrindinėje dalyje turi santykių 
su pačiomis esminėmis realių daiktų ypatybėmis. Antai, ontologi- 
ja turi savo objektu kiekvieną realų daiktą, kaipo esybę, kaipo indi- 
vidą, kaipo veikiantį, kaipo turintį savo pagrinde substancijos sa- 
vybes ir, be to, turintį įvairių akcidensų. Šitų realių kiekvieno daik- 
to pažymių joks kitas mokslas netyrinėja. Taigi, aišku, kad onto- 
logija turi betarpišką santykį su realybe; jos objektu yra ne kokios 
ten tik kitų mokslų išvados, bet pirmučiausia kitų mokslų netyri- 
nėjamos realių daiktų ypatybės. Tas ypatybes galima rasti kiek- 
viename realiame daikte; tat po teisybei ontologija turėtų būti lai- 
koma pačiu realiausiu, pačiu pozityviausiu mokslu. Joks gamtos 
mokslas negali apsieiti be tiesos, klaidos, esybės, vienumo, indivi- 
dualumo, veikimo sąvokos. Kiekvienas gamtos mokslas tas sąvo- 
kas vartoja, bet jų turinio netyrinėja, jų vertės tiesos atžvilgiu ne- 
sprendžia; taigi, jeigu nesiremia kritiškais filosofiniais čia tyrinėjimais, 
tai jas vartoja dogmatiškai, paimdamas jų supratimą iš paprastos 
žmonių nefilosofų kalbos. Panašiai joks mokslas, ar tai bus gam- 
tos mokslai ar matematika, negali apsieiti, nesinaudojęs tapatybės, 
prieštaravimo, trečiaip nesimo dėsniais; bet tų dėsnių svarstymas, 
ar jie atatinka realius daiktus bei jų ypatybes ir kaip tai patikrinti, 

—visa tai gamtos mokslai ir matematika nesvarsto; vadinasi, čia jie 
elgiasi dogmatiškai. 

Tyrinėjimu ir patikrinimu tiesos atžvilgiu ir tų sąvokų, ir tų 
dėsnių užsiima tik filosofija. Tat ji, kuomet lemtai atlieka čia sa- 
vo uždavinį, turi būti laikoma kritiškiausiu, pozityviausiu, tiksliau- 
siu ir pagrindiniausiu mokslu, 

13. Prie klaidingų iš pat pradžių gnoseologijoj nusistatymų 
veda klaidingas supratimas santykių tarp filosofijos ir įvairių kul- 
tūros sričių. Daugelis, mat, mano, kad jeigu kultūros sąvoka yra 
bendresnė už mokslo ir, žinoma, už filosofijos sąvoką, tai galima 
prie filosofinių svarstymų eiti, remiantis nepriklausomai nuo tiloso- 
fijos nusistatytomis pažiūromis į kultūros pažangą, į įvairias kultū- 
ros sritis. Tokios tat nepriklausomai nuo filosofijos, arba, kitaip 
sakant, nuo kritiško proto, nusistatytos pažiūros gali turėti tik sub- 
jektyvią vertę; dėl to tų subjektyvių pažiūrų įtakoje daromi filoso- 
tijos klausimų sprendimai negali irgi turėti kitokią, kaip tik sub- 
jektyvią vertę. 

Čia užsimirštama, kad kritiško mokslo srityje nieko iš tikrųjų 
negali būti pagrindinesnio už filosofiją. Giliausius kultūros klau- 
simus sprendžia juk filosofijos dalis, vadinama kultūros filosofija. 
Filosofijos juk yra dalykas spręsti klausimą apie kultūros pažangą 
bei vertę ir nustatyti kritiškai santykus tarp įvairių kultūros sričių. 
Taigi, norėti šituose dalykuose apsieiti be filosofijos pagalbos, tai 
reiškia norėti čia nusistatyti nekritiškas, tai yra tiesos nepaisančias 
pažiūras. 

Kultūros filosofija, kaipo pritaikomoji tilosofinė disciplina, nau- 
dojasi pagrindinesnių tilosofijos dalių tyrinėjimų rezultatais, kaip, 
antai, ontologijos, gnoseologijos, psichologijos, etikos. 

14. Daug kenkia gnoseologinei orientacijai įsigalėjęs naujai- 
siais laikais dogmatiškas subjektyvumas centriniais pasaulėžiūros 
klausimais. Daugelis eina prie filosofinių svarstymų jau aprioriš- 
kai nusistatę, kad tais klausimais kritiškas protas neturi kompeten- 
cijos ką nors pasakyti, kad čia valios, jausmų, ar kokių irraciona- 
lių interesų dalykas. Filosofija čia tat yra priklausoma nuo įvairių 
subjektyvių, irracionalių motyvų. Nenuostabu tat, kad jos gnoseo- 
logijoj laikosi subjektyvizmo, nes objektyvizmo gnoseologijoj gali 
rasti pagrindo laikytis tik tokios filosofinės sistemos, kurios rūpi- 
nasi ir centrinius pasaulėžiūros klausimus spręsti eidamos griežtų 
kritiškų metodų reikalavimais, kurios rūpinasi išlaikyti tilosofijos 
nepriklausomumą nuo šiokių ar kitokių irracionalių motyvų. 

Nors naujausiais amžiais daug kalbama apie kritišką, nepri- 
klausomą filosofiją ir norima tokiu būdu pabrėžti jos skirtumą nuo 
tariamai nekritiškos, tik ant teologijos pagrindų paremtos viduram- 
žių filosofijos, bet toks kalbėjimas reiškia ne ką kita, kaip menką 
viduramžių filosofijos pažinimą ir perdaug paviršutinį sprendimą 
apie modernąsias filosofines sroves. 

Tikrai kritiška filosofija galima laikyti tik tokia, kurioje ir patys 
pagrindiniai dėsniai, ir pačios pagrindinės, centrinės pažiūros ata- 
tinka visus kritiško proto reikalavimus. Tokios rūšies kaip tik ir 
yra garsiausia viduramžiais Tomo Akviniečio tilosotinė sistema. To- 
mas Akvinietis neatsisako nuo kritiško patikrinimo pačių pagrin- 
dinių logikos principų ir ontologinių kategorijų bei dėsnių; iš kitos 
pusės jis nemano centrinės pasaulėžiūros klausimų, kaip, antai, apie 
Dievo egzistavimą, apie dvasinę ir nemirtingą sielą, apie prigimtą 
žmogaus gyvenimo tikslą, spręsti su pagalba kokių nors kritiško proto 
nepatikrintų motyvų. Tomo Akviniečio pažiūromis, negalima filoso- 
fijoje remtis šiokiais ar kitokiais autoritetais, nepatikrinus kritiškai 
jų vertės; filosofija, einant jo nusistatymu, negali būti paremta ant 
teologijos, arba, kitaip sakant, ant Apreiškimo, nes kaip tik vienas 
iš filosofijos uždavinių yra kritiškai motyvuoti Apreiškimo fakto įti- 
kėtinumą. 

Tokiu būdu apie kritiškumui kliudantį filosofijos priklauso- 
mumą nuo religijos srityje nusistatymų tenka kalbėti ne Tomo Ak- 
viniečio adresu. Kitaip čia yra su pozityvizmu ir kantizmu. 

a) Pozityvizmas, antai, laikydamasis sensualistų dogmos, kad 
pojučių liudijimai yra vienintelė pažinimo versmė, laiko vertais 
mokslo vardo tik eksperimentinius ir observacija paremtus moks- 
lus, o nepripažįsta jokios mokslinės vertės centriniams pasaulėžiū- 
ros klausimams spręsti. Vadinasi, metafizikos dalykai, kaip, antai, 
priežastys, tikslai, Dievas, anot pozityvistų, yra tikram pažinimui 
visai neprieinami; taip pat nepasiekiamu daiktu nuosekliam pozity- 
vistui išrodo turėti absoliučią tikrenybę apie esančius tarp gamtos 
fenomenų santykių dėsnius. Tikrai pažintais dalykais pozityvistai 
gali laikyti tik tai, kas jų konstatuota praeityje ir konstatuojama da- 
bartyje. Ar konstatuoti fenomenai ir fenomenų dėsniai taip pat išro- 
dys ateityje, apie tai pozityvistai, vien pojučių nurodymais pasirem- 
dami, nieko tikra žinoti negali. 

Tačiau ir pozityvistai negali atsispirti įsitikrinimui, kad iš tikro 
egzistuoja jų faktinam pažinimui nežinomų dalykų, nes tai aiškiai 
ypač rodo mokslo pažanga: konstatuojami juk nauji faktai, suran- 
dami nauji dėsniai; pati sąmonės tekmė veda vis prie naujų feno- 
menų. Tuo būdu ir atkakliausiam pozityvistui sunku atsispirti nuo 
neišdildomo jausmo, kad tik dalelė fenomenų apšviesta jo faktinio 
pažinimo šviesa, kad nepabaigiama fenomenų daugybė nežinoma. 
Daugelis pozityvistų pripažįsta, kad jie jaučia ryšį su tų nežinomų 
fenomenų sritimi, nes kiekvienas žmogus esą savyje, savo santy- 
kiuose atvaizduojąs galų gale pagal visuotinės mechanikos dėsnius 
visą pasaulį; visetas savo santykiuos daro jam įtakos, o jis visetui. 
Anot tų pozityvistų, žmogus jaučia savo priklausomumą nuo viseto, 
supranta, kad nežinoma fenomenų dalis yra viršesnė, galingesnė už 
jį, už jo sąmonę; jo sąmonėje yra tik maža dalelė fenomenų, kuri, 
kaip kokia maža valtelė, plaukioja iš visų pusių apsiausta begali- 
nėmis fenomenų bangomis. Nenuostabu, sako jie, jei žmogus jau- 

čia šventą baimę ir reiškia pagarbą tai begalinės daugybės neži- 
nomų ifenomenų jėgai, jei reikale kreipiasi į tą paslaptingą jėgą, 
prašydamas pagalbos savo varguose, savo nelaimėse, savo negalėse. 
Kas gi jam gali pasakyti, kad jo maldavimai negali būti išklausyti? 
Apie tai, kas nežinoma, galima juk viską sakyti lygia teise; galima 
ir leistina tat visko tikėtis nuo tos paslaptingos jėgos, kas tik ga- 
lėtų sustiprinti sielą, pagelbėti gyvenimo reikaluose. 

Pozityvizmui išrodo, kad visi pasaulėžiūros srityje religiniai 
ginčai neturi pamato, kuomet apie tą nežinomą jėgą dėl to, kad 
ji nežinoma, galima visa ką lygia teise sakyti: visos tat religinės 
formos, visos religinės pažiūros tai tik subjektyvūs mūsų nusista- 
tymai tos nežinomos fenomenų paslaptingos srities atžvilgiu. Tik 
konstatuotų fenomenų srityje leistina esą teisėtai sakyti, kas gali- 
ma ir kas negalima, o ne anoje srityje. 

Kartą sutikus su pozityvizmo pradžios punktu, kuriuo yra 
sensualistinis empirizmas, paskui jau nėra kaip atsilaikyti, kad ir 
nuo didžiausių prietarų religijos srityje, kurioje tikras pažinimas, 
pozityvizmo nuomone, nieko visai tvarkyti neįstengia. 

b) Daug kam išrodė, kad radikaliausia kritiškumo atžvilgiu 
filosofinė Kanto sistema, jo nustatyta pasaulėžiūra. Tuo tarpu Kan- 
tas savo metafiziką stato ant moralinio dogmatizmo pagrindų; 
Kantas priima absoliučios dorinės pareigos sąmonę, kaipo nereika- 
lingą kritiškos savo vertės patikrinimo faktą, ir ant jo paremia 
Dievo egzistavimo, sielos nemirtingumo, laisvos valios pripažinimą. 
Kanto pasekėjai, nusistatydami pasaulėžiūros pagrindus, laikėsi 
taip pat šiokio ar kitokio subjektyvaus dogmatizmo. J. G. Fichtė, 
antai, stačiai skelbė, kad pagrindiniai nusistatymai apskritai pasau- 
lėžiūroje ir filosofijoje — tai laisvo, objektyviais motyvais nevar- 
žomo apsisprendimo dalykas. 

Filosofijos istorija ir dabartinis daugelio filosofinių sistemų 
charakteris aiškiai parodo, kad, kai manoma neišgalint kritiškai filo- 
sofiškai centrinių pasaulėžiūros klausimų išspręsti, tada lengvai su- 
tinkama filosofijoj tenkintis nors ir neturinčiomis tvirto pagrindo 
subjektyviomis pažiūromis ir nesisieloti čia kritišku objektyvios 
tiesos ieškojimu. 


-=BEEREHREE=- 


Pagrindinių gnoseologijos faktų ir 
sąvokų išsieiškinimas. 


Nevienas filosotas teisingai yra pastebėjęs, kad svarbiausias 
dalykas tilosotijoj, o ypač gnoseologijoj su visu kritiškumu nusta-- 
tyti faktus, nuo kurių konstatavimo ir nuo kurių ypatybių įsisą- 
moninimo tenka čia svarstymai pradėti. Mažiausias neapsižiūrėji- 
mas, mažiausia klaida čia padaryta, pasirodo, tolesnėse išvadose 
dažnai veda prie neapsakomai žalingų rezultatų. Ne tik faktus, bet 
ir sąvokų reikšmę reikalinga, kaip reik, nusistatyti, nes nuo to 
labai priklauso tolimesnių svarstymų sėkmingumas. 

Žinoma, kad gnoseologijai pagrindiniai faktai — tai pažini- 
mo faktai, kad pagrindinės sąvokos — tai pažinimo sąvoka, paži- 
nimo subjekto ir objekto supratimas, tiesos ir tikrumo sąvokos, 
immanentiškumo ir transcendentiškumo supratimas. Visus šituos da- 
lykus tenka giliau įsisąmoninti, kritiškai jų ypatybes patyrinėti ir 
tiksliai jų reikšmę nusistatyti. 


* k 


Pradėsime nuo pažinimo faktų ir pažinimo sąvokos. Svarbu čia 
iš pradžių įsisąmoninti, iš kur gnoseologas gauna tuos faktus, kaip 
atsiranda pats gnoseologas, kaipo toks, į ką reikia kreipti ypatingo 
dėmesio, ko neleistina užmiršti tuos faktus sau prisistatant. Toliau 
svarbu suprasti esmines, pagrindines pažinimo faktų ypatybes, 
pažinimo būdų įvairumą, bendrų ir specialių pažinimo svarstymo 
punktų charakterį, pažinimo sąvokos santykį prie pagrindinesnių 
už ją sąvokų. 

Situos dalykus besvarstant mums paaiškės, kaip ir ką at- 
sakyti į daugelį madoje esančių gnoseologinių teorijų keistus 
nusistatymus ir kaip surasti nevieną gnoseologą varginančių keb- 
lių klausimų išsprendimą. 

I. Kalbant apie pažinimo faktus pirmučiausia tenka pastebėti, 
kad gnoseologas tų Taktų patsai iš nieko nesukuria. Juk jeigu 
nuo gnoseologo užsimojimo pareitų tų faktų egzistavimas ir jų 
charakteris, tai ir jokių  gnoseologinių klausimų žmogui negalėtų 
kilti, Ir patsai gnoseologas, kaipo tokis, atsiranda tik dėl to, kad 
tos rūšies faktai jam prieš užsiėmimą filosofija apskritai ir gnoseo- 
logija ypatingai buvo jau žinomi ir buvo jam puolę į akį tam tikri: 
keblumai, neleidžiantieji taip greitai daug ką permanyti, kas juos 
liečia tiesos atžvilgiu; tai privertė turintį atatinkamą išsilavinimą 

žmogų jais gyvai susidomėti, užsiimti, būtent, gnoseologiniais klau- 
simais, trumpai sakant, tapti gnoseologu. 

Iš čia aišku, kad pažinimo faktai, apskritai ėmus, yra pirmesni 
negu gnoseologiniai svarstymai. Pažinimo faktai tad turi ir savo 
ypatybes nepriklausomai nuo gnoseologijos. Gnoseologijai ir paži- 
nimo faktai ir tų faktų ypatybės yra duomens, kuriuos ji sau rū- 
pimais atžvilgiais imasi tyrinėti, bet negali turėti savo uždaviniu 
juos pakeisti, juos kitaip nušviesti, kitaip sau prisistatyti negu jie 
yra savyje nepriklausomai nuo gnoseologijos mokslo. Įžiūrėjimas, 
konstatavimas, kas jie yra, kaip su jais yra rūpimais atžvilgiais, ne- 
priklausomai nuo įžiūrėjimo proceso — tai pagrindiniai gnoseologi- 
jos uždaviniai. 

Iš čia eina sekančios išvados: 

1) Gnoseologijai turi rūpėti išaiškinti, ar galimas ir kaip ga- 
limas savyje nesudrumstas ir faktų nesudrumsčiąs įžiūrėjimas. Jei 
gnoseologija apskritai yra galima, tai turi būti tokio įžiūrėjimo pas 
žmogų galia. Jei kas tokios galios nenori pripažinti, tasai tokiu 
būdu patsai sau užkerta kelią prie gnoseologinių svarstymų ir ne- 
turi jokio protingo galimumo kokį nors nusistatymą gnoseologijoj 
be sau pačiam prieštaravimo reikšti. 

2) Gnoseologas arba tas, kurs nori gnoseologijos klausimų 
srityje ką nors sakyti, turi atsiminti, kad jis nėra gnoseologu gi- 
męs, kad jis nėra iš kaž kur užbaigtu ar neužbaigtu gnoseologu 
į mūsų žemę patekęs. Pirma negu jis pradėjo filosotuoti, jis turėjo 
įgyti atatinkamą pasiruošimą, daug ką sužinoti iš įvairių mokslų ir 
gyvenimo sričių. Ir gnoseologas turėjo pirma pereiti kūdikystės ir 
vaikystės gyvenimo periodą, kuriame apie jo filosofavimą ir kalbos 
negali būti. Buvo laikas, kada apie jį, kaipo apie mąstančią esybę, 
nebuvo prasmės kalbėti. Buvo laikas, kada jo visai nebuvo, nors ir 
prieš jo gimimą buvo daug įvairių esybių. 

Tas, kurs vėliau įgijo sugebėjimo užsiimti gnoseologijos klau- 
simais, jam pirmiau rūpėjo daug kas kita. Ir filosofui šalia filoso- 
favimo rūpi ir turi rūpėti savo laiku ir miegas ir valgis ir rūbai ir 
su kitais žmonėmis reikalai. Gnoseologas yra ne tik mąstanti esybė, 
bet ir esybė, kuri turi valios pasiryžimų, širdies jausmų, kuri turi 
kūną, esantį santykyje su kitais materialiniais daiktais. 

Tai savaime aiškios tiesos, kurias joks žmogus negali rasti 
protingo pagrindo neigti. Tų tiesų negali turėti protingo pagrindo 
neigti gnoseologas — nei pradėdamas savo gnoseologinius svar- 
stymus, nei juos suvesdamas į sistemą. 

O jeigu taip, tai visi gnoseologiniai nusistatymai, kuriais 
einant tektų neigti ar tai išorinio pasaulio egzistavimą, ar tai kitų 
žmonių egzistavimo pažinimo galimumą, pasirodytų aiškiai esą klai- 
dingi. Reikšti abejojimą apie tokius dalykus, be kurių neįmanomas 
paties gnoseologinio galvojimo galimumas arba juos neigti, tai reiš- 
kia kvestijonuoii tą bazę, ant kurios tik ir galimas šioks toks gno- 


Pagrindinių gnoseologijos faktų ir sąvokų išsiaiškinimas. T5 


seologijoj pasisakymas; neigiant tą bazę arba apie ją abejojant, ne- 
tenka tada stačiai jokios prasmės ir neigimas ir abejojimas. 

Gnoseologijos uždavinys negali būti nepripažinti savaime aiš- 
kių tiesų. Gnoseologija negali tai neigti arba apie tai abejoti, be ko 
nebūtų prasmės kalbėti apie bet kokią gnoseologiją. Negali juk 
-atsirasti gnoseologinių svarstymų, taigi ir gnoseologijos, be žmo- 
nių, kurie tais svarstymais užsiimtų, ir be jų pasiruošimo tiems 
svarstymams.  Gnoseologija turi tad pripažinti visas sąlygas, be 
kurių gnoseologai ir ji negali atsirasti, ir visus tuos dalykus, kurie 
su tomis sąlygomis yra šiaip ar taip susiję. Sitos sąlygos ir šitie 
dalykai įsisąmoninti — tai reiškia imti kritiško pažinimo galimumo 
sąlygas pagrindiniau negu, pavyzdžiui, tai yra daręs Kantas savo 
„garsiuose veikaluose ar Husserl savo fenomenologijos moksle. 

Gnoseologas turi pareigos sąmoningai, kritiškai elgtis savo 
gnoseologiniuose svarstymuose, bet jis negali turėti protingo pa- 
grindo ignoruoti visas tas savo praėjusio gyvenimo sąlygas ir visus 
tuos dalykus, be kurių jis būtų negalėjęs prieiti prie savo gnoseo- 
loginių svarstymų. 

Zinoma, gnoseologas nieko negali pripažinti tikra, ko jis kri- 
tišku būdu negalėtų patikrinti. Bet jeigu jam nepavyktų savo užsi- 
motoje sistemoje sutalpinti tai, kas yra būtina gnoseologijos gali- 
mumo sąlyga, tai jam tektų į tai žiūrėti, kaipo į nepavykimą susi- 
derinti su tikrais faktais, prieš kuriuos reikšti kokį nors nusista- 
tymą būtų, aišku, neprotinga. 

Iš čia štai kas seka: gnoseologijoj įrodyti, kad kiti žmonės 
egzistuoja, kad nėpriklausantieji nuo mintijimo daiktai egzistuoja, 
kad ne viskas yra mintijimas, įgija visai kitos prasmės, negu daž- 
nai filosofų manoma. Įrodyti čia reiškia kritiškai įsisąmoninti, kaip 
mes logiškai, išeidami iš tam tikrų punktų, galime prie jų pripa- 
žinimo prieiti, žinant jau iš anksto, kad mes negalime turėti protingo 
pagrindo tų dalykų egzistavimą neigti. 

3) Iš čia aišku, kad negali turėti prasmės desperatiškas daug 
pas ką iš filosofų realizmo problemos statymas. Įsisąmoninant čia 
nurodytas gnoseologijos galimumo sąlygas, savaime paaiškėja rea- 
lizmo pozicijos tikrumas. Juk be kitų daiktų egzistavimo pripaži- 
nimo neįmanoma suprasti, kaip galimas gnoseologo genezis, į vieną 
kritišką mintijimą juk nesutalpinamas gnoseologo gyvenimas (jis juk ir 
valgo ir miega ir vaikščioja ir daug ką kita daro). 

4) Iš čia taipgi aišku, kad pripažįstamas čia realizmas priei- 
namas ne tuo keliu, kuriuo rišamas klausimas tarp idealizmo, ir 
realizmo, tarp betarpiško ir tarpiško arba kritiško realizmo. Cia 
prie pripažinimo realizmo prieinama, įsisąmoninant, kaip galimas 
yra gnoseologijos svarstymų atsiradimas arba kaip galimas gno- 
seologas, kaipo tokis; o tenai (idealizmo ir realizmo, betarpiško ir 
tarpiško ar kritiško realizmo ginče) žiūrima pirmoj eilėje į santykį 
tarp pažįstančio subjekto, pažinimo vyksmo ir pažinto objekto. 

Šito realizmo konstatavimas yra pagrindinesnis dalykas ir ši- 
tuo (gnoseologijos galimumo sąlygas nurodant) būdu aiškiausiai 
realizmo tiesa atsiskleidžia. 

Šitas realizmas negali būti vadinamas naiviu, nes jo konsta- 
tavimas, kaip matėme, vyksta kritiško įsisąmoninimo keliu, kritiško 
konstatavimo keliu. 

Jis nėra kritiškas realizmas nei Lekarto nei Kūlpes prasmėje, 
nes prie išorinės realybės mes čia neprieiname, išeidami iš tokių 
ar kitokių samprotavimų apie idejas, taigi tarpiškai. 

Jis nėra nė betarpiškas realizmas tų gnoseologų prasmėje 
(pav., Noel, Tonguedec, Willems, Michelitsch), kurie prie realizmo 
pripažinimo prieina, tyrinėdami pažinimo objektą. 

Kai kurie filosofai, kaip antai E. Gilson !), priėję prie realiz- 
mo pripažinimo, įsisąmonindami pažinimo faktų kontekstą, kalba 
apie metodišką realizmą. Bet juk metodiškai prie realizmo mano 
einą ir kritiško ir betarpiško realizmo atstovai! 

Mano čia konstatuotam realizmui tiksliausiai, man rodos, tiks 
pavadinimas „gnoseologiniu fundamentaliniu realizmu“ arba trum- 
piau „fundamentaliniu realizmu“. 

Il. Pažinimo faktai, kuriuos akivaizdoj iš pat pradžių turi 
gnoseologas, nėra vieninteliai, nėra be konteksto su kitais faktais. 
Žinoma, pažinimo faktus galima atotraukos būdu svarstyti skyrium 
nuo kitų faktų, bet kritiškoj gnoseologijos yra neleistina apie tą 
atotrauką (abstrakciją) užsimiršti ir paskui sau laužyti galvą, ar 
pažinimas gali turėti kokių nors sąryšių, santykių su tuo, kas nėra 
pažinimas. 

Pažinimo faktai yra duomens ne tik gnoseologijai, bet ir ki- 
tiems mokslams ir nemoksliniam pažinimui. Su gnoseologija ne- 
visi žmonės yra susipažinę, pažinimo gi faktų visi turi. Į paži- 
nimo faktus negnoseologiniame svarstyme žiūrima ne tik kaipo į 
duomenis, bet kaipo į dalykus šalia kitų dalykų, su kuriais paži- 
nimo dalykai yra susiję, turi sąryšio, turi santykių. Yra pas žmo- 
nes norų, pastangų, įvairių reikalų, pažinimas nurodo daug daiktų. 
Užtat, kai pažinimo faktai, imami gnoseologijos svarstymui, tai apie 
tik ką čia suminėtus dalykus nereikia užmiršti. Svarstant pažinimo 
taktus, negalima ignoruoti tą kontekstą, kuriame tie faktai yra ne- 
filosofiniame, nemoksliniame pažinime ir gyvenime. Kai nuo to 
konteksto daroma abstrakcija, tai reikia atsiminti, kad abstrakcija 
čia negali reikšti to konteksto panaikinimą. Reikia gnoseologui 
neužmiršti, kai jis susiduria su klausimais apie realybę, kad pažini- 
nimo faktai pirmučiausia yra randami kontekste, kuriame yra ir 
įvairių kitų faktų, ir kad tame kontekste pažinimo faktai figūruoja 
ne tik kaipo duomens svarstymui, bet ir kaipo dalykai, turintieji 

įvairių sąryšių ir santykių su kitais dalykais, kurie nėra pažinimo 
dalykais. 

Šitas tiesas gerai įsisąmoninus, ir vėl paaiškėja, kad ftundamen- 
talinio realizmo pozicija nėra reikalinga ypatingų įrodymų, bet tik 
įsisąmoninimo, konstatavimo, iš kur gnoseologija ima svarstymams 
pažinimo faktus ir kad jie yra randami ne izoliuoti, bet kitų faktų, 
kitų dalykų realiame kontekste. Kaip negalima paneigti pažinimo 
žaktų realumo, taip negalima nepripažinti ir realumo to konteksto, 
kuriame tie faktai yra. 

III. Iš to, kas iki šiol pasakyta, aišku, kad realių daiktų eg- 
zistavimo pripažinimas nėra tai  gnoseologinių, kaipo tokių, tyri- 
nėjimų išvada, bet ių egzistavimą tenka pripažinti, kaipo faktą, be 
kurio pripažinimo būtų neįmanomas tinkamas pažinimo faktų ir 
gnoseologijos galimumo supratimas. 

Iš čia taipgi aišku, kaip į gnoseologijos klausimus galima ir 
reikia žiūrėti, atsižvelgiant į to konteksto dalykus, su kuriais paži- 
nimo faktai yra tikrame sąryšyje ir santykyje. 

Tokiu būdu paaiškėja, kad gnoseologija, kaip ji yra supran- 
tama daugelio Dekarto, Locko, Kanto ir Comte'o pasekėjų, stovi 
ant klaidingo pagrindo, nes ji nepaiso minėto konteksto ir sten- 
giasi visą realybę rekonstruuoti iš abstrakčiai (nuo to konteksto) 
imamų pažinimo faktų; reikia pabrėžti, kad abstraktumas čia reiškia 
visišką to konteksto nepaisymą. Deja, reikia pripažinti, kad dau- 
gelis ir aristotelikų ir tomistų naujaisiais laikais buvo ir yra dau- 
giau ar mažiau pasidavę to abstraktaus gnoseologizmo dvasiai; tik 
didžiųjų savo mokytojų, Aristotelio ir Tomo Akviniečio pažiūrų 
gerbimas juos saugoja nuo žymių abstraktaus gnoseologizmo iš- 
krypimų. Suprantant, kad gnoseologija imasi svarstyti tik pažinimo 
faktus, o ne visus konteksto, kuriame tie faktai randami, dalykus, 
tuo pačiu darosi aišku, kad gnoseologija negali būti laikoma visam 
kam pagrindiniu mokslu, kad, pavyzdžiui, ontologijos klausimai 
plačiau ir giliau siekia. 

IV. Einant prie pačių pažinimo faktų tikslesnio supratimo, 
pirmučiausia kyla klausimas apie pažinimo definiciją (aptarimą). 
Cia reikia pasakyti, kad pažinimas priklauso prie tų dalykų eilės, 
kurie yra savaime aiškūs, kurių dėl to aiškinti su aiškesnių pagalba 
nėra galimumo. (Galima ir reikia nustatyti jo santykius su kitais 
dalykais, kiek tai reikalauja tas punktas, iš kurio į jį žiūrima. 

1) Pažinimas nėra tas pats, ką sąmonėje esančių įvykių sau 
prisistatymas. Tie, kurie identifikuoja pažinimą su sąmone, veda 
prie gnosecloginio idealizmo, sakydami, kad galima esą pažinti tik- 
tai tai, kas yra sąmonės ribose. Jie užsimiršta, kad reikia skirti 
tiesioginį pažinimą nuo reflektyvaus pažinimo, kad kas kita yra 
pažinti medį, o kas kita yra daryti retleksiją apie medžio pažinimą; 
kas kita yra pats medis, tiesioginio pažinimo nurodomas, o kas 
kita yra refleksijos būdu svarstoma medžio ideja. Bet apie tai 

pakankamai esu kalbėjęs, kai esu kritikavęs gnoseologinio idealiz- 
mo poziciją. 

Pagaliau, retlektyvus pažinimas tai nėra kokiam be langų ir 
be durų narvelyje vykstąs procesas. Atsigręžimas į tiesioginį paži- 
nimą nėra tai būtinai atsigręžimas į tiesioginį pažinimą, kaipo ak- 
tą, kaipo sielos pergyvenimą, bet gali tiesioginį pažinimą lydėti 
iki pačiam objektui ir net gali įsižiūrėti į tą tiesioginio pažinimo 
su objektu betarpišką santykį. 

Reflektuojantis pažinimas nėra tai koks materialinis procesas, 
už tai į jį ir negalima žiūrėti, kaipo į kokį narvelyje užsidarymą. Ir 
reflektuojantis ir tiesioginis pažinimas savo dvasine šviesa nusi- 
šviečia savo žvilgsniui kelią ir į praeitį, ir į ateitį, ir į įvairiausius 
daiktus. 

2; Pažinimas nėra tai objekto kūrimas, objekto sudarymas. 
Kitaip išeitų, kad negali būti klaidingo pažinimo. Be to, pažinimo 
objektas, kaipo tokis, nesikeičia nuo jo pažinimo. Ar kokį dalyką 
pažįs vienas ar daugiau žmonių, tai nuo to tas pažinimo objektas nie- 
ko neįgyja ir nieko nenustoja. Tuo tarpu, kad kūrimas, objekto. 
sudarymas negali būti be įtakos objektui. 

Kas norėdamas kokį daiktą pažinti įneša į savo pažinimo ob- 
įektą kokių nors savo subjektyviimų, kaip nors kitaip daiktą pri- 
sistato, negu jis yra iš tikrųjų, tai tada teisingai sakoma, kad jis 
daikto tikrai nepažįsta, kad jis klysta. 

3) Pažinimas tai yra įžiūrėjimas kas yra daiktas, kokios jo ypa- 
tybės, koki jo santykiai. Pažinimas tai yra prisistatymas sau daikto 
taip, kaip jis yra nepriklausomai nuo prisistatymo proceso. 

Bet kai kurių sakoma, kad mes pažįstame tik daiktų fenome- 
nus, o ne daiktus, kaip jie yra iš tikrųjų. Į tai reikia atsakyti, kad 
pripažinimas fenomeno, kaipo skirtino nuo daikto, yra nesąmonė. 
Kai paaiškėjo, kad pažinimas nėra objekto fabrikavimas, tai paži- 
nimas gali reikšti tik įžiūrėjimą to, kas yra savyje nepriklausomai 
nuo įžiūrėjimo proceso. Kokia prasmė tad yra kalbėti apie skirtiną 
nuo daikto savyje fenomeną? Fenomenas gali turėti protingą reikš- 
mę tik kaipo mūsų tam pažinimui prieinama realybės dalis; kad 
mūsų pažinimas ne perima savo žvilgsniu visos realybės visame 
jos turtingume ir įvairume, tai savaime aiškus dalykas. Fenomenas 
negali būti protingai suprantamas, kaip koks subjektyvus daikto. 
pridengimas, kaip koks pažinimo daiktą neduodantis pamatyti pa- 
ravanas. 

4) Žmogaus pažinime reikia būtinai skirti pažinimo vyksmą 
(procesą) nuo pažinimo objekto. Pažinimo vyksmas yra individualus, 
gali būti kartojamas, skirtinas pas įvairius žmones, pažinimo objek- 
tui esant tam pačiam. Pažinimo objektas gali būti geriau ar blogiau, 
aiškiau ar netaip aiškiai pažintas, pačiam objektui nesikeičiant. 

Iš čia aišku, kad pažinimo vyksmo negalima identifikuoti su 
pažinimo objektu, ir dėl to ypatybės, kurias turi pažinimo vyksmas, 

nėra identiškos ypatybėms, kurias turi pažinimo objektas. Dėl to 
skirtumo tarp pažinimo vyksmo ir pažinimo objekto idealistų, sub- 
jektyvistų argumentai, paremti pažinimo vyksmo ypatybių nurody- 
mais, negalį turėti įrodomos galios, kai kalbama apie pažinimo ob- 
jektą ir jo ypatybes. 

Pažinimo objektas yra visada transcendentiškas tam pažinimo 
vyksmui, kuriuo jis įžiūrimas, suvokiamas, pažįstamas. Nėra tad jo- 
kio priešingumo pažinimo vyksmo prigimčiai, kad pažinimo objek- 
tas galėtų būti ir iš išorinės realybės srities, nes juk ir psichinio 
gyvenimo dalykai, kaipo pažinimo objektai yra pažinimo vyksmui 
transcendentiški. Iš tikro, kai pažinimas, kaipo tokis, nėra objekto 
sukūrimas, kai jis yra iš esmės įžiūrėjimas to, kas yra daikte, ko- 


*y0— 


m -— 


pakitėjimų ir tame daikte, kuris veikia, ir tame, kurį veikia. Už tai 
negalima pažinimo srityje kelti tokių priekaištų, lyg čia turėtume 
reikalo su materialiniais įvykiais. Iš to, kad mes nesuprantame, kaip 
galėtų pažįstančiame subjekte, jei pažinimas būtų materialinis pro- 
cesas, atsirasti kokia žinia, nepareinanti iš subjekto vidaus, bet pa- 
reinanti iš išorinės realybės, tai mums tokio keblumo nesudaro, kai 

2) Jeigu kalbėti, kas čia pažinimo reikale svarbiau, ar pažįs- 
tantis subjektas ar pažinimo objektas, tai greičiau teks svarbumo. 
atžvilgiu pirmenybę pripažinti objektu. Mat, pažinimo tikslas, 
pažinimo buvimo racija yra įžiūrėti, išreikšti dalyką, tai yra 
objektą. Ir subjektas juk yra sužinomas ne kitaip, kaip 
tapdamas pažinimo objektu; nes juk visoks pažinimas, neišskiriant 
tad nė subjekto, įvyksta, kaipo įžiūrėjimas objekto. Cia yra tik tas 
skirtumas tarp subjekto ir kitų pažinimo dalykų, kad subjektas gali 
būti tik reilektyvaus pažinimo, reilektyvaus įžiūrėjimo dalyku, tuo 
tarpu kai kiti dalykai yra prieinami ir tiesioginiam pažinimui. 

Bet iš to, kad subjektas, ir visa, kas subjektui priklauso, gali 
būti tik reflektyvaus pažinimo objektu, išeina, kad subjektas negali 
būti pirmuoju pažinimo objektu. Mat, kad būtų galima reilektuoti, 
reikia jau būt šį-tą tiesioginiu būdu pažinus, kitaip, nesant į ką ret- 
lektuoti, ir pati refleksija negalėtų įvykti. Taigi pirmuoju pažinimo 
objektu gali būti tik išorinė realybė; šita prasme galima tad kalbėti 

apie tai, kad tiesioginis arba betarpiškas realizmas turi tvirtą pagrindą. 

3) Iš čia suprantama, kodėl ne subjektyvi esybė, o esybė ap- 
skritai yra pagrindinis pažinimo objektas. Iš čia taipgi suprantama, 
kad ir prie subjektinės realybės pažinimo vertinimo tinka tie patys 
ant esybės ypatybių paremti pagrindiniai dėsniai (tapatybės, prieš- 
taravimo ir t. t). Mat, ir subjektas yra esybė ir turi bendrąsias esy- 
bės ypatybes, kaip ir visi objektai; kaip matėme, ir subjektas tik 
objekto būdu yra pažinimui prieinamas. 

Zinoma ir iš to, kad visa, kas tik egzistuoja, yra esybė, tai ir 
dėl to subjektas gali ir turi būti svarstomas iš esybės ypatybėmis 
paremtų dėsnių punkto. 

Be to, tenka atsiminti, kad pažįstantis subjektas, yra ne tik 
pažįstančioji esybė, bet ir turinčioji norų, pasiryžimų, įvairius dar- 
bus dirbanti esybė. Toje pačioje esybėje drauge su pažinimu yra 
ir kitų dalykų. Pats pažinimas yra ypatinga vyksmų rūšis. Tad ir 
šitais atžvilgiais žiūrint į pažinimo subjektą, darosi aiškiai supran- 
tama, kad prie subjekto gali ir turi būti pritaikyti tie patys pagrin- 
diniai dėsniai, kaip ir prie kitų esybių. Taigi, ir šitai turint atmin- 
tyje, aišku subjektyvizmo klaidingumas. 

4) Kadangi ir subjektas ir visa, kas yra subjekto, gali būti 
pažinta, kaipo įžiūrėjimas objekto, užtai yra prasmės kalbėti apie 
objektyvų subjekto pažinimą, kaipo tiesą atatinkantį pažinimą. Tuo- 
tarpu gi subjektyvus kokio nors dalyko pažinimas neturi iš savęs 
"tiesos pažinimo prasmės. 

5) Kadangi esame įrodę, darydami gnoseologinių srovių ap- 
žvalgą, jog nėra jokio protingo pagrindo pripažinti mumyse įgimtų 
idejų egzistavimą, tai aišku, kad pažinimo galios turi gauti sau 
turinį iš skirtino nuo jų dalyko. Tokiu būdu kiekvienas atskiras 
pažinimo turinys, kiekvienas naujas pažinimo turinys — tai vis 
„aiškūs liudininkai, kad turi tiesą betarpiškas realizmas. 

Iš tikro reikia pripažinti, kad visi mūsų pažinimo elementari- 
niai turiniai yra gaunami per įžiūrėjimą to, kas yra pačioje realy- 
bėje. Net ir svajonių, haliucinacijų turinių elementai negali netu- 
rėti sąryšio su gautais iš realybės pažinimo turiniais; klaida čia 
įvyksta tik dėl to, kad tie turiniai klaidingai kombinuojami, klaidin- 
gai sujungiami ar atskiriami. Bendrai ėmus, pažinime klaida, kaip 
turėjome progos jau minėti, įvyksta tik dėl klaidingo realių turinių 
sugrupavimo, kitaip sakant, dėl analizėje ar sintezėje jų vieno su 
kitu sumaišymo. 

VI. Esame jau minėję, kad patį pažįstantį subjektą mes galime 
pažinti tik įsižiūrėję į jį kaipo į objektą. Sičion turime pažymėti, 
kad pažinimo objektas nėra tik objektu, bet jis savo įtaka paruo- 
'šia objektą, kad jį galėtų pažinti. Pažįstantis subjektas turi gauti 
„atatinkamą savyje esančių galimybių apsprendimą iš objekto, nes 
kitaip to objekto pažinti negalėtų. Kad galėtų pažįstantis subjektas, 
pavyzdžiui, išgirsti kokį garsą, jo girdėjimo galia turi gauti iš ob- 
„jektyvios realybės atatinkamą apsprendimą. 

Pažįstantis subjektas, kadangi tiesos pažinime turi objektą iš- 
reikšti, tai turi turėti savyje tai, kuo galėtų tą objekto išreiškimą 
padaryti, kitaip sakant, subjektas turi būti objekto įtakoje. 

Toji objekto įtaka subjektu yra pirmesnė už pažinimo 
aktą. Toji objekto įtaka yra ontologinės rūšies, nes be atatinkamo 
savo esybėje įvykusio suformavimo pažinimo aktas negalėtų įvykti. 
Pažinime turi būti toks pat turinys subjekte, kad juo būtų galima 
išreikšti tokį pat turinį objekte. Kuomet aš sakau aš tą ir tą pa- 
žįstu, tai galima tai išreikšti kitais žodžiais, sakant, aš esu tą ir tą 
pažįstąs, mano pažinimas yra teisingas išreiškimas to, kas yra ob- 
jekte. Tik atatinkamoje tad objekto įtakoje pažįstantis subjektas gali 
tą įžiūrėti, kuomi jis yra objekto įtakos apspręstas. 

Tiesos pažinime turi buti susiderinimas tarp pažįstančio sub- 
jekto ir objekto. Be tokio susiderinimo subjektas negalėtų išreikšti, 
kas yra objekte, nes neturėtų tam realios formos. 

itoje tad prasmėje Aristotelis ir Tomas Akvinietis kalba, kai 
tiesa pažįstama, apie pažįstančio subjekto ir objekto vienybę, apie 
asimiliaciją tarp subjekto ir objekto, apie adekvaciją (tolygumą) tarp 
pažinimo galios ir objekto, apie konformiškumą tarp pažinimo ga- 
lios ir objekto (adaeguatio rei et intellectus, contormitas rei et 
intellectus), apie tai, kad siela tam tikru būdu pažinimo vyksme 
darosi visu kuo (anima facta est fieri omnia), kas tik yra pažinimo 
turiniu. 

VI. Iš to, kas tik-ką pasakyta, aišku, kad pažįstantis subjektas 
tik su objekto pagalba gali objekte įžiūrėti, tai ką jis (subjektas) 
išreiškia. 

Pirmiau veikia objektas subjektą; tik priklausomai nuo ob- 
jekto įtakos, įvyksta atatinkamas pažįstančio subjekto aktas, bū- 

tent, atatinkamo dalyko įžiūrėjimas objekte. Pažinimo galia, objekto 


Taigi pažinimas yra rezultatas ontologinės objekto įtakos ir 
subjekto pažinimu išreiškimo, įžiūrėjimo, su tos įtakos pagalba, kas 
yra objekte. Objekto įtaka yra ontologinės srities, ji nėra pažinimas; 
pažinimas įvyksta tik, kai pažįstantis subjektas objekto įtakoje vei- 
kia, tai yra, įžiūri, kas yra objekte. 

Tokiu būdu pažinimo supratimas, kokį čia paduodame, su- 
tinkamai su Aristoteliu ir Tomu Akviniečiu, skiriasi iš vienos pu- 
sės nuo sensualistų, kurie supranta pažinimą kaipo gryrą pasy- 
vumą, o iš kitos pusės skiriasi nuo kantizmo ir visokio idealizmo, 
kur pažinimas suprantamas, kaipo objekto formavimas, kūrimas. 

VII. Iš viso to, ką iki šiol esame kalbėję apie pažinimą, aiš- 
kiai matome, kaip giliai ir vispusiškai yra pagrįsta objektyvizmo 
gnoseologijoje pozicija. Subjektyvizmas neturi jokio protingo pa- 
grindo iaktuose; jis nesutaikomas yra su tikromis pažinimo taktų 
ypatybėmis ir veda pris aiškių nesąmonių. 

* 


* * 

Viena iš pagrindiniausių gnoseologijos sąvokų yra tiesos są- 
voka. Toji sąvoka yra reikslinga dėl to ypatingai rūpestingo išsi- 
aiškinimo. 

I. Negalima nė pradėti nei gnoseologinių svarstymų ir nė 
jokio kritiško, kad ir nesistematizuoto galvojimo be šiokio tokio 
supratimo apie tiesą. Žinoma, kas kita yra žinoti visą pilnumoje 
tiesą apie visas esybes, kas kita suprasti, ką reiškia žinoti tiesą 
apie tokį ar kitokį dalyką. Šitoje paskutinėje prasmėje apie tiesą 
didesnę ar mažesnę nuovoką turi kiekvienas parėjęs į protą žmo- 
gus. Šitoje prasmėje tiesos supratimas yra pas žmones ir prieš- 
moksliniame pažinime. Tai yra faktas, kuriuo remiantis tik ir gali 
atsirasti kritiškas svarstymas. Kritiškas svarstymas gali ir turi tie- 
sos supratimą pagilinti, patobulinti, bet, aišku, jis jo nesugalvoja. 

Ar šioks tad ar kitoks gnoseologijoj nusistatymas negali ne- 
suponuoti jau turimo supratimo apie tiesą, nes toks nusistatymas 
negali būti be šiokius tokios refleksijos apie pažinimo vertę taigi, 
be šiokios ar tokios pažinimo kritikos. Ir subjektyvizmo ir >skepti- 
cizmo pozicija jokiu būdu neįmanoma galvojime turėti be pažinimo 
vertinimo tiesos atžvilgiu. 

II. Bet kaip pažinimo, taip ir tiesos supratimo ir mažiausia 
klaida veda paskui prie didžiausių nesąmonių. Už tai svarbu tą iš 
nemokslinio pažinimo pirmučiausia gaunamą faktą stengtis gerai 
įsisąmoninti, kad su tuo faktu kokiu nors būdų tam tikrose aplin- 
kybėse nebūtų susijusios kokios klaidingos priemaišos 

1) Paprastas, rodos, ir nesimokinusiems žmonėms aiškus yra 
toks tiesos supratimas, kuriuo pasakoma, kad tiesa yra tada, kada 
mūsų pažinimas atatinka dalyką, kad mūsų pažinimas tikrai išreiškia 
tą dalyką, apie kurį tada galvojam. Deja, yra filosofų, kurie šitokio 
tiesos supratimo nesilaiko. Suminėsime čia bent žymesnes tas sa- 
votiškas apie tiesos supratimą pažiūras. 

a) Kantas su savo pasekėjais tiesa vadina proto sutikimą pa- 
ties su savim. Girdi, daikto, kaip jis yra savyje, žmogui teorišku 
protu pažinimas esąs neprieinamas, tad nėsą pagrindo kalbėti apie 
tiesą, kaipo pažinimo atatikimą pačiam dalykui, o tik galima čia esą 
kalbėti apie tiesą, kaipo išvengimą prieštaravimų galvojime, kaipo 
minčių sutikimą tarp savęs. 

Bet toks tiesos supratimas veda prie aiškių nesąmonių. Juk 
ir fantazijos duomenimis pasirėmus, kaipo medžiaga, galima paskui 
logiškai sukombinuoti be prieštaravimų minčių tarpe ilgiausį pasa- 
kojimą, bet tokio kurinio nieks juk nevadins atatinkančiu tiesą. Pa- 
sirėmę fantazijos duomenimis galime logiškai nustatyti impozantiš- 
kiausią sąskaitą savo naudai, tik, deja, aišku, kad realios naudos iš 
to nebus jokios. Mat, svarbu, kad mūsų pažinimas remtųsi ne fan- 
tazijomis, ne svajonėmis, ne išgalvotais duomenimis, o tikrais fak- 
tais, su kuriais protas pasistengtų susiderinti. 

Be to, paties Kanto gnoseologija tiek daug turinti, kaip esame 
nurodę, savyje pagrindinių prieštaravimų, aiškiai pačiu savo pavyz- 

džiu įrodo, kad jo savotiška pažiūra apie tiesos supratimą, vien jo 
autoritetu remiantis, negalima pasitikėti. Tuo tarpu gi jokio rimto 
pagrindo jis tam savo tiesos supratimui negali nurodyti. Prie kokių 
nesąmonių veda tas Kanto skelbimas, būk žmogus daikto, kaip jis 
yra savyje, jokiu būdu negali pažinti, turėjome progos įrodyti, kai 
kalbėjome apie Kanto kriticizmą. Tuomet ir Kanto „Kritik der reinen 
Vernunit“, kaipo Kanto veikalas, negalėtų būti pažintas, o reiktų 
sakyti, kad kiekvienas, kuris skaito „Kritik der reinen Vernunit“, 
patsai yra ten išreikštų minčių autorium. 

b) Keista pažiūra ir sentimentalistų, kurie tiesa vadina tai, kas 
sutinka su jausmais. Yra juk daug tiesų, kurios jausmams yra visai 
abejingos; antai matematikos tiesos, žvaigždžių skaičius, atstumas 
"tarp vieno daikto ir kito. Tenka daug nekartą konstatuoti labai sau 
nemalonių tiesų. 

c) Aiškiai klaidinga ir voliuntaristų pažiūra, kurie laiko tiesa 
tai, kas sutinka su valios norais, pastangomis ir pasiryžimais. Bet 
juk teisingai sakoma, kad protingas žmogus turi savo norus, pa- 
stangas ir pasiryžimus derinti su protingumū, kitaip sakant, su tie- 
sa. Valios veiksmai suponuoja pažinimą (nihil volitum, nisi prae- 
cognitum); protingi valios veiksmai suponuoja protingą, tiesą ata- 
tinkantį pažinimą. 

Yra daug tiesų, kurios aiškiai negali patikti daug kieno valios 
norams, pastangoms ir pasiryžimams, o betgi jos tenka kiekvienam 
pripažinti kaipo tiesas; pavyzdžiui, kai tenka tokių ir tokių skolų 
sumą mokėti, kai tenka susidurti su tokia ar kitokia nelaime, 

Yra taipgi tiesų, dėl kurių mūsų valia nėra suinteresuota, o 
betgi jas pripažįstame kaipo tiesas, pavyzdžiui, matematikos, fizikos, 
astronomijos ir t. t. 

d) Negeresnė apie tiesą pažiūra yra ir pragmatistų, kurie skel- 
bia tai esant tiesa, kas yra naudinga. Bet juk daug dalykų, daug 
tiesų tenka neretai žmogui pripažinti, kurie jam nėra naudingi. To- 
liau, kad pasakyti, kas naudinga, kas nenaudinga, reikia turėti tiesos 
supratimą nepriklausomai nuo naudingumo reikalo; kitaip negalėtu- 
me daug kame orientuotis, kas iš tikro yra naudinga. Yra daug 
tiesų, kurias piipažįstame tiesomis, nors jos ir neturi jokio santy- 
kio su naudingumu, kaip antai istorijos, geografijos, astronomijos 
ir įvairių kitų mokslų tiesos ir šiaip įvairios žinios. 

e) Neturi protingos prasmės bendrai subjektyvisių pažiūros 
apie tiesą. Juk negalima nepripažinti, kad tai, ką aš vadinu tikra tiesa 
apie kokį nors daiktą, turi būti tiesa ir kiekvienam, kuris tą daiktą 
pažįsta. Kas laiko per tiesą tai, ko kiti negali turėti protingo pa- 
grindo tiesa vadinti, tai tasai, aišku, kad klysta. 

Reikia taipgi atsiminti, kad gali žmogus suklysti ir, savo klai- 
dą pastebėjęs, prieiti prie tiesos pažinimo. Tai įvyksta, kai žmogus 
pamato, kad jo buvusi pažiūra neatatinką tikrą dalyko padėtį. Ir iš 
čia tad aišku, kad tiesa galima vadinti tik tokį pažinimą, kuris atatin- 
ka tikrą dalyko padėtį, kitaip sakant, kad tiesa gali būti tik objektyvi. 

Ili. Iš to, kas lig šiol sakyta apie tiesą, turi būti aišku, kad 
su objektyvios tiesos supratimu nesuderinama nei sensualistinio 
empirizmo nei gnoseologinio idealizmo pozicija. 

Objektyvios tiesos galimumui nėra pagrindo ir tose gnoseo- 
loginėse sistemose, kuriose laikomasi pažiūros, kad betarpišku pa- 
žinimo objektu negali būti pats realus daiktas ir jo ypatybės, bet 
tik šioki ar kitoki mūsų sąmonės stoviai, idejos, ar kokios mumyse 
subjektyvios modifikacijos. Mes matėme, kad teorijos, kurios at- 
meta objektyvios tiesos supratimą, prieina prie aiškių nesąmonių 
ir netenka jokio protingo pagrindo apie tiesą kalbėti; taigi tada ir 
į jų šiokius ar tokius čia samprotavimus ar pareiškimus nėra pa- 
grindo žiūrėti, kaip sutinkančius su tiesa. Na, o tose teorijose, ku- 
rios atmeta betarpišką realizmą, nėra kaip prieiti prie objektyvios 
tiesos pažinimo. 

Kas pripažįsta, kad betarpišku pažinimo objektu gali būti tik 
mūsų subjekte kokie stoviai, pergyvenimai, modifikacijos, tai to- 
kiam ir reileksijos keliu nėra kaip prieiti prie šio-to sužinojimo 
apie realų daiktą. Mat, retlektyvus pažinimas suponuoja tiesioginį 
pažinimą, tarpiškas betarpišką. Pati refleksija juk tik atsigręžia į 
tai, kas jau buvo pirmiau ar tiesioginiu ar reflektyviu būdu pa- 
žinta; taigi pirmoji refleksija gali atsigręžti tik į tai, kas buvo be- 
tarpišku, tiesioginiu būdu pažinta. Be to, čia reikia atsiminti, kad 
prote, kaip matėme, nėra įgimtų idejų, kad protas pažinimui me- 
džiagą turi imti iš pojučių patyrimo, na, o pojučių patyrimas neturi 
refleksijos galios. 

Cia nieko negali padėti ir apeliavimas prie priežastingumo 
principo. Mat, jeigu kas nepripažįsta, kad proto betarpišku pažini- 
mo objektu yra betarpiška realybė, tasai ir priežastingumo dėsniui 
negali realios vertės pripažinti. Priežastingumo dėsnis juk remiasi 
esybės, įvykimo pažinimu; jeigu tad reali esybė, realus įvykimas 
negali būti betarpiško pažinimo objektu, tai ir priežastingumo dės- 
nis, kuris jų pažinimu (esybės ir įvykimo) yra paremtas, negali jokiu 
būdu privesti prie realybės pažinimo. 

IV. Objektyvios tiesos ypatybės dažnai nurodoma šios: nesi- 
keičiamumas, amžinumas, nepriklausomumas nuo konkrečių įvykių 
ir nuo pažįstančių subjektų. Iš čia daroma išvada, kad tiesos objek- 
tyvumui negali būti pagrindo pačiuose daiktuose, kurie juk dau- 
giau ar mažiau keičiasi. Į tai reikia atsakyti, kad tiksliai nusakant 
objektyvios tiesos ypatybes, lengva suprasti, kad jos turi pagrindą 
pačiuose pažintuose daiktuose. 

1) Kai dėl tiesos nesikeičiamumo, tai iš tikrųjų, kad ir pri- 
puolamiausiai kas atsitinka, tai negalima protingai sakyti, kad tai 
tada neatsitinka. Jeigu Petras dabar sėdi, tai per amžius negali 
pasikeisti toji tiesa, kad jis dabar sėdi. Tai yra pagaliau paremta 
tuo, kad kiekviena esybė turi savo prigimiį ir kad tuo momentu, 
kuriuo ji yra tam tikru atžvilgiu, kad ir pripuolamai, apspręsta, ji 

negali tuo pačiu momentu nebūti taip apspręsta; kitaip įeitume į 
koliziją su tapatybės dėsniu. 

Juo lengviau suprasti tiesos nesikeičiamumas, kai turime rei- 
kalo su esminėmis daiktų ypatybėmis. Ir vakar ir šiandien ir 
rytoj tos ar kitos rūšies daiktas negali neturėti tų esminių ypaty- 
bių, kurios tos rūšies daikto esminei prigimčiai priklauso. 

2) Kai dėl tų tiesų amžinumo, tai reikia atsiminti, kad sąry- 
šyje su mūsų pažinimu amžinumas čia reiškia nepriklausomumą 
nuo laiko ir erdvės. 


santykius, darome atotrauką nuo individualaus laiko ir erdvės ypa- 
tybių ir tokiu būdu atsiranda tas nuo laiko ir erdvės nepriklauso- 
mumas, kūris charakterizuoja objektyvią tiesą ir kurį kai kurie ne- 
tiksliai vadina amžinumu. 

3) Tokiu būdu paaiškėja ir objektyvios tiesos nepriklauso- 
mumas nuo konkrečių, individualių objektų keitimosi ir nuo besi- 
keičiančio pažįstančio subjekto. Tie visi pakitėjimai ir daiktuose ir 
pažįstančiame subjekte negali tiesos paliesti, nes ji remiasi daiktų 
ir proto prigimtimi, o toji prigimtis negali keistis. 

Ir apie besikeičiančius įvykius tiesa negali keistis, nes ir tarp 
įvykstančių permainų ir esybių prigimties yra tam tikras santykis, 
kuris tuo pačiu momentu ir tuo pačiu atžvilgiu negali būti kitoks, 
koks jis tada yra. 

V. Kad dusyk du yra keturi, kad tarp Paryžiaus ir Berlyno 
yra toks ir toks atstumas — tai yra tiesos, kurių srityje negali 
būti laipsniavimo. Bendrai ėmus, kas yra tiesa, tai yra tikra tiesa, 
ji kaipo tokia negali nei didėti nei mažėti Tik mūsų pažinimas gali 
būti daugiau ar mažiau aiškus. Galime mes daugiau ar mažiau 
daikto ypatybių ir santykių pažinti. Klaida, ir formaliai ėmus, savy- 
je gali turėti laipsniavimą. Ne visos juk klaidos apie tą patį daly- 
ką yra lygios. Didesnė juk klaida yra, pavyzdžiui, sakyti, kad dusyk 
du yra septyni, negu kad du syk du yra penki. 

VI. Tiesa pilnoje formoje yra išreiškiama spręsme; bet ir kai 
justiniame patyrime ir paprastame suvokime yra atatikimas tarp pa- 
žinimo ir objekto, tai turi būti tiesa, nors ji ir nėra formaliai, kai- 
po tokia, pažinta ir pripažinta. 


* * 
* 


Tarp pagindinių gnoseologijos sąvokų šiaip ar taip žymią vie- 
tą užima tikrumo sąvoka. 

Tikrai, ką nors sakome pažįstą, kai manome turį protingą pa- 
grindą laikyti tai per tiesą ir kai dėl to nėra baimės, kad galėjome 
čia suklysti. Mes neturime tikrumo, kai nematome tikrai protingo 
pagrindo tokiam ar kitokiam apie dalyką teigimui. 

I. Tikrumą turėti kliudo klaidos baimė. Taigi, kai mes mato- 
me, kad nėra galimumo suklysti, tai tada turime tikrumą. Esame 
jau kalbėdami apie skepticizmą aiškiai išdėstę, kad iš tikro yra tiesų, 
kurių pažinimo srityje jokio suklydimo būti negali; tos tiesos liečia 
tokius dalykus, kur negali būti sumaišymo vieno dalyko su kitu. 
Tai tiesos savaime aiškios, kurios nereikalingos įrodymo su kitų 
tiesų pagalbą. 

Kai dėl kitų tiesų, tai jų tikrumą galime įrodyti, suvedus jas 
į santykį su savaime aiškiomis tiesomis ir su betarpiško pažinimo 
faktais. Jei pasirodytų, kad tų tiesų negalima neigti nejėjus į koli- 
ziją su savaime aiškiomis tiesomis ir tikrais faktais, tai tada nėra 
pagrindo nepripažinti jų tikrumą. 

Tokiu būdu pagrindiniai tikro pažinimo kriterijai arba garan- 
tija tai savaime aiškių tiesų ir tikrų faktų parama. 

II Kai dėl savaime aiškių tiesų, čia daug kalbėti netenka. Kai 
dėl tų tiesų tikrumo nėra protingo pagrindo abejoti, tai ir kiekvie- 
na su jomis kokių nors pažiūrų kolizija aiškiai liudija apie tokių 
pažiūrų klaidingumą. 

Gal kam būti neaišku čia minėtų tikrų faktų nustatymas ir 
jais rėmimasis tokių ir kitokių pažiūrų vertinime. 

Esame įrodę, kalbėdami apie pažinimą ir objektyvią tiesą, kad 
negalima suprasti pažinimo tiesos galimumo, nepripažinus betarpiš- 
ko realizmo pozicijos teisingumo. Betarpišką gi realizmą priėmus, 
aišku, yra reikalo pažinime skaitytis su faktais, tai yra su pažini- 
mo medžiagos prigimt mi ir ypatybėmis. Pažinimo medžiagą pro- 
1as, neturėdamas įgimto pažinimui turinio, neturėdamas įgimtų ide- 
jų, pirmučiausia gali gauti tik iš pojučių pažinimo. Taigi, norint turė- 
ti tikrą pažinimą, reikia žiūrėti, kad nejeitiį kolizijąir su elementariais 
betarpiškais pojučių liudijimais; šitų liudijimų srityje, kaip minėdami 
justinio“ pažinimo vertę turėjon:e progos suprasti, negali bū- 
ti klaidos, nes irgi negali būti sumaišymo vieno dalyko su kitų; 
taigi, kai kokios pažiūros įeina į koliziją su tokiais liudijimais, tai 
aišku, kad jos yra klaidingos. 

III Filosofijos istorijoj tenka susitikti ir su kitokiais apie tikro 
pažinimo garantijos nurodymais. 

Reikalinga tad čia bent trumpai svarbesnes tokias garantijas sumi- 
nėti ir žodį tarti apie jų vertę. 

1) Netikęs yra pažinimo tikrumo motyvas, kurį nurodo em- 
piristai sensualistai, nepripažindami proto, kaipo savo esme skirtin- 
gos pažinimo galios, įstengiančios pojučių pristatytoje medžiagoje 
giliau įžiūrėti, negu justinės pažinimo galios. 

Kritikuojant sensualistinį empirizmą pakankamai aiškiai esu 
įrodęs, prie kokių nesąmonių veda jo užimta pažinimo vertinime 
pozicija. Tikrai sakant, empiristai sensualistai, jeigu jie laikytųsi 10- 
giškai savo pagrindinės minties (kad tik pojučių patyrimas duoda 
mums tiesą pažinti) neturi jokio protingo galimumo šiaip ar kitaip, 
apie ko nors vertę spręsti, nes pojučiai neturi sprendimo galios. 

2) Negalima galutinai proto pažinimo tiesos garantijai ieškoti 
pagrindo žmonių sutikime tą ar kitą ką pripažinti tiesa. 

Sutikimo su ką nors laikyti tiesa dar negali užtekti; reikia nų- 
rodyti protingą pagrindą. Jeigu nėra protingo pagrindo, tai ar viena, 
ar du, ar šimtai ar tūkstančiai ką nors vadins tiesa, tai čia nieko 
negeibės. Jeigu ir visus akluosius surinktum, jie vis tiek nieko ne- 
pamatys, taip panašiai ir šičia: jeigu ir visi žmonės ką nors laikytų 
tiesa, neturėdami tam protingo pagrindo, tai tokios pažiūros objek- 
tyvus tikrumas tiesos atžvilgiu visai dėl to nepadidėtų. 

Be to, reikia atsiminti, kad ir visų žmonių sutikimas apie ką 
nors vienaip manyti, reikalingas yra patikrinimo, nes juk yra buvę 
atsitikimų, kad ilgainiui pasirodė esant klaidinga, kas visų buvo iki 
tol laikyta per tiesą, pavyzdžiui, kad saulė sukasi apie žemę ir t.t. 

Pagaliau reikia nustatyti, kas visų žmonių yra laikoma per 
tiesą. Tas nustatymas, kad būtų kritiškas, reikalingas yra patikri- 
nimo. Patikrinimui čia garantija negali būti visų žmonių sutikimas, 
nes čia reikia išspręsti klausimą, ar universalus čia sutikimas tai ar 
kitą laikyti per tiesą. Remtis tad tame patikrinime universaliu žmo- 
nių sutikimu būtų aiški nesąmonė. Taigi, visų žmonių sutikimas 
negali būti pagrindinė tiesos pažinimo tikrumo garantija. 

3) Tokia visatine garantija gnoseologijoj negali būti ir Dievo 
autoritetas. Mat, daug kas reikia pažinti, kad kritiško pažinimo sri- 
tyje galima būtų įrodyti, kad tikrai yra Dievas ar kad Jis tai ir tai 
yra apreiškęs. O toms reikalingoms būti pirma pažintoms tiesoms 
Dievo autoritetas negi gali būti tiesos pažinimo tikrumo garantija. 

Žmogus, kaipo protinga esybė, turi laikytis protingos religi- 
jos, protingo tikėjimo. Kritiško pažinimo srityje negali tad remtis 
tikėjimu, religija, nenurodęs religijos pažiūrų tikėtinumo motyvų. 
Gi tuos motyvus nesąmonė būtų kritiško pažinimo srityje remti 
vėl tikėjimu. 

4, Negalima pagrindine pažinimo tiesos tikrumo garantija lai- 
kyti nei instinkto, nei jausmo nei kokio irracionalaus motyvo. Reiktų 
mat patikrinti ar toks instinktas ar jausmas ar koks irracionalus 
motyvas gali mus privesti prie objektyvios tiesos pažinimo. O tas 
patikrinimas negi gali vėl remtis instinkto ar jausmo ar kokio irra- 
cionalaus motyvo autoritetu. Kitaip tektų atsižadėti visokio tikrumo 
ir laikytis skepticizmo. 

5) Galutina tiesos pažinimo tikrumo garantija negalima pripa- 
žinti ir sąmonės liudijimą, kaipo tokį. Mat, sąmonės liudijimai turi 
būti patikrinti. Ne viską juk, kas atsiranda mūsų sąmonėje, galima 
tiesa laikyti; juk dažnai žmonės klysta, manydami tiesa turį. Reikia 
tad žiūrėti, ar sąmonės liudijimas tikrai atatinka dalyką, apie kurį 
liudija. Sąmonės gi liudijimų vertę norėti patikrinti, apeliuojant tik 
prie sąmonės liudijimo, būtų aiški nesąmonė, 

b) Nepakankama yra tiesos pažinimo tikrumo garantija, kai ją 
norima matyti su Dekartu idejų aiškume ir įsakmume. Galima juk 
aiškiai ir įsakmiai apie ką nors galvoti, ko tikrumoje nėra. Dekar- 

tas skelbė, kad jam yra aišku ir įsakmu, kad sielos esmėje yra 
mintijimas, o materijos esmėje erdviškumas. Tuo tarpu kiti rimti 
filosofai įrodo, kad apie sielą ir materiją nėra protingo pagrindo 
taip manyti. Taigi, aiškumas ir įsakmumas negali būti pagrindinė 
tiesos pažinimo tikrumo garantija. 

7) Negali būti pagrindinė tiesos pažinimo tikrumo garantija 
nė tai, kas tariamai glūdi mumyse neįsąmonintai, kaip sakoma psi- 
chologų, po sąmonės slenksčiu (už sąmonės ribų), pasąmonėje. To, 
kas nėra pažinta, negalima juk laikyti tiesos pažinimo garantija; 
kitaip prieittume prie didžiausių nesąmonių; bet kas juk galėtų sa- 
kyti, kad jis remiasi tuo, ko jis nepažįsta, ir kritiškas galvojimas 
tada neturėtų visai jokios prasmės. Tokia gi pažiūra, kuri daro 
logiškai negalimu dalyku kritišką galvojimą, aišku, kad yra klaidinga. 

8) Negalima prie visokios tiesos pažinimo taikyti, kaipo tik- 
rumo garantiją, įrodymą, nes yra juk tiesų, kaip esame nurodę kri- 
tikuodami skepticizmą, kurios iš savęs yra aiškios, kurios dėl to 
yra ir nereikalingos jokio jų aiškinimo. (Galima, žinoma, ir reikia 
joms daromų priekaištų vertę patikrinti, bet ne jų pačių. Jų pačių 
vertė savaime aiški, nes aišku, kad jų atžvilgiu negali būti abejo- 
jimui jokio protingo pagrindo, nes jų pažinime negali būti klaidos, 
kadangi jų pažinime negali būti sumaišymo vieno dalyko su kitu. 


* LŽ 
* 


Dabartiniais laikais daug ginčų sukelia klausimas, ar pažini- 
mas turi immanentiškumo ar transcendentiškumo reikšmę, kitaip 
sakant, ar pažinimas gali ką pasiekti, kas yra už sąmonės ribų, ar ne. 

Šituo klausimu jau daug esame kalbėję, ypač kritikuodami 
gnoseologinį idealizmą ir šitame perskyrime įsigilindami į pažinimo 
ir tiesos supratimą. Šičion tik trumpai suminėsiu kai kuriuos daly- 
kus, kuriuos iki šiol nebuvo progos aiškiau pabrėžti. 

I. Kai neturime jokio protingo pagrindo pripažinti įgimtų idėjų, 
kai pažinimas savo esmėje nėra objekto kūrimas, bet objekto įžiū- 
rėjimas, tai reikia pripažinti, kad iš esmės betarpiško, tiesioginio pa- 
žinimo objektu gali būti tik transcendentiškas realus dalykas. Mat 
įvairūs sąmonės turiniai, skirtini nuo pažinimo, jau suponuoja pa- 
žinimą, kaipo savo pagrindą; reflektyvus gi pažinimas suponuoja 
betarpišką, tiesioginį. 

Transcendentiškumas čia reiškia netik skirtingumą nuo pa- 
žinimo vyksmo, bet ir skirtingumą nuo sąmonės stovio. 

II. Reikia gerai įsisąmoninti, kad pirmuoju pažinimo objektu 
negali būti pažinimas nei pats pažįstantis subjektas (nes nėra įgimto 
pažinimo turinio), bet išorinis daiktas, kaipo esybė. Sakau „išorinis 
daiktas kaipo esybė, nes kol nėra pažintas pats pažįstantis sub- 
jektas, tai da nėra pagrindo dalinti realybę irišorinę ir vidujinę arba 
subjektinę. 

Taigi, esybė, kuri yra pirmuoju pažinimo objektu, stovi aukš- 
čiau už išorinumą ir subjektyvumą. Užtai su ant esybės ypatybių 
paremtų dėsnių pagalba galima nustatyti galutinai, kas yra subjek- 
tyvu, kas priklauso išorinei realybei. 

Ir pažinimas ir pažįstantis subjektas mums pirmučiausia yra 
esybių rūšys. Dėl to ant esybės ypatybių paremti dėsniai (tapaty- 
bės, prieštaravimo ir t. t.) turi pritaikymo ir pažinimo ir subjektinės 
realybės srityje. Jeigu mums ten ar kitur tektų įeiti į koliziją su 
tais dėsniais, tai turi būti mums aišku, kad esame įėję į koliziją ne 
su kokiu ten tik subjektyviu mūsų įsitikinimu, bet su pagrindi- 
niausiu viso ko dėsniu, kitaip sakant, kad esame tikrai suklydę ir 
kad turime nuo tokios priešingos esybės dėsniams pozicijos atsi- 
sakyti. 

- III. Kadangi nėra mumyse įgimto pažinimo turinio, tai pažinti, 
reiškia, pirmučiausiai ne pažinimą, ne save, bet ką nors kitą. Ir save 
pirmučiausia, kaip jau esame minėję, pažįstame kaipo objektą, taigi 
taip, kaip ir kiekvieną kitą daiktą. Tik per refleksiją mes save pa- 
žįstame kaipo subjektą. Už tai subjektyvumas ir dėl to negali būti 
pirmine, taigi ir esmine pažinimo ypatybe. Energingai tai yra iš- 
reiškęs Tomas Akvinietis !); Ex obiecto cognoscit [homo] 
suam operationem per guam devenit ad cognitionem sui ipsius“ 
(De Anima, III, ad 4). 

Taigi objekto realybė yra mūsų pažinimui pirmesnis faktas 
negu įsisąmoninimas pažinimo vyksmo ir pažįstančio subjekto rea- 
lybės. Kas šitą dalyką gerai sau įsidėmės ir nesiduos jokiais so- 
tizmais ir prietarais jo aptemdyti, tam bus nesunku išvengti sub- 
jektyvizmo bei idealizmo gnoseologijoje presupozicijų. 

IV. Svarbu čia bendrumo laikytis, kad ne priimti į klaidą ve- 
dančių gnoseologinių klausimų formulavimo. Pavyzdžiui, klausimas: 
kaip gali pažinimas ką nors pasiekti, kas yra už pažinimo ribų: 
čia įau a priori suprantama, kad pažinimas gali turėti savo objektu 
tik esančius sąmonėje, kaip kokiame narvelyje, dalykus, tik subjek- 
tyvių savo stovių prisistatymus. Kadangi toks apriorinis sampro- 
tavimas yra klaidingas, tai klaidingai yra pastatytas ir juo paremtas. 
tas klausimas. Priimti tokį klausimą ir paskui ieškoti tik į jį atsa- 
kymo, tai reikštų stoti ant klaidingo pagrindo ir užsidaryti sau 
kelią prieiti prie tiesos. 

Reikia saugotis laikyti sąmonės stovius, sąmonės fenomenus 
pirmuoju filosofinio tyrinėjimo objekto. Klaidingam čia subjekty- 
vizmui ir gnoseologiniam idealizmui įsigalėti ypač davė progos 
Dekarto „Cogito“ pozityvistų subjektyvistiškai suprasti jutimai ir 
savo pradedamuose punktuose subjektyvistiškai orientuota empi- 
rinė ir eksperimentinė psichologija; klaidingumas šitų visų pozicijų, 

1) „Pažinęs objektą (žmogus) prieina prie pažinimo savo veiksmo, o iš. 
čia prie pažinimo paties savęs“. 

tarp kitko, aišku iš to, kad žmogus neturi įgimto pažinimui turi- 
nio nei prote nei justinio pažinimo galiose. 

V. Net ir paskutinais laikais, sekant filosofinio judėjimo apsi- 
reiškimus, tenka vis dar pastebėti keistą subjektyvizmo ir gnoseo- 
loginio idealizmo hipnozą. Subjektyvistai ir gnoseologiniai ideali- 
stai jaučiasi a priori tikresnę, geresnę filosofijoj liniją užėmę. Pa- 
prastai dėl to jie ir nelaiko savo pareiga kritiškoje formoje patiekti 
savo filosofijos pradedamuosius punktus. Su dogmatišku ramumu 
jie savinasi savo krypčiai kritiškumo vardą, iš aukšto žiūri į gno- 
seologinio realizmo atstovus ir reikalauja iš šitų, kaip koki tejsėjai, 
pasiteisinimo dėl užimtos tilosofijoj pozicijos. Tuo tarpu, žiūrint ir 
iš paprasto sveiko proto punkto (kuris juk nėra subjektyvistinis, 
nėra gnoseologiškai idealistinis), ir iš pažinimo faktų ypatybių, ir 
iš tiesos supratimo bei tiesos pažinimo tikrumo sąlygų, aišku, kad 
onus probandi, savo pozicijos teisingumo įrodymo našta turėtų 
pagal teisybę tekti pirmučiausia subjektyvistams ir gnoseol: giniams 
idealistams. Jie juk skelbia keistas, prie aiškių nesąmonių vedan- 
čias pažiūras, tad lengva, rodos, suprasti, kad jie pasirūpintų patys 
kritiškai panagrinėti savo pradedamuosius punktus ir tuos kritiš- 
kus nagrinėjimus patiekti savo skaitytojams. 

Kad apsisaugoti čia nuo subjektyvistinio ir kitokio klaidingo 
gnoseologinio dogmatizmo, svarbu kritiškai gnoseologijoj nagrinėti 
ne tik pažinimo objektą, bet ir pažįstantį subjektą. Svarbu būtent, 
pasvarstyti, kas stato gnoseologinius klausimus, kas jis yra, kaip 
jis yra pažįstamas, iš kur jis ima svarstymams medžiagą, kaip jis 
jos vertę patikrina, kokius kritiškumo reikalavimus jis pats sau 
stato, iš kokių punktų ir kiek kritiškai patikrintų, jis žiūri į savo 
svarstymų medžiagą ir t. t. 


-sOaunoaannoč:- 


Pažinimo ribų klausimas ir 
agnosticizmas. 


Modernusis žmogus, rodos, turėtų būti linkęs, pažangą gerb- 
damas, nesiaurinti savo proto tyrinėjimų ploto. savo pažinimo už- 
simojimų. Deja, dėl įvairių istorinių ir socialinių priežasčių pas daugelį 
filosofų įsivyravo neigiamas nusistatymas centrinių pasaulėžiūros 
klausimų atžvilgiu, religinių klausimų atžvilgiu, būk perviršijančių 
žmogaus kritiško pažinimo išgales. Tas neigiamas nusistatymas 
paprastai vadinamas yra agnosticizmu. 

Agnosticizmo šalininkai vieni remiasi pozityvizmu, kiti kan- 
tizmu, treti evoliucionizmu, kiti immanentizmu kiti vėl pragmatizmu, 
kiti pagaliau savotišku religijos supratimu. 

Bendrai agnostikai nepripažįsta jokių pastovių, objektyvių re- 
ligijos tiesų; jiems gali patikti tik vadinama bedogmė religija, kuri 
jokių pastovių, privalomų tiesų neskelbia. 

Kadangi šitoki nusistatymai centrinių pasaulėžiūros klausimų, 
religijos atžvilgiu turi nemaža reikšmės ir visai gnoseologijai ir 
savaime jie yra svarbūs kiekvienam giliau galvojančiam žmogui, 
už tai verta apie juos šiek tiek specialiai čia pakalbėti. 

I. Pozityvistų agnosticizmas. Pozityvistų nuomone, 
kaip jau esame minėję, žmogus tikrai gali pažinti tik reiškinius, 
fenomenus ir praktinio gyvenimo reikalams tarp fenomenų santy- 
kių dėsnius. Vadinami metafizikos dalykai, kaip antai priežastys, 
tikslai, Dievas, dvasinė siela, žmogaus gyvenimo tikslas anot po- 
zityvistų, yra tikram pažinimui visai neprieinami; iaipgi nepasiekiamu 
daiktu yra įgyti absoliučią tikrenybę apie tarp gamtos fenomenų 
esančių santykių dėsnius. Pozityvizmas laiko vertais mokslo vardo 
tik eksperimentinius ir observacija paremtus mokslus; jis nepripa- 
žįsta jokios mokslinės vertės metafizikai. 

Pozityvizmas priėjo prie šitokių išvadų pasitikėdamas teisin- 
gumu sensualistų mokslo apie tai, kad pojučių liudijimai yra vie- 
nintelis pažinimo šaltinis. Pripažįstant tą vienintelį šaltinį, galima 
sakyti, kad tikrai įstengiama pažinti tik fenomenus ir dėsnius, kiek 
jie yra ne kas kita, kaip tik bendros rūšies fenomenai, tai yra kon- 
statavimas bendrų žymių sužinotuose fenomenuose. Kai del sub- 
stancijų, priežasčių, tikslų, dvasinės sielos, Dievo, tai, griežtai kal- 
bant, nuoseklūs pozityvistai turėtų neigti visai jų esimą, nes vie- 

ninteliam pažinimo šaltinyje — pojučių pažinime jų nesuranda; tuos 
dalykus jie turėtų laikyti ne nežinomais, bet tikromis nebūtybėmis. 

Bet visgi ir pozityvistai turi pripažinti, kad iš tikro egzistuoja 
jų faktiniam pažinimui nežinomų dalykų. Juk jie turi laikyti faktinai 
pažintais dalykais tik tai, kas konstatuota praeityje ir konstatuojama 
dabartyje. Ar konstatuoti fenomenai ir fenomenų dėsniai taip pat 
išrodys ateityje, apie tai pozityvistai vien pojučių nurodymais pa- 
siremdami, nieko tikra žinoti negali. Kad yra šis tas už pažintų 
dalykų ribų, tai bet-gi aišku, nes tai aiškiai ypač rodo mokslų pažanga: 
konstatuojama juk nauji faktai, surandama nauji dėsniai. Bet kaip 
visa tai išrodys ateityje, kaip yra su fenomenais nepažintais dabar- 
tyje, ar jie turi tokią pat išvaizdą ir ar eina tokiais pat dėsniais, 
kaip kad konstatuojame sužinotuose fenomenuose, mes nieko tikra 
nežinome. Mūsų visos žinios turi tad tik provizorinės reikšmės. 

Iš tikro, nepripažįstant, kad ką protas daugiau gali sužinoti 
daiktuose, negu pojučiai, prie kitokių išvadų ir negalima prieiti. 
Pozityvistas žino, kad yra nepažintų dar fenomenų, nes kas kari 
naujų jų sužino, pati sąmonės tekmė veda vis prie naujų fenomenų. 
Tuo būdu įgaunama neišdildomo jausmo, kad tik dalelė fenomenų 
apšviesta faktinio pažinimo šviesa, kad nepabaigiama daugybė fe- 
nomenų nežinoma. Sąmonė instinktyviai jaučia sąryšį su tų neži- 
nomų fenomenų sritimi; kiekvienas juk žmogus savyje, savo santy- 
kiuose atvaizduoja galų gale pagal visuotinės mechanikos dėsnius 
visą pasaulį; su visomis būtybėmis jis yra santykiuose, žinoma, 
daugiausia nesąmoninguose. Visetas savo santykiais daro jam įta- 
kos, o jis visetui. Zmogus jaučia todėl savo priklausomumą nuo 
viseto, supranta, kad nežinoma fenomenų dalis yra viršesnė, galin- 
gesnė už jį, už jo sąmonę; jo sąmonėje yra tik maža dalelė feno- 
menų, kuri kaip kokia maža valtelė plaukioja iš visų pusių apsiausta 
begalinėmis nežinomų fenomenų bangomis. Nenuostabu, jei, girdi, žmo- 
gus jaučia šventą baimę ir reiškia pagarbą tai begalinės daugybės 
nežinomų  fenomenų jėgai, jei reikale maldauja tos paslaptingos 
jėgos pagalbos savo varguose, savo nelaimėse, savo negalėse., Kas 
gi jam gali pasakyti, kad jo maldos negali būti išklausytos? Apie 
tai, kas nežinoma, galima juk viską sakyti lygia teise; galima ir leis- 
tina tad visko tikėtis nuo tos paslaptingos jėgos, kas tik gali su- 
stiprinti žmogaus sielą, pagelbėti jo gyvenime. 

Religija tokiu būdu, pagal pozityvizmą, yra žmogui visai na- 
turalus dalykas. Būtų neprotinga drausti ar smerkti kokias nors 
tikybines praktikas, bet reikia laikytis kuodidžiausios tolerancijos 
religijos klausimuose, nes visi religiniai ginčai neturi pamato, kuo- 
met apie tą nežinomą jėgą, dėl to, kad ji nežinoma, galima visa ką 
lygia teise sakyti; visos tad religinės formos, visos religinės pažiū- 
ros tai tik subjektyvūs laisvi mūsų nusistatymai link tos nežinomų 
ienomenų paslaptingos srities. Jeigu ir galima kokią religiją dau- 
giau vertinti, tai tik iš naudos žmonijai punkto, būtent, kiek prasi- 

platinimas kokių religinių pažiūrų, vartojimas kokių religinių prak- 
tikų gali prisidėti prie to krašto ir to laiko žmonių labo. 

Pozityvistas gali tad pateisinti laikymąsi kad ir didžiausių 
prietarų. Jis gali drąsiai laikytis nuomonės, kad toji paslaptinga 
nežinomų fenomenų sritis, nuo kurios jis priklauso, nori nuo jo 
juokingų, nemoralių, nuožmių praktikų ir niekas neįstengs jam, 
taip mano nevienas pozityvistas, įrodyti, kad jis klysta. Kas, pavyz- 
džiui, gali pasakyti, kad atsisėdus tryliktajam už puotos stalo ne- 
reiks tuoj mirti arba kad kai kurių senų bobų pažvelgimas nėra 
žalingas? kas gali įrodyti, kad užmušimas vaikų ar kokio doro 
vyro, kaipo auka tai paslaptingajai nežinomų fenomenų sričiai, ne- 
atitolins nuo mūsų bado, ligų ar šiaip kokių nelaimių?! Visos ir 
stabmeldžių prietaringos religinės praktikos, anot jų, rėmėsi ant pa- 
našaus pamato. 

Kai kurių naiviai reiškiama nusistebėjimas, kaip tai mokyti žmo- 
nės gali būti nekartą labai prietaringi. Bet iš to, kas pirma pasakyta, 
lengvai turi būti suprantama, kad ir vaikiškiausi prietarai gali mok- 
slininko sieloje būti čia sutaikomi su jo kompetencija jo moksli- 
nių tyrinėjimų srityje. Kaip gi galima fizinio determinizmo šalinin- 
kui, jo sistemos laikantis, įrodyti, kad tokių ir tokių nežinomų fe- 
nomenų eiga ir kombinacija yra negalima. Nežinomoje fenomenų 
srityje, jam rodos, gali viskas būti galima, 

Kartą sutikus su pozityvizmo išėjimo punktu, kuriuo yra 
sensualistinis empirizmas, paskui jau nėra kaip atsilaikyti kad 
ir nuo didžiausių prietarų religijos srityje, kurioje tikras pažini- 
mas, pozityvizmo nuomone, nieko visai tvarkyti neįstengia. 

II. Prieš pozityvizmo pagrindinį punktą su visa energija stoja 
kantistų kriticizmas. Kantas teoretinio proto kritikoje sako, 
kad ne visi faktinio mokslinio pažinimo elementai galima išvesti iš 
pasyvaus pojučių patyrimo: pojučių patyrimas negali mums paga- 
minti visuotinių ir būtinų sąvokų, o tuo tarpu be šitos rūšies są- 
vokų nėjoks mokslinis pažinimas nėra galimas; be tokių sąvokų 
negalima nė vieno sakinio suformuluoti, kuris turėtų pastovios 
reikšmės. Kantui gi labai rūpėjo nurodyti mokslų autoritetą, patie- 
kiant tikrus tam pagrindus. Svarstydamas tų reikiamų moksliniam 
pažinimui elementų kilmę, Kantas samprotavo, kad jeigu jie negali 
atsirasti iš pojučių liudijimo, patyrimo, tai gali kilti tik iš proto 
ypatybių, gali būti tik apriori. Ir priežastys ir substancijos, kaipo 
sąvokos, būtinai randasi kiekviename fenomenų pažinime; mes ne- 
galime apie juos galvoti nemanant, kad jie glūdi substancijoj ir 
kad jie priklauso savo atsiradime ir permaiuose nuo priežasčių. 
Klausimas yra tik apie objektyvią tų metafizinių sąvokų reikšmę. 

Kantizmo teorijoj!) išnyksta tad pozityvistų paslaptingoji ne- 
žinomų fenomenų sritis. Visuotinumas ir pastovumas sąvokų reikš- 


„  ) Aš čia paliečiu tą Kanto mokslo interpretaciją, kuri ypač buvo įsigalė- 
jusi antroj XIX šimtmečio pusėje. 

mės, Kanto nuomone, kyla iš nesimainančių proto ypatybių ir tokiu 
būdu galima turėti tikrenybę proto pažinimo žvilgsniu apie visuo- 
tinę reikšmę pažintų dėsnių visoje fenomenų srityje dabartyje, pra- 
eityje ir ateityje. Proto pažinimas eina vienijant visa ką sprendimų 
ir išvadžiojimų formoje. Apie visetą mes negalime kitaip manyti, 
kaip turint prieš proto akis ją formoje vienos pilnaties; kad būtų 
toji pilnatis, reikalinga, kad tie dėsniai, su kurių pagalba mes visus 
fenomenus suorganizuojame į vieną pilnatį, būtų pastovūs ir visuo- 
tiniai (visa apimantieji). Tokiu būdu pozityvistų paslaptis išnyksta. 

Bet į vietą pozityvistų paslapties fizinės rūšies atsiranda kan- 
tizme metafizinė paslaptis, kuri gal da radikalesnė. Kadangi, Kanto 
nuomone, apriorinės kategorijos turi vien subjektyvią kilmę iš proto 
ypatybių, tai visa, ką protas mato per tų kategorijų nudažytą prizmą, 
gauna subjektyvią išvaizdą ir reikšmę ir jokiu būdu negalime dėlto 
teoretiniu protu sužinoti, kaip iš tikrųjų daiktai savyje atrodo: ar 
sutinka su mūsų užmestomis jiems subjektyviomis formomis ar ne. 

Negalėdami teoretiniu protu žinoti, ar kas realiai pasaulyje 
atsako mūsų sąvokoms substancijos, priežasties, tikslo, per tai 
mes negalime nieko sužinoti teoretiniu protu objektyviai, ar yra 
Dievas ir koks Jis yra; taipgi ir apie dvasinę žmogaus sielą Meta- 
tizikos paslaptys, iš teoretinio proto punktų žiūrint, iš visų pusių, 
kaip koks vandenynas, apsupa pažintų fizinių daiktų salą. Gal būti, 
kad tas metafizinis pasaulis, objektyviai ėmus, tuščias svajonių pa- 
daras, o gal kas ten ir egzistuoja realiai: teoretinis, t. y. į išorinio 
pasaulio pažinimą orientuotas protas čią mums nieko tikra pasakyti 
neįstengia. 

O vienok mes negalime atitraukti akių nuo tos paslaptingos 
srities. Mūsų protas negali iškęsti neieškojęs paskutinės daiktų prie- 
žasties ir nerišęs mįslės apie mūsų gyvenimo tikslą ir galutinį mūsų 
likimą. Mūsų dorinis gyvenimas negali rasti tvirto pamato, kaip tik 
priėmus, kad turime sielą, kuri gali laisvai pildyti dorinę prievolę, 
kad yra Dievas, kuris mokės sudaryti pagaliau sąryšį tarp doros ir 
laimės; jei to sąryšio čia žemėje nematome, tai jis įvyks pomirti- 
niame gyvenime. Negalėdami, Kanto nuomone, apie šituos dalykus 
nieko tikra sužinoti teoretinio pažinimo formoje, mes lekiame prie jų pri- 
sirišę ant dorovinės sąmonės liudijimų paremto tikėjimo sparnus. 
Ir niekas čia mums, girdi, neturi teisės sakyti, kad tas mūsų tikėji- 
mas, objektyviai ėmus, yra melai arba klaida. Tas mūsų tikėjimas 
turi tiek vertės, kiek yra grynumo, kilnumo mūsų siekimuose, 
kiek turi vertės mūsų dora, Kiekviena, girdi, religija yra gera, jei ji tobu- 
lina sielą ir daro žmogų tikru prievolės tarnu. 

Kantizmas pripažista, kad jo Dievas turi būti dorybės gynėjas; 
kantizmąs nesutinka, kad Dievui galima būtų įtikti kokiomis nemo- 
ralinėmis praktikomis. Bet tokia Kanto pažiūra ir jo sistema ne- 
turi tvirto pagrindo, neturi sąryšio su jo pagrindiniais kriticizmo 
principais, bet remiasi tik ant jo noro taip, o ne kitaip Dievą su- 

prasti. Kanto kriticizmo šalininkams buvo lengva ant jo teoretinio 
agnosticizmo pagrindo savotiškai formuluoti dorovinio ir apskritai 
praktinio gyvenimo postulatus ir savotiškos religijos teorijas bei 
subjektyvias religines pažiūras laisvai sau statyti. 

III. Darvino ir Spencerio teorijų šalininkai pripratino į visus 
gyvenimo apsireiškimus žiūrėti ypač iš biologinio evoliucioniz- 
mo punkto. Ir visas žmogaus protinis, dorovinis ir religinis gy- 
venimas imta taip radikaliai tyrinėti evoliucijos žvilgsniu, kad ir 
apskritai pastovių tiesų egzistavimas daug kam pradėjo išrodyti 1a- 
bai abejotinu daiktu. Juo labiau kalbėti tad apie nesimainomas re-- 
ligines tiesas, daug kam pradėjo išrodyti apgailėtinu anachronizmu. 
Visai tad nenuostabu, kad antai „bedogmės krikščionybės“ te- 
orijos atrodė daug kam vieninteliai sutaikomos su įsigalėjusia evo-- 
liucijos idėja. 

IV. Immanentizmas. Dekartas mokino, kad yra didžiau-- 
sias priešingumas tarp žmogaus sielos ir materialių daiktų ypaty- 
bių. Iš čia Spinoza išvedė, kad tarp sielos ir materialių daiktų 
negali būti jokio tarpusavio veikimo: siela negali būti prieinama 
materialių daiktų įtakai, o materialiai daiktai dvasinių sielos galių 
veikimui. 

Ant tokių nuomonių pagrindo pradėta įvykstančias sieloje 
modifikacijas, sielos gyvenimo reiškinius apskritai aiškinti, kaipo 
vienos sielos jėgų išdavą, o religinius reiškinius, kaipo iš sielos 
gėlių kylančius įtakoje sielos gelmių viduje veikiančios aukštes- 
nės jėgos. Pradėta tad laikyti tas religines teorijas, kurios sako, 
kad Dievas duoda žmogui apreiškimus ne per tarpininkavimą išo- 
rinių organų, bet žmogaus sielos gelmėse, nepalyginamai aukštes- 
nės rūšies, negu vadinamu išoriniu būdu Dievo apreiškimo religi-- 
jos mokslą. 

Tojo immanentinio religijos supratimo vertinimas gavo paramos 
ir iš įsigalėjusio žmogaus autonomijos ir individualumo gerbimo. 
Iš tikro, kuomet žmogui nusistatant religines pažiūras galima pai- 
syti tik iš sielos vidaus kalbančio jausmo liudijimų bei patyrimų, 
yra daugiausia progos religijoj savotiškumams ir individiniams 
įva rumams pasireikšti. Immanentizmo tad žvilgsniu žiūrint, išrodo. 
tik „bedogmė“ religija atatinkanti šiais laikais pasiektam kultūros 
laipsniui. 

V. Savotiškas apskritai religijos supratimas ir 
sąryšyje su juo nurodymas į naudingumą religi- 
jai atatinkamų tariamaišiems laikams nusistaty mų. 
laikytis. 

Tikint, kad Kantas teisingai įrodė, jog teoretiniu protu nega- 
lima nieko tikrai sužinoti nei apie Dievą nei apie dvasinę žmo- 
gaus sielą, imta daugelio ne proto pažinime, bet kitose žmogaus 
dvasios galiose ieškoti centriniais pasaulėžiūros klausimais nusista-- 

tymų pagrindo ir savotiškai suprasti pačią religijos esmę. Religija, 
sakoma, yra ne koks ten protu Dievo pažinimas, bet dievobaimin- 
gas gyvenimas, dievobaimingas veikimas, perėmimas sielos pagar- 
bos, atsidavimo jausmo jaučiant artimą santykį su begalinybe. Kri- 
tiškas proto tyrinėjimas apie religijos dalykus gali, esą, tik žalos 
religijos interesams atnešti, nes Kantas, esą, užtektinai įrodė, kad 
negali būti centrinėj pasaulėžiūroj teoretiniu protu mokslinio įsitikri- 
nimų pamatavimo. Bet tokio pamatavimo ir nereikią, nes religija 
tai ne filosofija, ji turinti savo įsitikrinimų pagrindą pačiame die- 
vybės reikalingumo ir artimumo sieloje pergyvenime. Apskritai, kri- 
tiškas religijos dalykų svarstymas šaldąs tik žmogaus religinę 
širdį. Religija esąs tik praktinis žmogaus reikalas ir praktiniais, ne 
teoretiniais žmogaus dvasios veiksmais ji galinti būti palaikoma. 
Kas religines pažiūras laiko religijos esme, tas sumaišo, girdi, reli- 
giją su tilosotija. Religija ne koks ten šaltas svarstantis pažinimas, 
bet vidujis susivienijimas sielos su Dievu, gyvenimas Dievuje. Re- 
ligijos esmė pagaliau esanti ne kas kita, kaip atatinkamas !) jaus- 
mas; jausme siela, girdi, Dievą pergyvena, jausmu siela Dievą pa- 
siekia ir jausme Dievui atsiduoda. Religinės pažiūros, dogmos, tiesa, 
visada buvusios kiekvienoj religijoj, bet tai dėlto, kad žmogus, 
kaipo mąstanti esybė, negalįs nesirūpinti savo protu įsisąmoninti, 
ką jis pergyvena ir ką jis jaučia. Tokio įsisąmoninimo vaisius — 
tai religinės pažiūros, religinės dogmos. 

Bet kai jausmą negalima sąvokomis tikrai išreikšti, — gali čia 
būti tik mažiau ar daugiau vykę bandymai — kai jausmai mainosi su- 
lig gyvenimo aplinkybių, įvairių įtakų keitimosi įvairiais laikais, įvai- 
riuose kraštuose ir įvairiais tarpais to paties žmogaus gyvenime, 
tai ir religinės pažiūros teisėtai esą gali ir turi mainytis. Apie pas- 
tovias, visus žmones saistančias religines pažiūras, negali čia ir kal- 
bos būti prie tokio religijos esmės ir religinių pažiūrų supratimo. 
Taigi čia ir negali būti kalbos apie dogmas; kaip jas antai katali- 
kų Bažnyčia supranta, 

Šitokį savo esmėje bedogmės religijos supratimą bandoma 
girti ir kaipo šiais laikais ypač labai atatinkamą pačios religijos in- 
teresams. jau Schleiermacher nurodinėjo, kaip naudinga pilnai ati- 
dalinti religiją nuo mokslo. Tokiu tik būdu esą nereik bijoti jokio 
konflikto tarp tikybos ir mokslo. Mokslavyriui nėra čia reikalo bi- 
jotis, kad jo tyrinėjimo liuosybė bus nustatytomis religinėmis pa- 
žiūromis varžoma, nes bedogmės religijos supratimu, negali būti 
jokių tikrų susitikimo punktu tarp religijos ir mokslo. Iš kitos gi 
pusės visgi ir mokslininkui, kurio mokslas tik protą gali patenkinti, 
svarbu esą turėti religiją, kuri nepsreidama niekuomet į kelią jo 


1) Kai-kurie nurodo religijos esmę valioje, bet kadangi valia negali čia 
remtis proto nurodymais, esani protui. jų nuomone, nekompetentingam religijos 
dalykuose, tai pagaliau ir į1e turi sakyti, kad giliau ėmus, reik pripažinti religijos 
esmę jausme, nes valiai čia tenka jausmu re:ctis. 

moksliniam darbui, gali suteikti jo gyvenimui daug kilnaus smagu- 
mo ir suraminimo. Bedogmė religija, nevaržydama ypatingomis 
normomis žemės reikalais besirūpinimo, taipgi gali patikti šių lai- 


+ — 


Bedogmė religija išrodo tad daug kam labai patogi: ji neuž- 
deda jokių griežtų prievolių, nevaržo pastoviomis normomis žmo- 
gaus gyvenimo, o iš kitos pusės duoda malonumo, ramindama 
varge ir rodydama kilnių idealų sritis, pasaldina prozainį gyvenimą. 
Jaučiant dvasios pakilimą, besigerėjant gamtos grožybėmis, puikiais 
meno kūriniais, klausant žavėjančios muzikos, galima girdi būti 
įsitikinusiam prisiartinime tokiu būdu savo jausmais prie dievišku- 
mo, nes tie estetiniai dvasios pakilimo jausmai savo psichologine 
sąstata esą tai tikri religiniai jausmai. Kaip tad lengva esą čia ir 
labiausiai supasaulėjusiam žmogui duoti savo širdyje tokiai religi- 
jai vietos ir kaip sunku įsivaizduoti tokį užsispyrėlį keistuolį, kuris 
ir tokiai religijai būtų priešingas! 

Pagaliau bedogmės religijos atstovų šaukiama vardan dorovės 
reikalų užmiršti pasaulėžiūros, tikėjimo ginčus ir skirtumus. Zmo- 
nijos vargus esą būtų kur kas lengviau sumažinti, jeigu nepaisy- 
dami skirtingo tikėjimo mokslo, visi iš vien darbuotųsi žmonijos 
meilės ir jai gerovės noro dvasioje. 


* 
* 


Kritika. L. Ir išeinant iš apskritai religijos supratimo, reikia 
pastebėti, kad, tiesa, ne vien pažinimas religiją sudaro, bet kad re- 
ligijos negali būti be pažinimo. Vien jausmas jokiu būdu negali 
būti religijos esmė. Jausmas gauna savo specitiškumą, savo ypatin- 
gumą nuo vaizdų ir sąvokų, ant kurių pagrindo tik ir gali atsiras- 
ti jausmų rūšys; vadovaujantis sąvokomis tik ir galima atskirti re- 
liginį jausmą nuo kitokių jausmų; žiūrint gi vien į psichologinę 
struktūrą galima būtų skirtumų ir nepastebėti. Jeigu religinių faktų 
esmei nepriklausytų protinės sąvokos, tai ir kai kurie pasigėrusio 
ar paleistuvaujančio žmogaus pergyvenimo būviai galima būtų pri- 
skaityti į religinių faktų skaičių: antai, kai kurie garsūs psichologai 
(Džemsas, Leuba) tokių būvių jausminėje fenomeninėje struktūroje 
mato panašumų į tuos reiškinius, kuriuos įvairiose religijose pri- 
- prasta vadinti religiniais (pav., pasigėrusio džiaugsmingas jausmas, 
kaip ir kitu žmogum stojus, turįs panašumo į vadinamo religinio 
atsinaujinimo pergyvenimą, kuomet jaučiama taip pat, kaip ir pra- 
dedant naują gyvenimą ir t. t.). Jeigu religinis jausmas nėra esmi- 
niu būdu surištas su tam tikrų sąvokų kategorijomis, tai jausmas 
sutikimo su kaž kuo svarbesniu, su kaž kuo nepaprastai džiuginan- 
čiu ar visą mūsų esybę sujudinančiu (tame matoma religinių jau- 
smų ypatingumas; nors tiesą pasakius, ir čia nurodomos sąvokos, 
yra ir per bendros ir neužtenkamos) gali būti įvairiausių aplinkybių 

sukeltos; panašaus jausmo, kaipo jausmo, būviai galį atsirasti po 
kokios dirksnių ligos krizio ir t. t. Neturint proto pažinimu įsigyto 
religijos supratimo, stačiai negalima žinoti, kokie gyvenimo apsirei- 
škimai tikrai yra religinės srities. 

Nepriskiriant religinių pažiūrų prie religijos esmės, bedogmių 
religijos teorijų atstovai neturi pagrindo atskirti, pavyzdžiui, estetinį 
jausmą nuo religinio. Tuo tarpu yra užtenkamai žymių, iš kurių 
čia didelis tarp jų skirtumas lengva pažinti. Religijoj jaučiama są- 
ryšis su gyva realybe, tuo tarpu mene paduodama paprastai tik re- 
alybės vaizdas, ir tai dažnai tik galimos realybės, bet neegzistuo- 
įančios faktinai; tai estetinės vaizduotės padaras. Mene paduodamas 
vaizdas neverčia žmogaus su jus gyvenime rimtai skaitytis. Visai 
juk kas kita tragedijos scenoje, o kas kita religiniu jaausmu jaučia- 
mi gyvenimo tragingumai. Mene žmogus kaip ir žaidžia su ideali- 
niais vaizdais, o religinio gyvenimo reikalai tai ne žaislas, bet reli- 
gingo žmogaus jie yra laikomi, kaipo rimtas gyvenimo dalykas, su 
kuriuo žaisti būtų nesąmonė ir nedora; žinoma, iš čia neišeina, kad 
religiniame gyvenime menas neturėtų savo vertės; estetinių jausmų 
tam tikras nustatymas gali daug padėti ir religinio gyvenimo pažan- 
gai; užtaigi ir bažnyčiose, pamaldose naudojama menas, bet tik kaipo 
padedamasis religinio gyvenimo dalykas, o ne kaip tas pats, kas ir 
religija. 

Tikras religinis gyvenimas turi būtinai turėti įtakos Žmogaus 
elgimuisi. Religija išaiškina žmogui gyvenimo prasmę ir uždavinius, 
uždeda svarbiausias prievoles. Religingas žmogus jaučia prievolę 
visą savo gyvenimą Dievo garbei pašvęsti; Dievo valia įam aukš- 
čiausias gyvenimo dėsnis. 

Bedogmės religijos teorijoj religinis jasmas negali turėti jokios 
tikros normos. Taigi nėra galima nei žinoti kaip jis iš tikrųjų plė- 
toti nei kaip jis apsaugoti nuo išsigimimo ar atrofijos. Tos nor- 
mos jiems negali duoti jų religinės pažiūros, dogmos, nes jos, 
kaip jie sako, atsiranda tik iš jausmo, taigi jo valdyti negali; koks 
jausmas, tokios dogmos, kiek įos bent apytikrėj formoj atspindi 
jausmo patyrimo turinį. Negali duoti tos normos ir toji realybė, 
su kuria santykis, pasak jų, reiškiasi religiniame jausme, nes neži- 
nia, ar ji pati laikosi protingumo dėsnių. Negali religiniam gyve- 
nimui suteikti normos ir jo išdavos gyvenime, nes iš kur gali iš- 
dava turėti viršenybę ant paties religinio jausmo, kuris, sakoma, 
išreiškiąs betarpišką sąryšį su šiuo tuo aukštesniu, ne kaip mūsų 
sąmonėje esantieji dėl tų rezultatų sprendimai. 

Kadangi vien jausmai negali būti religijos esme, kadangi spe- 
cifinis jausmas gali atsirasti tik ant specifinių vaizdų ir sąvokų pa- 
grindo, iš čia aišku, ką manyti dėl religijoj prideramos religinėms 
sąvokoms vietos. Religinis pažinimas negali būti neaiškus, abejo- 
tinos vertės, bet turi būti aiškus ir su pilnu įsitikinimu į jo 
tiesą turi būti tikima; kitaip negalėtų būti tikro religinio gyvenimo 

mąstančiame žmoguje. Jeigu čia pažinimas būtų neaiškus, netvirtas, 
tai ir religinis jausmas negalėtų turėti aiškios žymės, o per tai ir 
žmogaus gyvenime negalima būtų surasti tikro religingumo. Įeigu 
tas pažinimas nebūtų įsitikinimu remiamas ant tiesos pagrindo, tai 
toks pažinimas negalėtų duoti tinkamo atsakymo į priekaištus ir 
abejones. Protingas religinis gyvenimas gali būti tik tokiame žmo- 
guje, kuris yr įsitikinęs apie savo religinių pažiūrų sutikimą su tiesa. 
O tokios rūšies religinės pažiūros vadinasi dogmomis, plačia pras- 
me tą žodį ėmus. Kad, pavyzdžiui, prie savo įsitikinimo katalikas 
mano prieinąs su neklaidingos Bažnyčios pagalba, tai čia dalyko 
esmės nekeičia; katalikas savo įsitikinimus remia tiesos reikala- 
vimais. 

Pagaliau, ir patys bedogmės religijos teorijos šalininkai savo 
apie religiją nusistatymus, kaipo dogminei religijai priešingus, laiko, 
matomai, sutinkančiais su tiesa, taigi savotiškomis dogmomis. Deja, 
tie jų nusistatymai neišlaiko nė mažiausios kritikos. Bet iš tos ap- 
linkybės, kad jų dogmos nesutaikomos su kritiško proto reika- 
lavimais, visai neišeina, kad ir kitų religinės dogmos būtų taip pat 
klaidingos. 

Nepripažįstant dogmoms objektyvios tiesos pagrindo, negali- 
ma turėti teisės smerkti religinėje srityje indiferentizmą ir negalima 
suprasti, kaip orientuotis besprendžiant dėl palyginamos įvairių re- 
ligijų vertės; negalima čia būtų turėti teisės krikščionybę statyt 
aukščiau už bent kokią, kad ir prietaringiausią barbarų religiją ir 
kokią bedievybės formą. Na, o tokia religijos teorija, kuri šituo 
atžvilgiu parodo savo nekompetentiškumną, tuo pačiu aiškiai parodo 
savo klaidingumą. 

Be to, reikia atsiminti, kad yra žmonių, kurie, susidėjus. skau- 
džioms gyvenimo aplinkybėms, įpuola į nusiminimą ir tiki ant savo 
kailio patyrę, kad nėra jokios Apvaizdos, kad nereik jokios reli- 
gijos dalykų paisyti. (Gi susipratę marksinio socializmo atstovai ir 
šiaip materializmo šalininkai laiko religinį jausmą tik apšvietos sto- 
kos, tamsumo, skurdo ir neteisybių išdava, kuri mokslui ir socia- 
liniam teisingumui įsigalėjus turės visuose žmonėse išnykti !). Ką gi 
prieš tai gali pasakyti bedogmės religijos atstovai, iš kurių tarpo 
nevienas yra priėjęs prie religijos sąvokos be Dievo, o daugelis 
sako, negalį nuspręst ar jų religiniu jausmu patirtoji aukštesnė rea- 
lybė yra kas tai skirtina nuo Žmogaus, ar gal tik žmogaus asmens 
sąmonei neprieinama sielos dalis ar gal koks sugalvotas sielos 
gelmes perėmęs idealas? 

Individinis grynas jausmas negali savo esmėje turėti žmogaus 
stebėjimui prieinamo sąryšio su praeities amžių religiniais įvykiais 
ir apskritai su kitų religiniu gyvenimu. Bedogmės religijos teorijoj 
religinis jausmas tik galėtų duoti dabartinį, asmeninį patyrimą są- 


!) Žiūr. prof. V. Jurgučio rimtą veikalėlį: Socializmas ir krikščionybė, Kau- 
nas, 1919 m. 

ryšio su kuo kiek aukštesniu. Tos tad teorijos prisilaikanti religija 
negalėtų turėti nei istorinio, nei tikro socialinio charakterio. Ne- 
nuostabu tad, kad antai kai kurie bedogmės krikščionybės šalinin- 
kai nemato reikalo būtinai manyti, kad Kristus realiai gyveno tam, 
kad galėtų laikyti save krikščionimis. Mat, jų krikščionybė visai 
ypatingos rūšies: esminį turinį ji negali imti iš Kristaus, bet tik 
atsitiktinus individo priklausančius priedėlius. Ir bedievis tad toj 
teorijoj galėtų vadintis krikščioniu, jei jis vieną kitą dalyką iš krikš- 
čionybės mokslo ar apeigų pamėgtų ir jo ūpui tas vardas patiktų. 

Negalima apskritai suprasti kaip vien jausme religijos esmę 
matant, gali atsirasti, bet kokios, proto refleksija tą jausmą per- 
šviečiant, religinės pažiūros. Refleksija gali būti tik tuomet, jeigu 
jau yra pažinimo turinys. Jeigu gi religijos esmėje jokio pažinimo 
turinio nebūtų, tai su jokios refleksijos pagalba jokių, ir pastovių 
ir nepasto-ių tiesų, iš tokios esmės neišreflektuosi, nes refleksija 
reflektuojamo turinio gi sukurti iš nieko negali. 

Pagaliau bedogmės religijos šalininkai neturi pagrindo atmesti 
to nesuskaitomo žmonių skaičiaus liudijimus, kurie sakosi, kad jie 
sau religiniam gyvenimui kitaip negali suprasti religinių jausmų, 
kaip tik esminiame sąryšyje su ypatingomis, vadinamomis religi- 
nėmis, sąvokomis. O tokių reiškinių galima užeiti net nepaprastu 
šventumu pasižyminčiuose žmonėse. Iš kur, iš tikro bedogmės reli- 
gijos atstovai imtų teisės savo religijos supratimą labiau vertinti, 
negu priešingai šiuo dalyku manančiųjų? 

II. Bedogmės religijos teorija, kaip jau aišku iš to, kas iki 
šiol pasakyta, negali rimtai galvojančiam žmogui patikti nei dėl jos 
santykių su mokslu nei dėl jos apeliavimo į patogumo ir toleran- 
tingumo kriterijų. 

1) Tokia teorija, kuri, kaip minėta, yra pilna prieštaravimų ir 
veda prie taip daug ir taip didelių nesąmonių, negali būti kitokia- 
me, kaip tik negatyviame santykyje su mokslu. Toji teorija neturi 
pagrindo, ką nors tinkama atsakyti bedieviams, kurie sako, kad, 
mokslui pakilus, religinį jausmą turės panaikinti mokslinis jausmas, 
kaip kad šviesa panaikina tamsumą. Į bedogmės religijos atstovų 
protestus ir nusistatymus, kad mokslininkai su savo sprendimais 
ir priekaištais nesilaužtų į religijos sritį, kad religijos srityj moks- 
las nieko negalįs pasakyti, mokslininkai turi teisės atsakyti, kad ne 
tos teorijos atstovų kompetencijoj yra duoti jiems kokių nors mokslo 
vardu nurodymų, kad jausmininkai, kokiais yra bedogmės religijos 
šalininkai, patys prisipažįsta, kad kuomet jie religiniais reikalais rū- 
pinasi, jie yra tuo pačiu jau išėję iš mokslo ribų, taigi ir negali 
dėl to (t. y. iš religinės srities rūpesčių punkto) duoti, nuosa- 
im elgiantis, jokių mokslininkams nei paskatinimų nei papei- 

imų. 

2) Jausmo religijos teorija yra bejėgė prieš visokią kritiką. Mat, 
kuomet religija neturi tvirto pagrindo prote, tai nesunku ji iškari- 
katūruoti kaipo nesveikos vaizduotės, kaip savęs apgaudinėjimo vai- 

sius. Kaip gerai pastebi vokiečių filosofas Eukenas, ekskliuzyvus 
jausmo gerbimas veda į religinį dekadentizmą, į visišką religijos, 
taigi ir religinio jausmo, sunykimą |). 

3) Kiekviena religija yra šiaip ar taip sąryšyje su tam tikra 
pasaulėžiūra. Sunku antai laikantis tilosotijoj materializmo, pripa- 
žinti vietą Dievui religiniame gyvenime. Toliau, jeigu, kas prieitų 
savo filosofijoj prie įsitikinimo, kad pasaulis neprotingai sutvarky- 
tas, sunku tam būtų religiniame gyvenime protingoji Dievo valia 
garbinti. Taigi bedogmė religija atsisakydama čia nuo ginčų, kai- 
po neturinti tam kompetencijos, tuo pačiu įrodo savo nekompeten- 
tingumą iš esmės religinį gyvenimą liečiančiuose klausimuose, taigi 
apskritai savo  nekompetentingumą būti patenkinančia mąstantį 
žmogų religijos teorija. 

4) Kai dėl patogumo kriterijaus, tai reikia pastebėti, kad reli- 
gija tai ne koks pramogėlei žaislas, tai ne koks tik estetinis gyve- 
nimo pajvairinimas ir pagražinimas, bet kad tai svarbiausias prie- 
voles žmogui uždedąs dalykas, užduodąs visam žmogaus gyveni- 
mui savotiškų svarbių rūpesnių, nurodąs rimčiausius jo pastangoms 
tikslus ir uždavinius. 

5) Kai dėl jausmininkų teorijos apie tolerantingumą, tai Ieng- 
va suprasti, kad galvojančiam žmogui ir religinėje srityje pirmu- 
čiausia turi rūpėti jo įsitikinimų vertė tiesos atžvilgiu. Sunku lai- 
kyti už bloga žmogui, proto teises gerbiančiam, jei jis negali lygiai 
vertinti tai, ką jis laiko tiesa ir ką mano esant tikra klaida. Paga- 
liau, jausmininkų tolerantingumas išrodo kilęs iš bė 'os: neturėda- 
mi protingo pagrindo savo teoriją daugiau vertinti už kitų, neturė- 
dami protingo pagrindo ką nors tikra pasakyti prieš tų pažiūras, 
kurie sako, kad jausmo teoriją, yra visai klaidinga, nori ją bent toleran- 
tingumo titulu įpiršti; bet tai gali pasisekti nebent su visai nai- 
viais ir proto reikalavimų nepaisančiais žmonėmis. 

III. Negalima rasti bedogmei religijai pagrindo ir pozityvizmo 
bei kantistų agnosticizme. Tai aišku iš vienos pusės dėl to, kad 
pati to agnosticizmo pozicija yra klaidinga, o iš kitos pusės dėl to, 
kad agnosticizme negalima surasti protingo pagrindo jokiai reli- 
gijos teorijai, kuri sutiktų su kritiško proto reikalavimais. 

1) Nereikia nė gilių studijų, kad pastebėjus to agnosticizmo 
nesąmones. 

Jeigu pozityvizmas rimtai ima savo nusistatymus, jeigu iš tikro 
tik apie pojučiams prieinamus fenomenus mes galime ką nors tikra 
sužinoti, tai pozityvizmo sprendimai apie neprieinamumą tikram pa- 
žinimui pasaulėžiūros klausimų, mes negalime laikyti tikro paži- 
nimo išdava, nes pasaulėžiūros klausimai, ar apie juos tą ar kitą 
sakysi, vistiek pojučiais neapčiuopiami. Pati pozityvizmo teorija, kaipo 
teorija, taipgi juk pojučiams yra neprieinamas objektas ir kaipo toks 
negali turėti tikro pažinimo charakterio. Taigi pats pozityvizmo teo- 


1) Žiūr. Eucken „Der Wahrheitsgenalt der Religion“, p. 57 ir kt. 


102 Pažinimo ribų klausimas ir agnosticizmas, 


rijos skelbimas formoje sutinkančio su tiesa nusistatymo, yra vidu- 
jiniame priešingume su pagrindine pozityvizmo pažiūra. Tokia gi 
teorija, kurios be sau pačiam prieštaravimo, stovint ant jos pagrindo, 
net negalima suformuluoti, savaime parodo aiškiai savo klaidingumą 
ir ant jos jokios protingos pažiūros negalima remti, 

Panašiai dalykai stovi ir su Kanto teoretinio proto agnosti- 
cizmu. Laikantis tų Kanto principų, kad tik apie pojučiams priei- 
namus dalykus gali būti teoretinio proto objektyvus (prasmėje visus 
žmones saistantis) pažinimas, reikia visus Kanto samprotavimus, 
išreikštus jo veikale „Kritik der reinen Vernunft“ laikyti neobjekty- 
viais, negalinčiais pretenduoti prie tiesos charakterio. Juk nei są- 
vokos apriorinių patyrimo formų, nei kategorijos, nei sintetiniai 
sprendimai a priori, nėra gi pojučiams prieinami daiktai. Toks 
prieštaravimas, kuris yra pačioje esmėje Kanto mokslo apie teore- 
tinį protą, aiškiausiai liudija apie jo klaidingumą. Be to, ne nuo 
šiandien nurodoma visa eilė pagrindinių kontradikcijų Kanto siste- 
moj. Pav., jo priėmimas buvimo nepriklausomų nuo mūsų pažinimo 
daiktų, kuomet jis priežastingumo principui pripažįsta tik teisę nuro- 
dyti sąryšius tarp pojučiams prieinamų fenomenų. Apriorinės pa- 
tyrimo formos, kategorijos, kaipo pastovios savo prasme sąvokos, 
gali būti tik pastoviame pažinimo subjekte; tuo tarpu Kantas savo 
principais prieina išvados, kad apie pastovios substancijos buvimą 
nieko tikra žinoti negalima. Pažinimas, Kanto nuomone, gali va- 
dintis objektyvus, kuomet jis turi teisės saistyti visus žmones, bet 
Kanto principų teoretinio proto srityje laikantis, reik prieiti prie iš- 
vados, kad apie kitų žmonių buvimą nieko tikrai sužinoti negalima, 
taigi pagaliau ir Kanto prasmėje objektyviai, ne sauvalingai vaizduote 
ar ūpu pasirėmus, nustatyta pažiūra Kantui yra neprieinama. 

Pagaliau, šioks ar kitoks agnosticizmas, kiek jis pretenduoja 
prie bent kokios vertės protingo pažinimo atžvilgiu, yra ne kas 
kita, kaip savotiška teorija apie metafizinius klausimus. Tie. kurie 
tad prieš visokią metafiziką remiasi agnosticizmu arba neįsisąmo- 
nina sau tai, ką kalba, arba nori gauti metafizikos srityj laisvės ne- 
sivaržyti kritiško pažinimo reikalavimais. Agnosticizmas, tiesa, pri- 
eina savo metatizikoj negatyvių rezultatų; jis skelbia, kad nieko tikra 
negalima pažinti apie tuos dalykus, kurie yra anapus pojučių paži- 
nimui prieinamų ienomenų. Bet kad turėti tam teisę tokią, kad ir 
negatyvią ištarmę tarti, reikia pirma įstengti sukritikuoti esamas, 
bent svarbiausias metafizinės srities pozityvias pažiūras, taigi rei- 
kia labai daug užsiimti metafizinės rūšies tyrinėjimais ir mokėti tos 
rūšies žiniose sužinoti, kur klaida, kur tiesa. Taigi, kuomet agnos- 
ticizmas metafizinio pažinimo srityje stoja su ištisa eile negatyvios 
rūšies sprendimų ir su pozityviu kategorišku teigimu dėl savo po- 
zicijos tikros vertės, tai jis daro tai, ką patsai smerkia, įeina į kon- 
tradikciją su savo pagrindiniu principu, kurs skelbia, kad apie po- 
jučių patyrimui neprieinamus dalykus tikro pažinimo būti negali. 

Siokios ar tokios religijos teorijos atstovams negalima tad 
rasti protingo pagrindo agnosticizme. Jei jau pojučiai neįstengia 
konstatuoti religinių faktų, kaipo nematerialinių, juo labiau tad jie 
nepajėgs analizuoti jų ypatybes ir buvimo sąlygas, nepajėgs ką 
nors tarti dėl jų prigimties Ir kilmės. Trumpai sakant, remtis agno- 
sticizmu religiniuose klausimuose, tai reiškia remtis klaidingu savo 
esmėje pagrindu. 

2) Ir priėmus pozityvizmo poziciją, negalima surasti pagrindo 
jokiai religijos teorijai, kuri sutiktų su kritiško proto reikalavimais. 
Pozityvizmas, kaip matėm, yra sutaikomas kad ir su didžiausiais prie- 
tarais ir nemorališkiausiais religijos srityje nusistatymais. Viena, ką 
pozityvizmas naudinga yra pabrėžęs, tai tą, kad eksperimentinių ir 
observacijos mokslų atstovai neturi jokios kompetencijos ką nors 
tarti apie pagrindinius pasaulėžiūros klausimus, kad jie jokiomis 
savo kritikomis religinėms teorijoms nėra pavojingi. Bet ir tas pa- 
sakymas apie tų mokslų sričių atstovų nekompetentingumą religi- 
jos klausimams spręsti pas pozityvistus dažnai sunaudojamas klai- 
dingoms sotistinėms išvadoms remti. Išeina pas juos taip: kad 
jeigu jau tų sričių mokslininkai, kaipo tokie, gali nieko nenusima- 
nyti apie religijos klausimus, tai čia ir niekas kitas negali ką nors 
protingo tarti. Bet iš to, kad kalvis nenusimano apie rūbų siuvi- 
mą, visai neišeina, kad ir niekas jau būtinai rūbų siuvime turėtų 
nenusimanyti. Panašiai ir čia. Kaip kalvio ignorancija sunku remtis 
blogam siuvėjui, panašiai ir pozityvistų mokslininkų  nekompeten- 
tingumu religinės teorijos atstovui. 

Kantas, manydamas, sugriovęs teoretinio proto srityje meta- 
tafiziką, patarnavęs tuo, esą, religijai, labai apsirinka: su juo apsi- 
rinka ir visi tie, kurie mano savo religijos teorijoms rasti pagrindo 
Kanto teoretinio proto agnosticizme. Jau esame užtenkamai įrodę, 
kad Kanto teoretinio proto agnosticizmas savo esmėje yra klaidin- 
ga sistema. Pagaliau, ir remiantis tuo agnosticizmu prie jokios 
protingos religijos teorijos prieiti nėra visai galimybės. Kantas, 
teoretinio pažinimo atžvilgiu, juk nieko negali tikra sakyti, ar žmo- 
guje yra pastovi substancija, kuri galėtų būti dorinių ir religinių 
veiksmų subjektas. Visa tai, kas teoretiniam pažinimui prieinama, 
Kanto nuomone, eina griežto determinizmo dėsniais; taigi čia nėra 
laisvam veikimui vietos. Kantas bando iš dorinės prievolės sąmonės 
išvesti žmogaus valios laisvę. Bet toji valia, kurios laisvumą jis 
"čia nelogingai išveda !), nėra tai atskiro žmogaus sąmoninga valia; 
jis tą valią pastatė tokioj srityj, kur nesiekia sąmoningas veikimas; 
tos gi valios laisvė, kurios žmogus sąmonę turi, Kantas vadina 
iliuzija. Gi laikantis determinizmo, negalima religinius veiksmus 
vertinti, vienus tiesos bei doros atžvilgiu smerkiant, kitus aprobuo- 
jant, nes, determinizmui viešpataujant, jie visi negali būti kitokiais, 
negu yra. Taigi, ir bedogmės religijos teorija čia gali rasti pagrin- 


1) Žiūr. mano straipsnį: Per Kantą į Ničę, Logos I kn. p. 65—67. 

do nebent pateisinimui savo klaidingumo; nors klaidingos teorijos, 
kaipo tokios, ir pasiteisinimai negali būti įtikėtini ir rimtai imami. 

III. Kai dėl evoliucionizmo, kuriuo bedogmės religijos atstovai 
nori remtis, tai reikia pasakyti, kad tas pagrindas taipgi yra klai- 
dingas. Juk nepripažįstant jokių pastovių, tikrai objektyvių, tiesų, 
negalima ir pačiam evoliucionizmui pripažinti tiesos charakterį. 
Taigi evoliucionizmas, kiek jis pretenduoja būti su tiesa sutinkan- 
čia sistema, prieštarauja pačiai svarbiausiai savo pažiūrai. Evoliu- 
cionizmo principais einant ir bedogmės religijos teorija neturėtų 
teisės vadintis tikrai teisinga.  Evoliucionizmui nenurodant, kame 
yra tikras žmonijos evoliucijos tikslas ir kokį tikri keliai prie jo 
prieiti, negalima nuspręsti, ar bedogmės religijos teorija yra žing- 
snis paakiui žmonijos vertybių evoliucijos linijoj ar žingsnis atgal 
laikino dekadentizmo periode. Iš tos aplinkybės, kad bedogmės 
religijos teorija vėliau yra atsiradus už dogmines religijas, nieko 
tikra čia negalima išvesti. Juk evoliuciją galima vaizduotis įvairio- 
mis išvaizdomis, nebūtinai, kaip einančią tiesia geometrine linija; ji 
gali juk eiti ir supainiotų, surazgytų, keisčiausių zigzagų formoje, 
ar kaip kitaip. 

IV. Bedogmės religijos teorijai negali duoti tvirto pagrindo 
nei immanentizmas. Jei nepripažinti vienų daiktų kitus veikimo ir 
stengtis išvesti visas permainas kiekviename daikte iš jo paties 
esmės gelmių, tai reiškia kiekvieną daiktą daryti savo egzistavime 
nepriklausomu nuo kitų. Deja, pats jau kiekvieno žmogaus patyri- 
mas aiškiai liudija, kaip daug žmogaus gyvenimas nuo kitų priklauso 
ir geroje ir blogoje linkmėje. Pasitikint immanentizmu negalima 
būtų pasakyti, kad ir religiniu jausmu sueinama į santykį su auk- 
štesne realybe; taip mintys, taip ir jausmai negalėtų mums duoti 
patyrimo ko nors, kas yra ne mūsų pačių sielos reiškinys. Dievas 
čia būtų nei protu nei jausmu nepasiekiamas. Apie religinių teorijų 
palyginamą vertę negalima būtų spręsti, negalint ant immanentizmo 
pagrindo sužinoti net apie kitų žmonių egzistavimą, taigi apie jų 
skritinų teorijų buvimą. Individualizmui ir autoncmizmui immanen- 
tizmas iš tikrųjų duoda visą valią reikštis dėl tos paprastos prie- 
žasties, kad čia galima su visais kitų žmonių, kaipo neegzistuojan- 
čių (immanentizmas logiškai stačiai veda prie solipsizmo), norais 
ir nusistatymais visai nesiskaityti. 

